በሲዳማ ብሔራዊ ክልላዊ መንግስት

የእንስሳትና ዓሳ ሀብት ልማት ኤጄንሲ

**የአምስት ዓመት ስትራቴጂክ ዕቅድ**

**ከሐምሌ 2012 ዓ.ም እስከ ሰኔ 30 2022 ዓ.ም ድረስ**

ሐምሌ 2012 ዓ.ም

ሀ ዋ ሳ

ክፍል I: የዘርፉ ስትራቴጅክ ሁኔታዎች

**መግቢያ**

የእንስሳትና ዓሳ ሀብት ለሀገሪቱ ኢኮኖሚ እድገትና ድህነትን በመቀነስ ረገድ ያለዉ ድርሻ ወሳኝ ነዉ፡፡ በመሆኑም እንደ ሀገር ከፍተኛ ትኩረት ሊሰጠው የሚገባ ዘርፍ ነዉ ፡፡ የሲዳማ ክልል መንግሥት ከፍተኛ የሆነ የእንስሳት ሀብት ክምችት ያለው ሲሆን አብዛኛው ህብረተሰብም በእንስሳት እርባታው ዘርፍ የሚሳተፍ ነው፡፡ የእንስሳት ሀብት ክምችቱ በእንስሳቱ ቁጥርና ዓይነት የሚገለጽ ሲሆን ለእንስሳቱ ተስማሚ የሆነ የአየር ንብረት፣ በተፈጥሮ የሚገኝ ለመኖ የሚሆን የእጽዋት ሽፋን፣ በቂ የሆነ የውሃ መገኘት እና የአርሶ አደሩ የጥምር ግብርና ልምድ ከብዙ በጥቂቱ የሚጠቀሱ ናቸው፡፡

የእንስሳት ሀብት ከሀገራዊ ኢኮኖሚ ያለው ድርሻ በ2010 የመዕከላዊ ስታቲስቲክስ መረጃ መሰረት 20 በመቶ፣ ከግብርና ምርት ውስጥ 45 በመቶ፣ ከአጠቃላይ ከውጭ ንግድ ከሚገኝ ገቢ ከ14 እስከ 16 በመቶ እንደሚሸፍን ይገመታል፡፡ በአንጻሩ የእንስሳት ሀብት ልማት ክልላዊ የኢኮኖሚ ድርሻው በተመሳሳይ ዓመት 3.6 በመቶ እንደሆነ መረጃዎች ያመላክታሉ፡፡

የክልሉ የእንስሳት ሀብት ክምችት እንደ ማዕከላዊ ስታቲስቲክስ የ2010 ዓ/ም መረጃ መሰረት የዳልጋ ከብት 2,306,072 በግ 517,655 ፍየል 337,134 ዶሮ 1,931,356 ጋማ ከብት 137,998 የንብ ቤተሰብ 134,275 እንደሚገኙ የሚያሳይ ከመሆኑም በተጨማሪ ከ194.31 ቶን በላይ የዓሣ ምርት በዓመት ሊሰጡ የሚችሉ የውሃ አካላት ይገኛሉ፡፡ ክልላችን 41 በመቶ ዳልጋ ከብት፣9.3 በመቶ በጎችና 6.1 በመቶ ፍየሎች እና 34.9 በመቶ ዶሮዎች 2.5 በመቶ የጋማ ከብቶች እና 2.4 የንብ በተሰብ ይገኛሉ ፡፡ ከፍተኛ የህዝብ ብዛትና ጥምር ግብርና የሰብልና የእንስሳት እርባታ ስራ በሚካሄድባቸው የደጋና ወይናደጋ አከባቢዎች እንደሚገኝ ይገመታል:: የእንስሳት ሀብቱ አሁን ለህብረተሰባችን እያበረከተ ያለው ኢኮኖሚያዊና ማህበራዊ አስተዋፅኦ ቀላል ነው ባይባልም ካለው እምቅ ሀብት ጋር ሲነፃፀር ግን እጅግ አነስተኛና ውስን ነው፡፡ ይህን እምቅ ሀብት ወደ ተጨባጭ ጥቅም ለመመንዘር በርካታ መልካም አጋጣሚዎች ያሉና እየተፈጠሩ ሲሆን የዘርፉን ልማትና ዕድገት የሚወስኑና አ/አደሮችን ተጠቃሚነት የሚያሰፉ ወይም የሚያጠቡ ማነቆዎች እንዳሉ ግልፅ ነው፡፡

የዘርፉን ልማትና ዕድገት በማፋጠን በወተት፣ በስጋ፣ በእንቁላል፣ በማርና ዓሳ ልማት ያሉ አዳዲስ ቴክኖሎጂዎችና የእርባታ ዘዴዎችን ወደ መላው አርሶ አደሮች ዘንድ ማድረስ የሚያስችል ጥረት ቢደረግ ከፍተኛና ትርጉም ያለው ገቢ በአጭር ጊዜ የሚገኝበት፣ የክልሉንም ሆነ የሀገሪቱን ኢኮኖሚ ለማሳደግ የራሱን ሚና የሚጫወትበት ደረጃ ማድረስ ይቻላል፡፡ በክልሉ በገጠርም ሆነ በከተማ የተንሰራፋውን ድህነት ለማሸነፍና የጀመርነውን የብልፅግና ጉዞ ለማፋጠን እንስሳት ሀብቱ ከየትኛውም የልማት አማራጮች የተሻለ መሆኑን መገንዘብ ያስፈልጋል፡፡

በመሆኑም ዘርፉ የሚጠበቅበትን ውጤት ለማሳካት የተነደፉ ሀገራዊ ፖሊስዎችና ስትራቴጂዎች በየአምስት ዓመቱ ተከታታይ የልማት ፕሮግራሞችን እየነደፈ ተግባራዊ ሲያደርግ ቆይቷል፡፡ የዚሁ አካልና ከዕድገት ባሻገር ትራንስፎርሜሽን ለማረጋገጥ ታቅዶ ሲተገበር የቆየው ሁለተኛው የእድገትና ትራንስፎርሜሽን ዕቅድ የዚሁ መገለጫ ነው፡፡ ዕቅዱ በተተገበረው ልክ ዉጤት ያመጣ፣ በርካታ ልምዶች የተገኙበትና በዚሁ ላይ በመመስረት ትራንስፎርሜሸን ለማረጋገጥ የሚያስችል ቀጣይ ሥራ መስራት እንደሚጠይቅ ግንዛቤ የተወሰደበት ነው፡፡ በመሆኑም በሁለተኛው የዕ..ት.ዕ ትግበራ በተገኙ ውጤቶች ላይ በመመስረትና ሀገር በቀል የኢኮኖሚክ ፖሊሲ ማሻሻያንና እሱንም ተከትሎ የእንስሳትና ዓሳ ሀብቱን ዘርፍ ማሻሻያ እርምጃዎች መሰረት በማድረግ የክልላችንን የእንስሳትና ዓሳ ዘርፍ የ5 ዓመት ስትራቴጂክ ዕቅድ እንዲዘጋጅ ተደርጓል፡፡ መሪ ዕቅዱም ዓላማዎች፣ በየዓላማው ሥር ያሉ ዒላማዎችና ዒላማዎችን ለማሳካት ሊፈፀሙ የሚገባቸው ተግባራትን በዝርዝር እንዲያካትት ተደርጎ የተዘጋጀ ሲሆን የዝሁ ዕቅድ አካል የሆነው የአምስት ዓመት እቅድ በዚህ ሰነድ ተካቷል፡፡

* 1. **የእንስሳትና ዓሳ ሀብት ልማት መነሻ ሁኔታ ግምገማ**
     1. **ነባራዊ ሁኔታ ግምገማ**

**ሀ) የወተት ሀብት ልማት**

¾እ”edƒ Gw~ ²`õ ŸT>Áu[¡~ƒ ›e}ªê\* uª“’ƒ ¾¨}ƒ“ ¨}ƒ }ªê\* }Öni c=J” Ÿ²=I ›"DÁ ÃH@”’< ÖkT@o ¾uKÖ K=ÁdÉÑ< ¾T>‹K< eM„‹” ’Éð” ተንቀሳቅሰናል፡፡ የክልሉ የዳልጋ ከብት ብዛት 2,306,072 ሲሆን ከሀገሪቱ አጠቃላይ 6.6% እንዲሁም የወተት ምርት 7.56% ድርሻ እንዳለው የ2010 ዓ/ም የብሄራዊ ስታትስቲክ መረጃ የሚያሳይ ሲሆን ይሄም በአብዛኛው ከሀገረሰብ ዝርያዎች የሚመረት ነው፡፡ የዳልጋ ከብትን የማርባቱ ስራ በሁሉም የክልሉ አካባቢዎች የሚከናወን ተግባር ሲሆን የጥምር ግብርና ስልተ-ምርት በሚካሄድባቸው የደጋና ወይናደጋ አከባቢዎች በዋናነት ለእርሻ ስራ፤ ለወተት ምርትና ለገብ ማስገኛ ሲባል የሚከናወን ተግባር ነው፡፡ በክልሉ ደጋማና ወይና ዳጋማ ስነ-ምህዳር በወተትና ቅቤ ምርታማነታቸው ለታወቁ በተለይ ሆሊስቲንና ጀርሲ ዝርያዎች ተስማሚ ሲሆን በነዚህ ዝርያዎች የዝርያ ማሻሻል ስራ በትኩረት የሚከናወንባቸው ናቸው፡፡

¾ÇMÒ Ÿw„‹” ¾¨}ƒ U`ƒ“ U`oT’ƒ uTdÅÑ< uŸ<M ለሀገረሰብ ዝርያ እንስሳት የሚደረገውን አያያዝ፣ አመጋገብና ጤና አገልግሎትን በማሻሻል ¾ምርታማነƒ ›pTቸውን uT>Ñv KSÖkU የተለያዩ Ø[„‹ ŸSÅ[Ò†¨< vhÑ` ŸÑ>²? ¨Å Ñ>²? š¾ÚS[ ¾S×¨<” ¾¨}ƒ“ ¨}ƒ }ªê\* õLÔƒ uT`"ƒ ›`f አደሩ ¡MK<”U J’ GÑ]~” Ÿ”®<e ²`ñ u›Óvu< }ÖnT> KTÉ[Ó እ”Ç=‰M በሰው ሰራሽ ዘዴ፤ በሆረሞን የማድራት ተክኖሎጅም J’ u}hhK< ¾ኮርማ ´`Á­‹ የማዳቀል አገልግሎት በትኩረት እየተሰራበት ይገኛል:: እeŸ ›G<” u}Å[Ñ< Ø[„‹ u}KÃU Ÿp`w Ñ>²?Áƒ ËUa u}¨c’< የክልሉ አከባቢዎችና አርሶ አደሮች ዘንድ በጎ ለውጦች እየተመዘገቡ ቢሆንም ይህንን ለውጥ በስፋት ተደራሽ ማድረግ ያልተቻለ ሲሆን አብዛኛውን የክልሉ አከባቢዎችና አርሶ አደሮች ተጠቃሚ ሊያደርግ የሚችልበትን አግባብ መከተል ይገባል፡፡ በአጠቃላይ በእስከ አሁኑ ሂደት እየተገኘ ያለውን ጠቀሜታ እያደገ ቢመጣም በሚፈለገው ደረጃ ተጠቃሚ መሆን አልተቻለም፡፡ ለዚህም በየደረጃው ያለው አስፈጻሚ፣ ፈጻሚና አርሶ አደሩ የየራሳቸው ድርሻ ያላቸው ሲሆን ይሄም እንደሚከተለው ተብራርቷል፡፡

**አመራሩን በተመለከተ**

* ከጥቂት ወረዳዎች ውጪ የሰው ሰራሽ የማዳቀል ተግባር በየወቅቱ እየገመገሙና አቅጣጫ እያስቀመጡ ያለመምራት፣
* የሰው ሰራሽ ማዳቀል ስራ ከፍተኛ ክህሎትና ድካም የሚጠይቅ በእረፍት ቀናትና በምሽት ጭምር የሚሰራ መሆኑን ተረድቶ ለባለሙያው ምቹ ሁኔታ ያለመፍጠር፣
* በሆርሞን ማድራት ቴክኖሎጂ የሚካሄደውን የዝርያ ማሻሻያ ስራ ለውጥ ሊያመጡ የሚችሉ አካባቢዎችን ለይቶ ከመደገፍ ይልቅ በተበታተነ አግባብ መፈጸም፣
* ¾¾›ካvu=¨<” ’v^© G<’@ታ መሰረት ባደረገ አግባብ ለየአዳቃይ ባለሙያው የእለት ድቀላ ስታንደርድ ቢቀመጥም በዚሁ መሰረት ተግባሩን እየገመገሙ ያለመምራት፣
* ¾´`Á ThhM” ከ´ÓÏƒእስከ ÉI[ ÉkL É[e ŸSከ}ታተል ይልቅ የድቀላ

ቁጥርን ብቻ እንደመጨረሻ ውጤት መውሰድ፣

* በግል ባለሀብቱ የሚካሄዱ የወተት ከብት እርባታ ስራን ለመደገፍ የሚያስችል ስልት አውጥቶ ያለመንቀሳቀስና ያለመደገፍ፣

**ባለሙያን በተመለከተ**

* አዳቃይ ባለሙያው በተቀመጠለት ስታንደርድ መሰረት ድቀላ አለመፈጸም፣
* አ/አደሩ ምንጩንና የደም መጠኑ ባልታወቀ ኮርማ የድቀላ ስራን ማካሄድ ስያከናውን በቅ ግንዛቤ ያለመፍጠር፣
* ለዝርያ ማሻሻል አገልግሎት የሚውሉ ግብዓቶችንና ሎጂስቲክን (ፈሳሽ ናይትሮጅንና አባላዘር ሞተር) ከብክነት በፀዳ መንገድ አለመጠቀም፤
* ዝርያቸው ለተሻሻሉ ላሞችና ለተወለዱ ጥጆች ተገቢውን አያያዝና እንክብካቤ ያለማድረግ፣
* የአርሶ አደር ማሰልጠኛ ማዕከላት በቴክኖሎጂ ሽግግር ዘርፍ ያላቸውን ጠቀሜታ ከፍ በሚያደርግ ልክ አለመደገፍ፤
* ድህረ-ድቀላ ተግባራትን ተከታትሎ ያለመፈጸም (እርግዝና ምርመራ፣ ዳግም ድቀላ…)
* ከድቀላእስከ ጥጃ ዉልደት ያለዉን ዉጤት ከመከታተል ይልቅ የድቀላ ቁጥርን ብቻ እንደ መጨረሻ ውጤት መውሰድ፣
* በግል ባለሀብቱ የሚካሄዱ የወተት ከብት እርባታ ስራን ለመደገፍ የሚያስችል ስልት አውጥቶ ያለመንቀሳቀስና ያለመደገፍ በሎም ምርጥ ተሞክሮዎችን ቀምሮ አለማስፋፋት

**አርሶ አደሩን በተመለከተ**

* በዝርያ ማሻሻል አገልግሎት የተወለዱ 50% በታች የውጪ ደም መጠን ያላቸውን ኮርማዎች በስፋት ለዝርያ ማሻሻል አገልግሎት መጠቀም፣
* በአካባቢው የሚገኙ ሞዴል አርቢዎች ስኬታማ የሆኑበትን ልምድ ወስዶ ያለመጠቀም፤
* ›`f ›Å\ ¾T>ÁÑ–¨<” ¾U¡`“ ¾ÉÒõ ›ÑMÓKAƒ }ÖpV K¨<Ø K=ÁS× uT>‹M SMŸ< አለመተግበር፣
* መኖንም ጨምሮ ለእንስሳቱ ውጤታማነት መሰረታዊ የሆኑ ፓኬጆችን በሚሰጠው ምክረ ሀሳብ መሰረት አለማዘጋጀት፣
* ምርታማ ሀገረሰብ እንስሳትን ለይቶ በመንከባከብ የምርታማነት አቅማቸውን አሟጦ ያለመጠቀም፣

**ለ) ስጋ ሀብት ልማት**

በአፈጻጸም ደረጃ አካባቢያዊ ልዩነቶች እንደተጠበቁ ሆነው የስጋ ሀብት ማሻሻያ ስራ ከጊዜ ወደ ጊዜ እያደገ የመጣ ሲሆን እየተስፋፋ ለመምጣቱ ዋናውን አስተዋጽኦ እያበረከተ የሚገኘው ማሞከትና ማድለብ ሲሆን በዚህ ላይ የአመራሩና የባለሙያ ድጋፍ ታክሎበት ቢሆን ኖሮ ሊገኝ የሚችለው ጠቀሜታ በጣም ከፍተኛ ነው፡፡ ለማድለብና ለማሞከት የሚሆኑ እንስሳት በመመዘኛው መሰረት ተመርጠው መድለብና መሞከት ሲገባቸው በሚገባ በባለሙያ ባለመደገፉ ማንኛውንም እንስሳት በተለይም በእድሜ የገፉና ከእርሻ ስራ የተወገዱ በሬዎች በማድለብ ፕሮግራም የሚታቀፉበትና በዚህም የተነሳ በሚፈለገው ፍጥነት እንስሳቱ የስጋ ምርት የማያከማቹበትና አድላቢው/አሞካቹ ለሌላ ተጨማሪ ጊዜና ወጪ የሚዳረግበት፣ የእንስሳቱ ቁጥርና ዓይነትም ካለው የመኖ መጠን ጋር እንዲጣጣም የማይደረግበት ነው፡፡ በአጠቃላይ ካለው ልማድና ባህል አንጻር ስጋ ሀብት ልማት የተሻለ የማደግ ዕድል ያለው እንደሆነ በሥራ በሪፖርትም ሆነ በመስክ ምልኬታ ለማረጋገጥ ቢቻልም ተግባሩ በአብላጫው በተለምዶ አሰራር የሚፈፀምና በገበያ እየተመራ ባለመሆኑ በቀጣይ በአመራሩና በባለሙያው የበለጠ ሊደገፍ ይገባል፡፡

**አመራሩን በተመለከተ**

* በማድለብና በማሞከት አርሶ አደሩ የሙያ ድጋፍ እንድያገኝ አለማድረግ፤
* በገጠር ስራ እድል ፈጠራ በተደራጁ ወጣቶች/ሴቶች እየተከናወኑ የሚገኙ የድለባና ማሞከት ተግባሮችን ተከታትሎ ያለመገምገም፣
* የባለሙያ ድጋፍና ክትትልን ያለመከታተልና ያለመገምገም፣
* የገበያ ትስስርን ከማጠናከር አንጻር ከባለድርሻ አካላት ጋር አቀናጅቶ ያለመምራት፣
* አርሶ አደሩ ገበያ መሰረት ባደረገ መልኩ እንዲያደልብና እንዲያሞክት በሚያስችል ደረጃ ያለመደገፍና ያለመምራት፤
* በአየር ንብረት ለዉጥ ምክንያት ሊከሰት የሚችል ተጽዕኖን ቀድሞ በመተንበይ አርሶ አደሩ ከመኖና ዉሃ አቅርቦት ጋር ሊጣጣም በሚችል መልኩ የእንስሳቱን ቁጥር እንዲወስን አቅጣጫ አስቀምጦ አለመምራት፤

**ባለሙያን በተመለከተ**

* የማድለቢያ(የማሞከቻ) ወቅቶችን በመከፋፈል አርሶ አደሩ ተገቢውን ቅድመ-ዝግጅት አድርጎ አዋጭነቱ እየታየ በዙር እንዲፈጸም ያለመደገፍ፤
* በተለያዩ ፕሮግራሞች የሚገኝ ብድርን እንዲጠቀም የተሟላ ድጋፍ ያለማድረግ፤
* አርሶ አደሩ ትውልድ ሊተኩ የሚችሉ ታዳጊ እንስት እንስሳትን መርጦ እዲይዝ ጠንካራ የኤክስቴንሽን ድጋፍ አለማድረግ፤
* የተደራጀ የመረጃ አያያዝ አለመኖር፣
* በገጠር ስራ እድል ፈጠራ በተደራጁ ወጣቶች(ሴቶች) እየተከናወኑ የሚገኙ የድለባና ማሞከት ተግባራትን ከባለድርሻ አካላት ጋር በቅንጅት ድጋፍ ያለማድረግ፣
* የተገኙ ምርጥ ተሞክሮዎችን ቀምሮ እንዲሰፉ ያለማድረግ፣
* አርሶ አደሩ ከሀገረሰብ ዝርያዎች ውስጥ በሥጋ ምርታማነታቸው የተሻሉትን መርጦ ለዝርያ ማሻሻል ስራ እንዲጠቀም ያለመደገፍ፣

**አርሶ አደሩን በተመለከተ**

* አርሶ አደሩ የሚሰጠውን ውስን ድጋፍ በተገቢው ያለመጠቀም፣ (በእድሜ የገፉ እንሰሳትን ለድለባ(ለማሞከት) ማስገባት፣ የአንድ የድለባ/የማሞከት ዙር ቀናትን ማስረዘም፣ የተሟላ ፓኬጅ ያለመጠቀም)
* በተፈጥሮ ሳርና በሰብል ተረፈ-ምርት ብቻ እንደሚደልቡ(እንደሚሞክቱ) የማሰብ፣ በሚሰጠው ምክር መሰረት የተሟላ ቅድመ-ዝግጅት ከማድረግ ይልቅ ተግባሩና ቅድመ-ዝግጅቱን አንድ ላይ መፈጸም፣
* ለእርባታ የሚሆኑና ቀጣይ ትውልድ ሊተኩ የሚችሉትን እንስሳት በተለይ ታዳጊ እንስቶችን ለድለባ /ማሞከቻ ማስገባት፣

**አነስተኛ አመንዣኪ እንስሳት(በግና ፍየል) እርባታ**

በክልላችን በአብዛኛው አርሶ አደሩ በበግና ፍየል እርባታ እንዲሳተፍ ትኩረት ተሰጥቶ አልተሰራበትም፡፡ በበግና ፍየል እርባታ ከታያዘው ግብ አንፃር የተፈለገው ውጤት ያልተመዘገበ ቢሆንም በአነስተኛ አመንዣግ ዝርያ በማሻሻል ስራ የቦንጋና የአበራ አውራ በግ ተሰራጭቷል፡፡ በጎችና ፍየሎችን ከማሞከት አንፃር ዕቅድ አፈፃፀሙ የተሻለ ቢመስልም ክልሉ ካለው አቅም አንፃር በሚፈለገው ደረጃ ላይ አይደለም፡፡ ለዚህ አፈጻጸም ዝቅተኛነት በየደረጃው ያለው አካል ድርሻ እንደሚከተለው ተመልክቷል፡፡

**አመራሩን በተመለከተ**

* የበግና ፍየል እርባታ በአርሶ አደሩ ኑሮ ላይ ፈጣን ለውጥ ለማምጣት ዋነኛ የገቢ ምንጭ መሆኑን እምነት ተይዞ አለመምራት፣
* ባለሙያውን ዋነኛ የልማት ሃይል አድርጎ በላቀ ደረጃ ውጤት እንዲያመጣ አለመምራት፣
* የበጎችና ፍየሎች ውጤታማነት በአጭር ጊዜ እንደሚታይ አለመረዳት
* አርሶ አደሩ በምርታማነታቸዉ የተለዩ የሀገረሰብ ዝርያ አውራዎችን እንዲጠቀም በተሟላ

አግባብ ፍላጎት እንዲፈጠር እየገመገሙ ያለመምራት፤

* የዝርያ ማሻሻል ሥራ የሚውሉ የበግና ፍየል አውራዎች በበጀት እንድደገፍ ያለማድረግ

**ባለሙያን በተመለከተ**

* ከተለመደው አሰራር የተላቀቀ የአካባቢዉን ተጨባጭ ሁኔታና እምቅ ሃብት ያገናዘበ፣ የህብረተሰቡን የልማት ፍላጎት መሰረት ያደረገ ችግር ፈቺ እቅድ አለማዘጋጀት፣
* ባለሙያው የኤክስቴንሽንና የተፈጠሩ አደረጃጀቶችን ተጠቅሞ ፍላጎት በመፍጠር አርሶ አደሩን ተጠቃሚ ያለማድረግ፣
* ለየአግሮኢኮሎጅዉ የሚስማሙ የመኖ እጽዋቶችን ለይቶ የማልማት ስራ፣ የአካባቢዉን የመኖ ምንጭ መሰረት ያደረገ የማድለብና የማሞከት እንድሁም የእርባታ ሥራ ያለመስራት ፤ በአከባቢ በሚገኙ ሰብል ተ/ምርቶች የተመጣጠነ የእንስሳት መኖ አዘገጃጀት፣ በእንስሳት ዝርያ ማሻሻል ወዘተ. ተግባራት ላይ በሁሉም አካባቢ በቂ ክህሎት አለመኖር፤
* ባለሙያው ምርታማ የሆኑ በክልሉ የሚገኙትን የሃገረሰብ በግና ፍየሎች ዝርያ ለይቶና በየትኛው የክልሉ ስነምህዳር ተስማሚ እንደሆኑ ለይቶ ያለማወቅና በክልሉ ውጭ ባሉ ዝርያ በሆኑት ላይ ማተኮር፣
* የተሰራጩ እና ከተሰራጩት አውራዎች የተወለዱ ግልገሎችን መረጃ በአግባቡ ለቅሞ ያለመያዝና ሪፖርት ያለማስተላለፍ፤
* በዝርያ ማሻሻል የተወለዱ ግልገሎች በዝምድ ርቢ ችግር ከማስከተላቸዉ በፊት ወደ ገበያ እንዲወጡ በአርሶ አደሩ ዘንድ በቂ ግንዛቤ አለመፍጠር፤
* የተሻሻሉ በግና ፍየል አውራዎችን ለአርሶ አደሩ በቂ ፍላጎት ፈጥሮ እንዲገዛና እንዲጠቀም ከማድረግ ይልቅ በፕሮጀክቶችና ፕሮግራሞች እንዲቀርብ የመፈለግ አመለካከት መኖር፤

**በአርሶ አደር**

* አርሶ አደሩ በበጎችና ፍየሎች አያያዝ፣ አመጋገብ ላይ ያለው የክህሎት ክፍተት ከፍተኛ ከመሆኑም በላይ ከባለሙያዎች የሚሰጠውን ሙያዊ ድጋፍ ተግባራዊ አለማድረግ፣
* የበጎችና ፍየሎች እርባታን አዳዲስ ቴክኖሎጂዎችን በመጠቀም ውጤታቸውን እንደ ሰብል በአጭር ጊዜ ለማየት መፈለግ፣
* በአብዛኛዉ አርሶ አደር የተሻሻሉ አውራ በግና ፍየሎች ዋጋ ተወዷል የሚል አመለካከት መኖሩ፣
* የቀረበዉን ግብዓትና ቴክኖሎጂ በአግባቡ ያለመጠቀምና የተፈለገውን ዓላማ ሳያሟላ ለብክነት መዳረጉ፣

**መ/ በዶሮ እንቁላልና ስጋ ምርት ማሻሻያ**

uÊa Gwƒ MTƒ [ÑÉ እየ}Ñ– ÁK¨<” ÖkT@o uS[Çƒ uG<K<U ¾¡MK< ›"vu=­‹ ¾}hhK< ¾Êa ´`Á­‹” KSÖkU እ¾o¾ ÁK¨< õLÔƒ ŸÑ>²? ¨Å Ñ>²? uŸõ}— Å[Í እ¾ÚS[ SØ…M:: u›p`xƒ [ÑÉU ÁK¨<” እØ[ƒ KSp[õ በክልሉ መንግስት ከፍተኛ ጥረት uSÅ[Ñ< ›p`xቱ በዛዉ ልክ እየተሻሻለ መጥቷል:: የተሻሻሉ ዝርያ ዶሮዎች አቅርቦት ችግርን ለመፍታት uS”Óeƒ uŸ<M ¾}Å[Ñ< Ø[„‹ እ”Å}Öul J’¨< በአካባቢያቸዉ የ1ቀን እድሜ ጫጩት አሳዳጊዎችን አደራጅቶ ወደ ሰራ በማስገባትና ላደጉ ቄብና ኮክኔ ዶሮዎች ፍላጎትና ትስስር በበቂ ሁኔታ በመፍጠር ¾SÖkS< Ñ<ÇÃ ŸØmƒ ¨[Ç­‹ ue}k` u}kSÖ< ›p×Ý­‹ Sc[ƒ ‹Ó\” uT>ðታ SMŸ< u›Å[ÍËƒ ›M}}Ñu[U:: uK?LU uŸ<M Ÿ¨<ß ´`Á­‹ Ô” KÔ” ¾GÑ[cw ´`Á­‹”U u›Óvu< SÁ´ u=‰M ¾U`oT’o†¨<” ›pU uT>Ñv }ÖpV ›G<” ÁK¨<” ¾U`ƒ SÖ” uእÏÑ< TdÅÓ እ”ÅT>‰M Ó”³u? }Ãµ እ¾}c^ ›ÃÅKU::

**አመራሩን በተመለከተ**

* አነስተኛ የመሬት ይዞታ ባለባቸው አካባቢዎች ዶሮን በማርባት ከድህነት ለመላቀቅ ዓይነተኛ አማራጭ መሆኑን አውቆ በተለይም ከምግብ ዋስትና ፕሮግራሞች ከስነ አመጋገብ ጋር ተቀናጅቶ እንዲፈጸም አለማድረግ፣
* ለዶሮ ልማት ስራዎች የተቀመጡ አቅጣጫዎች እንዴት እየተፈፀሙ እንደሆነ እየገመገሙ አለመምራት፣
* በቂና አስተማማኝ የገበያ ትስስር እንዲፈጠር አለማመቻቸት፣
* በተቀመጠው ግብና አቅጣጫ መሰረት ስራዎች በአደረጃጀት እንዲሰሩ አለማድረግ፣
* የዶሮን ተግባራት በተመለከተ ከሚመለከተዉ አካል ጋር የተጠናከረ የመረጃ ቅብብሎሽ እንዲኖር በትኩረት ያለመምራት፣

**ባለሙያን በተመለከተ**

* በተቀመጠው አቅጣጫ ላይ የተሻሻሉ ዶሮዎች ስርጭት እንደ የአካባቢው ፖቴንሻል፣ እንደ የአካባቢው ኤክስቴንሽን ስርጸትና እንደ የአርሶ አደሩ ዝግጅት ታሳቢ በማድረግ

በተዘጋጀው ፓኬጅ አማራጭ መሰረት አርሶ አደሩ እንዲተገብረው አለማድረግ፣

* ተጠቃሚዉ አስፈላጊዉን ቅድመ-ዝግጅት ማድረጉ ሳይረጋገጥ ዶሮ ስርጭትን ብቻ እንደ ግብ ማየት፣
* የሀገረሰብንም ሆነ የተሻሻሉ የዶሮ ዝርያዎችን አያያዝና አመጋገብ በማሻሻል ምርታማታቸውን ማሻሻል እንደሚችሉ ለአርሶ አደሩ የተሟላ ግንዛቤ አስጨብጦ አለመስራት፣
* በዶሮ እርባታ የተሰጡ ስልጠናዎችን በትክክል ለአርሶ አደሩ አለማድረስ፣
* የዶሮ እርባታ ስራዎችን ከምግብ ዋስትና ስራዎች ጋር ያለማቀናጀት እንዲሁም በዶሮ እርባታ የተደራጁ ወጣቶችንና ሴቶችን በተገቢው አለመደገፍ፣
* ከሚመለከተዉ አካላት ጋር በቅንጅትና በመናበብ ያለመስራት፤
* ወቅታዊ የዶሮ ክትባት እንዲያገኙ አለመደገፍ፣
* የዶሮችን ውጤታማነት/በእንቁላልም ሆነ በስጋ ያለመለካት ችግር/፣
* በየአካባቢዉ የተሻሉ ተግባራት ቢኖሩም ምርጥ ተሞክሮ በመቀመር ለክልል ያለማስተላለፍና በአደረጃጀት ያለማስፋት፣
* አሁን ያለዉ የተሻሻለ ዶሮ ዝርያ ሀይብሪድ /ክልስ/ መሆኑ እየታወቀ አዉራዉን እንዲያስወግዱ በበቂ ግንዛቤ ያለማስጨበጥ፣

**አርሶ አደርን በተመለከተ**

* ›`f ›Å\ ›eðLÑ>¨<” pÉS ´ÓËƒ ›É`Ô uûŸ?Ì Sc[ƒ }ÖnT> ŸSJ” ÃMp K¨<Ø uTÁeÑ˜Kƒ ›Óvw ›”É“ G<Kƒ Êa­‹” uKSÅ¨< S”ÑÉ KT`vƒ SðKÓ፣
* ¾GÑ[cw Êa­‹ ›ÁÁ´“ ›SÒÑw” uThhM U`ታT’ታ†¨<” እ”ÅT>ÚU\ ¾T>ÁÅ`Ñ¨< Ø[ƒ ያለመኖር'
* ¾}hhK< ¾Êa ´]Á­‹ u›Óvu< KSÖkU ›eðLÑ>¨<” pÉS-´ÓÏƒ“ ¡ƒƒM ÁKTÉ[Ó'
* እንደማንኛውም እንስሳ ዶሮዎችን በወቅቱ ያለማስከተብ፣
* የደሮ እንቁላል አያያዝና አቀማመጥ ችግር፤
* u¡IKAƒ eMÖ“U ÃG<” u}KÁ¾ S”ÑÉ ÁÑ–<ƒ” ትምህርት በአግባቡ ስራ ላይ ያለማዋል፣
* አሁን ያለዉ የተሻሻለ ዶሮ ዝርያ ሀይብሪድ/ክልስ/ መሆኑ እየታወቀ አውራውን ከዝርያ ከመድረሱ በፊት ያለማስወገድ፣

**ሠ) የማርና ሰም ልማት**

አብዛኛው የክልሉ አካባቢዎች ለንብ እርባታ ተስማሚ ሲሆኑ ሀብቱን በአግባቡ ለመጠቀም የሚያስችሉ እንደየስነምህዳሩ ሊተገበሩ የሚችሉ የተለያዩ አማራጭ ስልቶች ቢቀመጡም በሚፈለገው ልክ ሊከናወን አልቻለም፡፡

የማርና ሰም ምርት ልማት ስራ በልማዳዊ መንገድ እየተፈጸመ ቢሆንም እየተመረተ ያለዉ የማርና ሰም ምርት በየዓመቱ የምርት እድገት አሳይቷል፡፡ ይህም ክልሉ ከፍተኛ አቅም እንዳለው የሚያሳይ ሲሆን ይህንን ባሕላዊ የአመራረት ዘዴ አርሶ አደሩን በማስተማር በዘመናዊ ቴክኖሎጂ መደገፍ ባለመቻሉ ክልሉም ሆነ አርሶ አደሩ በሚገባው ደረጃ ተጠቃሚ አልሆኑም፡፡ ለዚህም በየደረጃው የሚገኘው ፈጻሚና አስፈጻሚ አካላት ጉልህ ድርሻ አላቸው፡፡

**አመራሩን በተመለከተ**

* በተደራጀ ሁኔታ ዕቅዶች እንዲፈጸሙ ክትትል ያለማድረግ(በታችኛው አመራር፣ አርሶ አደሮች፣ በወጣቶችና ሴቶች በተቀመጠው አቅጣጫ መሰረት ያለመምራት፣
* ካላንደሩን መሰረት ባደረገ አግባብ የንብ ማነብ ሰራ በንቅናቄ እንዲፈጸም ያለመደገፍና ያለመምራት፤
* የንብ ሀብት ልማት ስራን የተደራጁ ወጣቶችንና ሴቶችን ከተፋሰስ ልማት ስራዎች ጋር አቀናጅቶ በመሰራቱ በአንዳንድ ወረዳዎች ጅምር ስራዎች ቢኖሩም ቀጣይነት ባለው መልኩ ያለመፈጸም እና ተግባሩ ወደ ሌላ አከባቢና አርሶ አደሮች እንዲሰፋ ያለማድረግ፣
* አርሶ አደሩ የአመለካከት ለውጥ እንዲያመጣ በማስቻል በዛፍ ላይ የሚካሄደውን የንብ ማነብ ስራ ወደ ጋጣ በማውረድ እንዲተገብረው አለመምራት፤
* በንቦች ላይ ጉዳት የሚያስከትሉ ኬሚካሎች አጠቃቀም ጉዳት በማያደርስ አግባብ በቅንጅት ተግባራዊ እንዲሆን አለመምራት፤
* በአንዳንድ ወረዳዎች ከፍተኛ በጀት ወጥቶባቸው የቀረቡ የተሻሻሉ የማንቢያ ቁሳቁሶችን ወደ አርሶ አደሩ ደርሰው ተጨባጭ ለውጥ በሚያስገኝ መልኩ ያለመደገፍ፤
* የማርና ሰም ምርት ግብይትን ከሚመለከታቸው አካላት ጋር በቅንጅት አለመስራት፤
* የተቋቋሙ የንግስት ንብ ማባዣ ማእከላትን ወደ ሥራ አለማስገባት፤
* በንግስት ንብ ብዜት የሰለጠኑ ባለሙያዎችንና አርሶ አደሮችን ተከታትሎ ወደ ስራ እንዲገቡ ያለማድረግ፤

**ባለሙያን በተመለከተ**

* የማነቢያ ካላንደሩን መሰረት አድርጎ በቂ ድጋፍና ክትትል አለማድረግ፣
* አንቢው አርሶ አደር ጥራቱን የጠበቀና ለውጭ ገበያ ተወዳዳሪ የሆነ ምርት እንዲያመርት በቂ ድጋፍ ያለመስጠት፤
* በተደራጀ ሁኔታ ዕቅዶች እንዲፈጸሙ ክትትል ያለማድረግ(አርሶ አደር፣ በወጣቶችና ሴቶች በተቀመጠው አቅጣጫ መሰረት ያለመፈጸም፣
* ንብ የማዛወር፣ የንብ ጋጣ መስራት፣ ንግስት ንብ የማራባትና ለንብ የሚሆን መኖ በአካባቢው ከሚገኝ እጽዋት መርጦ በጋጣው ዙሪያ በማልማት አርሶ አደሩ እንዲያነባ በቂ ድጋፍ አለማድረግ፤
* የንብ ሀብቱ አመራረት ወደ ተሻለ ቴክኖሎጅ አንዲሸጋገር አለመደገፍ፤
* በምግብ ዋስትና ፕሮግራሞችም ሆነ በተደራጁ ወጣቶችና ሴቶች ከተፋሰስ ልማት ጋር ተቀናጅቶ
* የሚሰሩ የንብ እርባታ ሥራዎችን ያለመደገፍና ተግባሩ ወደሌላ አከባቢና አርሶ አደሮች እንዲሰፋ ያለማድረግ፣
* በጫካ ውስጥ የተሰቀሉ ባህላዊ ቀፎዎችን አናቢውን በማስተማር ወደ ጋጣ አውርዶ እንዲያነባ የተቀናጀ የቴክኒክ ድጋፍና እገዛ አለማድረግ፤
* በንቦች ላይ ጉዳት የሚያደርሱ መርዛማ ዕጸዋቶችን በመለየትና በመቆጣጠር ህብረተሰቡን በማስተማር ትኩረት ሰጥቶ ያለመደገፍ፤
* የሚሰራጩ የሽግግርና ባለፍሬም ቀፎዎች በዲዛይኑ መሰረት ተሰርተው መሰራጨታቸዉን ያለመከታተልና ተጓዳኝ ቁሳቁሶች አብረው እንዲሰራጩ ያለማድረግ፣
* የሚቀርቡ የተሻሻሉ የማንቢያ ቁሳቁሶች ፈጥነው ወደ ምርት ተግባር እንዲገቡ ያለመደገፍ፣
* በንብ ጋጣ ዙሪያ የተሻለ ቀሰማና ኢኮኖሚያዊ ጠቀሜታ ያላቸዉን የፍራፍሬ፣ የደንና የእንስሳት መኖ ዛፎችን ለንቦች መኖነት ሆነ ለተጨማሪ ገቢ ማስገኛ አልምቶ በዓመት ከሁለት ጊዜ በላይ ማር ማምረት እንዲችል ድጋፍና ክትትል ያለማድረግ፣
* በየአካባቢው የተገኙ ምርጥ ተሞክሮዎችን በአግባቡ ቀምሮ ወደሌሎች ተመሳሳይ አካባቢዎች እንዲሰፉ ያለማድረግ፣
* በንግስት ንብ ብዜት የሰለጠኑ አርሶ አደሮች ማራማ ንግስት ንቦችን አባዝተው ለራሳቸው ተጠቅመው ለሌሎች አናቢዎችም እንዲጠቅሙ ድጋፍና ክትትል ያለማድረግ፣

**አርሶ አደሩን በተመለከተ**

* ዕቅዶች በተደራጀ ሁኔታ እንዲፈጸሙ ክትትል ያለማድረግ፣(አርሶ/አርብቶ አደሮች፣ በወጣቶችና ሴቶች በተጣለዉ ግብ መሰረት ያለመፈጸም፣
* በአካባቢዉ የተሻሻለ ቀፎና ሌሎች ተጓዳኝ ቴክኖሎጂዎችን ተጠቅመዉ የተሻለ ውጤት ያመጡ ሞዴል አርሶ አደሮችን ተሞክሮ በተፈጠረው አደረጃጀት መሰረት ተከትሎ አለመስራት፣
* በንብ ጋጣ ዙሪያ የተሻለ ቀሰማና ኢኮኖሚያዊ ጠቀሜታ ያላቸዉን የፍራፍሬ፣ የደንና የእንስሳት መኖ ዛፎችን ለንቦች መኖነት ሆነ ለተጨማሪ ገቢ ማስገኛ አልምቶ በዓመት ከሁለት ጊዜ በላይ ማር ማምረት ሲቻል ትኩረት አለመስጠት፣
* አብዛኛው አርሶና አደር በተሰጠው የክህሎት ስልጠና መሰረት ከአካባቢ ቁሳቁስ በቀላል ወጪ የጨፈቃ ቀፎ ሰርቶ ንብ አዛውሮ አለመጠቀም፤
* በባህላዊ መንገድ በዛፍ ላይ ሰቅሎ የሚያከናውነውን የማነብ ስራ በጓሮ አካባቢ ጋጣ አዘጋጅቶ ያለማንባት፣
* ከተፋሰስ ጋር የተቀናጀ የማርና ሰም ምርት ማሻሻያ ስራዎችን ቀጣይነት ባለው አግባብ ከመፈጸም ይልቅ ሁሌ ድጋፍ ብቻ ጠብቆ የመንቀሳቀስ፣
* በግል ማግኘትና መግዛት የማይችላቸዉን የተሻሻሉ ቴክኖሎጂዎችን በቡድን /በማህበር/ ተደራጅቶ በጋራ ገዝቶ ለመጠቀም አለመፈለግ፣
* የማር ምርት ጥራትን በአግባቡ ጠብቆ ያለማምረትና ገበያ እስኪቀርብ በአግባቡ ያለማከማቸት፣
* በስልጠና ያገኙትን የንግስት ንብ ብዜት ክህሎት ተግባራዊ ያለማድረግና ተጠቃሚ ያለመሆን፣

**ረ/ የሐር ልማት**

በክልላችን የሐር ልማት ስራ በጅምር ደረጃ የሚሰራ ተግባር ቢሆንም ክልሉ እምቅ አቅም እንዳለው ይታወቃል፡፡ ይሁን እንጅ አርሶ አደሩን በበቂ ማስተማርና በዘመናዊ ቴክኖሎጂ መደገፍ ባለመቻሉ ክልሉም ሆነ አርሶ አደሩ በሚገባው ደረጃ ተጠቃሚ አልሆኑም፡፡ ለዚህም በየደረጃው የሚገኘው ፈጻሚና አስፈጻሚ አካላት ጉልህ ድርሻ እንዳላቸው ስገመገም ቆይቷል፡፡ በዚህ መሠረት፡-

**አመራሩን በተመለከት**

* የሐር ልማት ስራዎች ትኩረት ሰጥቶ ያለመምራት
* በሐር ልማት ተደራጅተዉ ወደ ስራ ለሚገቡ ወጣቶችና ሴቶች ወደ ስራ እንዲገቡ በቂ የድጋፍ ማዕቀፍ እንዲኖር ትኩረት ሰጥቶ ያለመምራት፤
* ለተመረተ የሐር ምርት በቂ የገበያ ትስስር አለመፍጠር፤

**ባለሙያን በተመለከተ**

* የሐር ልማት ስራዎችን ትኩረት ሰጥቶ ያለመደገፍ
* የእንጆሪ ቁርጥራጮችን አርሶ አደሩ እንዲተክል ፍላጎት ያለመፍጠርና ወደ ተግባር ያለመግባት፣
* የሐር ምርት ስራዉን ያለማስፋት፤

**አርሶ አደሩን በተመለከተ**

* የሐር ልማት ስራ በትንሽ ቦታ፣ በቀላል ወጪና ከሌሎች ስራዎች ጎን ለጎን የሚሰራ ተግባር ቢሆንም ለመስራት ጥረት ያለማድረግ፣

**ሸ/ የዓሣ ሀብት ልማት**

በተፈጥሮ የውሃ አካላት(ሀዋሳና አባያ ሐይቆች) ከሚመረተው የዓሣ ሀብት በተጨማሪ በተለያዩ የክልሉ አካባቢዎች ያለውን የውሃ አማራጮች በመጠቀም ወደ ዓሣ ግብርና ሥራ ተገብቷል፡፡ ስለሆነም ያለውን የዓሳ ጫጩት ፍላጎት ለማሟላት አራት ማባዣ ማዕከላት የተገነቡ ቢሆንም በሙሉ አቅማቸው ወደ ማምረት አልገቡም፡፡ ይሁን እንጂ በተፈጥሮ የሚካሄደው የዓሳ ማስገር ስራን ዘላቂና ውጤታማ በማድረጉም ሆነ ሌሎች የውሃ አማራጮችን አሟጦ በመጠቀም የዓሳ ግብርና ስራን በሁሉም የክልሉ አካባቢዎች መተግበር ቢቻል በአመጋገብም ይሁን አማራጭ ገቢ በማስገኘቱ ሂደት ከፍተኛ ጠቀሜታ እንደሚኖረው ተረድቶ ተግባሮችን ከመፈጸም አንጻር አሁንም ያልተሻገርናቸው ችግሮች በርካታ ናቸው፡፡

**አመራርን በተመለከተ፤**

* የዓሳ እርባታ ዘርፍ የሰው ሀይል እንዲመደብ አለማድረግ፣
* የተፈጥሮ የውኃ አካላትን ከሕገ-ወጥ ዓሳ አስጋሪዎች አለመከላከልና አለመምራት፣
* የተፈጥሮ ውሀ አካላትን በደለል ምክንያት ውሃ መያዝ አቅማቸው እንዳይቀንስ እና እንዳይበከሉ ለማድረግ የሚያስችሉ ተግባራትን በተለይም ከተፋሰስና ከተማ ልማት ስራዎች ጋር አቀናጅቶ
* ለመስራት በሚደረገው ጥረት ጅምር ስራዎች መኖራቸው አበረታች ቢሆንም ከችግሩ ስፋትና አሳሳቢነት አንጻር ትኩረት አለመስጠት፣

**ባለሙያን በተመለከተ**

* ባለሙያው ለአመራሩም ሆነ ለኅብረተሰቡ ስለ ዓሳ ልማትና ጥበቃ አሰራርና ጥቅም በቂ ግንዛቤና ክህሎት አለማስጨበጥ፣
* የዓሳ እርባታ ስራን ከመስኖ፣ ከግድቦችና ከአርሶ አር ጓሮ ኩሬ ጋር ተቀናጅቶ እንዲካሄድ ያለማድረግ፣
* ከአርሶ አደር ወደ አርሶ አደር የሚደረገውን የዓሳ ስርጭት ላይ ትኩረት አለመስጠት፤
* ለዓሳ ሀብት ልማት ተስማሚ የሚሆኑ የውኃ አካላትን ለይቶ እንዲለማ አለማድረግ፣
* የዓሳ ጫጩቶችን በተዘጋጁ ኩሬዎች ከመጨመር ባለፈ እስከ ውጤት ተከታትሎ አለመደገፍ፣
* የተፈጥሮ ውሀ አካላትን ከብክለት ለመከላከል በሚደረገው ጥረት የተሟላ ድጋፍ አለማድረግ፣
* በዓሳ ኩሬ ዝግጅት በቂ ድጋፍና ክትትል ያለማድረግ፤

**ሕብረተሰቡን በተመለከተ**

* የሚሰጠውን ትምህርት መሰረት በማድረግ የተፈጥሮ ውኃ አካላትን ከብክለትና ብክነት አለመጠበቅና የባለቤትነት ስሜት አለመኖር፣
* እየተካሄደ ባለው የህገ-ወጥ ዓሣ አስጋሪዎች ቁጥጥርም ሙሉ ተሳታፊ ሆኖ አለመንቀሳቀስ፣

**ቀ/ ቆዳና ሌጦ ልማት**

ጥራቱን የጠበቀ ቆዳና ሌጦ ምርት ለገበያ ማቅረብ እንዲቻል እንስሳቱ በህይወት እያሉ የውጪ ጥገኛ ቁጥጥር ሥራ ከመስራት ባሻገር የቆዳና ሌጦን ጥራት ሊቀንሱ የሚችሉ ስራዎችን አርሶ አደሩ እንዲሰራ ግንዛቤ የማስጨበጥ ሥራ መጀመሩ አበረታች ቢሆንም ከዘርፉ ጠቀሜታ አንጻር በባለ ድርሻ አካት የተሰራው ስራ በቂ አይደለም፡፡

**አመራርን በተመለከተ**

* ስለዘርፉ ያለው ግንዛቤና ትኩረት ዝቅተኛ በመሆኑ እንደሌሎች ተግባራት ተልዕኮ ወስዶ በተገቢ መንገድ አለመምራት፤
* አብዛኛዉ የዘርፉ መደቦች በዉክልና የተያዙ በመሆናቸዉ ተገቢዉን ትኩረት ሰጥቶ የሰው ኃይል ያለመመደብ፣

**ባለሙያን በተመለተ**

* ተግባሩን ከሌሎች ተግባራት ዝቅ አድርጎ የመመልከት ትኩረት ሰጥቶ ያለመፈጸም፤
* ለአርሶ አደሩ በዘርፉ በሚፈልገው ልክ ግንዛቤ የማስጨበጥ ስራ አለመስራት

**የአርሶ አደሩን በተመለከተ**

* እንስሳዉ በቁሙ እያለ የቆዳና ሌጦ ጥራትን የሚቀንሱ ሁኔታዎችን ለይቶ ያለመከላከል፤
* ቆዳና ሌጦ ለሀገር ያለውን ጠቀሜታ ያለመገንዘብና በጥራት እንዲመረት በቂ ትኩረት፤ አለመስጠት፤
  1. **የ2012 ዋና ዋና ግቦች አፈጻጸም**

በዕትዕ መጨረሻ በ2012 አመታዊ የወተት ምርት 224,332.4 ቶን ተገኝተቷል፡፡ ይህም በዕትዕ መነሻ ዓመት (2007 ምርት ዘመን) ከነበረው ወተት ምርት በየአምቱ በአማካይ በ12 በመቶ ዕድገት አሳይቷል። በዕትዕ መጨረሻ ለመድረስ ከታቀደው የወተት ምርት አመታዊ ግብ 14.2% ደርሷል።

ዓመታዊ ሥጋ ምርት ክንውን 24,261.24 ቶን ደርሷል፡፡ ይህም ማለት እቅዳችንን 68% እንዳሳካን ያሳያል፡፡ በተጨማሪም በ2007 ከተመረተው የሥጋ ምርት ጋር ሲነፃፀር 19.33% ዓመታዊ እድገት አሳይቷል፡፡

ዓመታዊ የእንቁላል ምርት 1,980.7 ቶን ደርሷል፡፡ ይህም ከእቅዳችን ከመቶ ፐረሰንት በላይ የሚሆነውን እንዳሳካን ያሳያል፡፡ በተጨማሪም በ2007 ከተመረተው ዕንቁላል ምርት ጋር ሲነፃፀር 91% ዓመታዊ እድገት አሳይቷል፡፡

ዓመታዊ የቆዳና ሌጦ ምርት 715,340 ደርሷል፡፡ ይህም ከእቅዳችን 79 በመቶ የሚሆነውን እንዳሳካን ያሳያል፡፡ በተጨማሪም በ2007 ከተመረተው ምርት ጋር ሲነፃፀር 93% እድገት አሳይቷል፡፡

ዓመታዊ የማር ምርት 1,077 ቶን ደርሷል፡፡ ይህም ማለት ከእቅዳችን 82% የሚሆነውን

እንዳሳካን ያሳያል፡፡ በተጨማሪም በ2007 ከተመረተው ምርት ቶን ጋር ሲነፃፀር የ89 % እድገት አሳይቷል፡፡

ዓመታዊ የዓሳ ምርት 550.6 ቶን ደርሷል፡፡ ይህም ማለት ከእቅዳችን 2% የሚሆነውን እንዳሳካን ያሳያል፡፡ በተጨማሪም በ2007 ከተመረተው ጋር ሲነፃፀር የ54% እድገት አሳይቷል፡፡

የወተት ምርታማነትን በተመለከተ ከአንድ ሀገር በቀል እንስሳት ዝርያ የአካባቢ ዝርያ የወተት ላም የሚገኝ አማካይ የቀን የወተት ምርት 1.6 ሊትር ለማድረስ ታቅዶ 1.5 ደርሷል፡፡ ይህም የዕቅዱን 94% በሞደል አ/አደሮች 1.91 ሊትር ለማድረስ ታቅዶ 1.8 ሊትር ለማድረስ የተቻለ ሲሆን አፈጻፀሙ 94.2% ደርሷል፡፡ በተጨማሪም ከ2007 ዓ.ም ከነበረው1.5 ምርታመነት ጋር ሲነፃፀር 94% እድገት አሳይቷል፡፡ ከአንድ ዲቃላ የወተት ላም የሚገኝ አማካይ የቀን የወተት ምርት በአ/አር 8.5 ሊትር ለማድረስ ታቅዶ 8 ደርሷል፡፡ ይህም የዕቅዱን 94.1% ደርሷል በሞደል አ/አደር 13.8 ለማድረስ ታቅዶ 13 ሊትር ልደርስ ችሎአል፡፡ ይህም 94.2% መሆኑነ ያሳያል፡፡ በተጨማሪም ከ2007 ዓ.ም ከነበረው 10 ሊትር በቀን ምርታመነት ጋር ሲነፃፀር 138% እድገት አሳይቷል፡፡

የስጋ ምርታማነትን በተመለከተ ከአንድ ዳልጋ ከብት የሚገኝ አማካይ የሥጋ ክብደት (carcas weight) 130 ኪሎ ግራም ለማድረስ ታቅዶ 120 ኪሎ ግራም ደርሷል፡፡ ይህም የዕቅዱን 92.3.% ደርሷል፡፡ በተጨማሪም ከ2007 ዓ.ም ከነበረው 110 ኪሎ ግራም ምርታማነት ጋር ሲነፃፀር 118% እድገት አሳይቷል፡፡ ከአንድ በግ የሚገኝ አማካይ የሥጋ ክብደት (carcas weight) 14.7ኪሎ ግራም ለማድረስ ታቅዶ 14.5 ኪሎ ግራም ደርሷል፡፡ ይህም የዕቅዱን 97.8% ደርሷል፡፡ በተጨማሪም ከ2007 ዓ.ም ከነበረው 12 ኪሎ ግራም ምርታመነት ጋር ሲነፃፀር 120.8% እድገት አሳይቷል፡፡ ከአንድ ፍየል የሚገኝ አማካይ የሥጋ ክብደት (carcas weight) 13.16ኪሎ ግራም ለማድረስ ታቅዶ 13 ኪሎ ግራም ደርሷል፡፡ ይህም የዕቅዱን 98.8% ደርሷል፡፡ በተጨማሪም ከ2007 ዓ.ም ከነበረው 10.5 ኪሎ ግራም ምርታማነት ጋር ሲነፃፀር 123.8% እድገት አሳይቷል፡፡

**ያጋጠሙ ስትራቴጂካዊ ማነቆዎች፦** የግብርና ዘርፍ እድገት በሚፈለገው ደረጃ ፈጣን እድገትና መዋቅራዊ ለውጥ (ግብርና ትራንስፎርሜሽን) እንዳያመጣ ብሎም የማክሮ ኢኮኖሚ መዛባት ለማስተካክል ተገቢውን ሚና እንዳይጫወት ያዳረጉት ስትራቴጂካዊ ማነቆዎች ውስጥ የሀገር ውስጥ ፖለቲካ ሁኔታዎች፤የአየር ንብረት ለውጥ፤ግብዓትና ቴክኖሎጂ አቅርቦት ስርዓት ኋላቀርነት፤በቂ ያልሆነ መሰረተ ልማትና ኢንቨስትመንት እናተቋማዊ የማስፈፀም አቅም ዋና ዋናዎቹ ሲሆኑ የ 10 ዓመት መሪ እቅዱም እነዚህ ማነቆዎችን ለመፍታት ትኩረት አድርጎ ይንቀሳቀሳል ተብሎ ይጠበቃል።

**የሀገር ውስጥ ፖለቲካ ሁኔታዎች፦** እንደሚታወቀው ባለፉት 4 ዓመታት የሀገራችን የፖለቲካ ሁኔታ ከፍተኛ አለመረጋጋቶች ሲታዩበት ቆይቷል። ይህም በዋነኛነት ዕቅዱን ለማሳካት ማነቆ ሆኗል። በተጨማሪም ምርትን ወደ ገበያ በማቅረብ ሂደት ውስጥ የነበረው የሰላምና ፀጥታ እጦት ከፍተኛ ችግር ፈጥሮ ቆይቷል።

**የአየር ንብረት ለውጥ፡-** የግብርናችን በዝናብ ላይ የተመሰረተ እንደመሆኑ መጠን ማንኛውም የአየር ንብረት ለውጥ አርሶ አደሮች ህይወት ላይ የጎላ ጉዳት ሊያደርስ ይችላል። የአየርን ንብረት ለውጥ ዋነኛው የአርሶ አደሮቻችን ማነቆ መሆኑ ይታወቃል። በተለይም በ2007/8 የተከሰተው የኤልኖ ድርቅ ጋር ተያይዞ በእንስሳት ምርት እድገት ላይ አሉታዊ ተፅእኖ ተከስቷል። በዚህም ምክኒያት አብዛኛው እንስሳት (ቦረቻና ሎካ አባያ ወረዳዎች) ለሞት የተጋለጡ ሲሆን ከፍተኛ የመኖ እጥረትም ተከስቶ እንደነበርና በአርሶ አደሮችም ላይ በቀጥታ ተፅእኖ ደርሶባቸው እንደነበር ይታወቃል።

**ግብዓትና ቴክኖሎጂ አቅርቦት ስርዓት ኋላቀርነት፦** ቀጣይነት ያለው የቴክኖሎጅ ማመንጨት፣ ብዜትና ስርፀት ስርዓት አለመዳበርና የግሉ ዘርፍ ተሳትፎ አነስተኛ መሆን አርሶ አደሩ የሚያስፈልገውን ግብዓቶችና የቴክኖሎጂ ውጤቶች በተገቢው ጊዜ፣ በሚፈለገው ጥራትና መጠን እንዳያገኛ ማነቆ ሆኖ ቆይቷል። ለግብርና ኤክስቴንሽን አገልግሎት በአብዛኛው በአርሶ አደር ማሰልጠኛ ማዕከላት ላይ የተመረኮዘ ነው። እነዚህ የአርሶ አደር ማሰልጠኛ ማዕከላት በአብዛኛው ግብዓት ያልተሟላላቸው በመሆናቸው፣ ለአርሶ አደሩ ችግር ፈቺ እንዲሁም በገበያ ተፈላጊ የሆኑ ምርቶችን ለማምረት የሚያስችል የምክር አገልግሎት መስጠት አልቻሉም፡፡ ለውጤቱ አነስተኛ መሆን የሚጠቀሱ መንስኤዎች በዋናት የኤክሰቴሽን ተግባራት መንግስትን ብቻ የሚጠብቁ መሆንናቸውና የግል ዘርፉን፣ ማህበራትን እና ሌሎች ተቋማትን በተደራጀ መልኩ ያላሳተፈ፣ ተወዳዳሪነት የጎደለውና ገቢ በሚያስገኝ መልኩ የተቃኘ አለመሆኑ ሲሆን የልማት ሰራተኞችም ሥራቸውን ወደውት አንዲሰሩ የሚያደረግ አመቺ የስራ ከባቢ አልተፈጠረላቸውም፡፡ ከዚህም በተጨማሪ ልማት ሰራተኞቹ ከአርሶአደሩ ተሽለው እንዲገኙና በማማከር ወቅት በተጠቃሚው ዘንድ አዳዲስ የቴክኖሎጂ እውቀት እንዲኖራቸው የሚያስችል የምርምር ኤክስቴሽን ትስስር ባለመጠናከሩ እና በኮሚኔኬሽን ቴክኖሎጂ የዘመነ የኤክስቴሽን ስርዓት አለመኖሩም ለአገልግለሎቱ መዳከም አስተዋጽኦ አበርክቷል፡፡

**በቂ ያልሆነ መሰረተ ልማትና ኢንቨስትመንት፡-** መንግስት በመሰረት ልማትና ሎጂስቲክ ረገድ ለውጥ ሊያመጡ የሚችሉ ከፍተኛ የሆኑ ተግባራት የተከናወኑ ቢሆንም ዘርፉ ከደረሰበት ዕድገት አንጻር አሁንም ብዙ ያልተሟሉ መሰረተ ልማቶች አንዳሉ ይታወቃል።እስካሁን ለንዑስ ዘርፉ የተደረገው ኢንቨስትመንት ዝቅተኛ መሆኑና ለወደፊቱም ልዩ ትኩረት ካልተሰጠው በስተቀር ዘርፉን ማሳደግና ከሱም የሚገኘውን ጥቅም አሟጦ መጠቀም የማይቻል መሆኑን ነው፡፡ ከመንግስት በተጨማሪ ለመሰረተ ልማትና ኢንቨስትመንት ምንጭ የሆነው የግል ባለሃብትም ድርሻ ዝቅተኛ ነው።

**ተቋማዊ የማስፈፀም አቅም፡-** የዘርፉም የሰው ሃይል አደረጃጀት ዘርፉ በሚያስፈልግው ብቃት ባለመደራጀቱ የዕውቀት፣ ክህሎትና ተነሳሽነት/ቁርጠኝነት ክፍተት ተጋርጦበታል። በስራ ላይ የተሰማራውም ባለሙያና አመራር አግባብ ያለው ተጠያቂነትና የዘርፉን የስራ ባህሪ መሰረት ያደረገ ማትጊያ ስርዓት ባለመኖሩ ዘርፉን በእውቅት ለመምራትና የሚጠበቅበት አካታቸና ዘላቂ አስተዋፆ ለማበርክት ተግዳሮት ሆኖበታል። በተጨማሪም የስራ ግብዓትና ሃብት አቅርቦትና አጠቃቀም እጥረቶች በመኖራቸው ከዘርፉ አፈፃፀም ላይ አሉታዊ ተፅዕኖ ፈጥሯል።

* 1. **የእቅዱ መነሻዎች**
     1. **የእንስሳትና ዓሳ ሀብት ልማት ተግባርና ኃላፊነት**

የባለፈው 1ኛና 2ኛ ዙር ዕድገትና ትራንስፎርሜሽን እቅድ ለ10 ዓመት ዕቅድ እንደ አንድ መነሻ የተወሰደ ሲሆን በሚከተሉት ዋና ዋና ጉዳየች ላይ ያተኩራል፡፡ እንስሳትና ዓሳ ግብርናን በማዘመን ምርትና ምርታማነትን ማሻሻል፣ የቴክኖሎጂ አቅርቦትና ስርጭት ስርዓትን ማሻሻል፣ የምርት ጥራት ቁጥጥርና የገጠር ስራ ዕድል ፈጠራ ያካትታል፡፡

* + 1. **የማክሮ ኢኮኖሚክ ማዕቀፍ**

ግብርና ዘርፍ በሚቀጥሉት 10 ዓመታት የሚኖሩትን ስትራቴጅክ ምሰሶዎችንና የትኩረት መስኮችን በዝርዝር ያስቀመጠ ሲሆን በሚቀጥሉት 10 ዓመታት የዘርፉን አማካይ እድገት 5.9 በመቶ በማድረስ ከጠቅላላ ምርት ያለውን ድርሻ 40 በመቶ በማድረስ ድህነት በግማሽ እንደሚቀንስ ተቀምጧል፡፡ የሌሎች ዘርፎች የምርት ፍላጎት ግምት ውስጥ ገብቷል፡፡ አህጉራዊ ማዕቀፎች አጀንዳ በ2063 የበለጸገች አፍሪካ የማየት ራዕይ ፣በአጠቃላይ የአፍሪካ ግብርና ልማት ፕሮግራም ማዕቀፍ የተደረሱ ስምምነቶች ማለትም ግብርና ዋናው የእደገት አምጭ ሆኖ፣እ.ኤ.አ በ2025 አካታች የግበርና ልማት በማከሄድ ድህነትን በግማሽ የመቀነስ፣ለዚሁም በየዓመቱ ለግበርና ዘርፍ ከ 10 በመቶ በላይ በጀት መመደብ እነዲሁም ከ6 በመቶ በላይ እድገት ማስመዘገብ ወዘተ እንደመነሻ ተወስዷል። በተጨማሪም የአጀንዳ 2030 **ዘላቂ የልማት ግቦች** (SDG) ተወስዷል።

* + 1. **የዕድገትና ትራንስፎርሜሽን ዕቅድ ሁለት አፈፃፀም**

ያለፉት 5 ዓመታት የእድገትና ትራንስፎርሜሽን ዕቅድ ሁለት የአፈፃፀም ግምገማ የተለዩ መሰረታዊ ማነቆዎችና መልካም ተሞክሮዎች ለ10 ዓመቱ መሪ ዕቅድ እንደመነሻ ተወስደው ማነቆዎችን ሊፈቱ የሚችሉ የፖሊሲ ሪፎርም አጀንዳዎች እና ፕሮግራሞች በዕቅዱ ውስጥ እንዲካተቱ ተደርጓል፡፡

* 1. **ስትራቴጅክ አቅጣጫዎች**

**እንስሳት ሃብት ልማት፤ መኖ ልማትና እንስሳት ጤና ማሻሻል፦** የእንስሳት ሃብት ልማትን መደገፍ የአረባብ ስርዓትን ከማሻሻልና ገበያ መር ከማድረግ ይጀምራል። በተጨማሪም በእንስሳት ጤና አገልግሎት ውስጥ የግሉን ዘርፍ ሚና ማሳደግ፣ የመኖ ምርትን ማስፋፋትና የግብይት ማዕከላትን ማጠናከር ዋና ዋና ተኩርት የሚደርግባቸው ጉዳዮች ናቸው። የወጪ ንግዳችንን የሚያነቃቁና ወደ አዳዲስ ገበያዎች እንድንገባ የሚያደርጉ ዘመናዊ የምርት ዱካ ስርዓት መተግበር **፣** የፋይናንስና ኢንሹራንስ ስርዓቶችን ማሻሻል፣ ክልሉን እንደ FMD ካሉ እንስሳት በሽታዎች የፀዱ ማድረግና ህገወጥ የእንስሳትና የእንስሳት መዲሐኒት ንግድን ትርጉም ባለው መልኩ መቆጣጠር በስፊው ሊሰራባቸው የሚገቡ ጉዳዮች ናቸው።

**ተቋማዊ የማስፈፀም አቅምን መገንባት፦** የ10 ዓምቱን እቅድ ለማሳካት ዋናው መሰረት የዘርፉን የማስፈፀም አቅምና ክህሎት ማሳደግ ግድ ይላል። ይህ ስራ የአገልግሎት ጥራትና ጊዜን የሚያፋጥን ሲሆን የዉሳኔ አሰጣጥን የሚያቀላጥፍ ነው። በዞንና በወረዳ የኤች አይቪ ኤድስ ባለሙያ እንዲመድቡና በቂ ድጋፍ ማድረግ በ2030 ሀገራችን የያዘችውን አዲስ በኤች አይቪ መያዝ ዜሮ የማድረግ እቅድ ለማሳካት ይረዳል ፡፡

ከክልል አስከ ወረዳ የቅንጅት ስራዎች አብሮ በማቀድ፣ አብሮ ችግሮችን በመፍታት፣ ተደጋጋሚ ግንኙነቶችን በማድረግ፣ ክልላዊ የሆነ የስራ ድግግሞሽን፣ የሃብት አጠቃቀም ጉድለትን የሚቀንስ ሲሆን እንደዚሁም ያለውን የቴክኒክ አቅም እንደ ክልል አጠናክሮ መጠቀም ያስፈልጋል።

**የሥራ ዕድል መፍጠር:-** በገጠር የሚኖሩ ስራ ፈላጊ ዜጎች ፍትሃዊ፣ ዘላቂና ውጤታማ የስራ እድል ተፈጥሮላቸው የልማቱ ተሳታፊ እና ተጠቃሚ በመሆን በ2022 ለሃገር እድገት እና ትራንስፎርሜሽን የበኩላቸውን አስተዋጽኦ እንዲያበረክቱ ለማስቻል ከባለድርሻ አካላት ጋር ትኩረት ተሰጥቶ ይሰራል፡፡

**ክፍል II . የዕቅዱ ስትራቴጅክ ዓላማዎች**

**የእንስሳትና ዓሳ ሀብት ዘርፍ ራዕይ ----------**

በ2017 ዓም በገበያ ላይ የተመሠረተ ዘመናዊ የእንስሳትና ዓሣ ሀብት ልማት ሰፍኖ የአርሶ/አርብቶ አደሩ የኑሮ ደረጃ በመሠረታዊነት ተለውጦ ማየት፣

**የሴክተሩ ተልዕኮ------------**

**2.1. ገበያ ተኮር የእንስሳትና ዓሳ ምርትና ምርታማነት**

የግብርናው ዘርፍ ስትራቴጂክ ዓላማ አንዱ የሆነውን ገበያ ተኮር የእንስሳትና ዓሣ ሀብት ምርትን ለማሳደግ ዘመናዊ ቴክኖሎጂን የሚጠቀም አ/ አደር በመገንባትና በገበያ የሚመራ የእንስሳትና ዓሳ ሀብት ልማት ለማስፋፋት አቅጣጫ ተጠቀምጧል። በሚቀጥሉት 10 አመታት የእንሰሳት እና ዓሳ ሀብት ልማት ሁለት የምርት እድገት አማራጮች ማለትም (1) ዝቅተኛ ምርታማነትን በዝርያ ማሻሻል፣ አያያዝ አመጋገብና እና ጤና አጠባበቅን ማሻሻል እና (2) የምርት ፍላጎት ማለትም ከኢንዱስትሪ መስፋፋት ጋር የሚፈጠሩ የግብዓት ፍላጎት፣ ለውጪ ምንዛሬ ግኝት እንዲሁም የኢኮኖሚ እድገት ጋር የሚመጡ የእንስሳት ምርት መጠንና አይነት ለውጥ ለሟሟላት ትኩረት ተደርጎ ይሰራል። በተለምይም የወተት፣ ሰጋ ፣ እንቁላል፣ ዓሳ፣ ማርና የሐር ኩኩባ ምርትና ምርታማነት ለማሳደግ አቅጣጫ ተቀምጧል። ይህም የአነስተኛ አርሶ አደር እና ሰፋፊ እንስሳትና ዓሳ አመራረት ስርዓቶች ላይ ያተኮረ ይሆናል። ይህ የእንሰሳት እና አሳ ሀብት ልማት ምርት እድገት ለግብርና አጠቃላይ ምርት አሁን ያለውን 40 በመቶ ድርሻ በ2022 መጨረሻ ወደ 50 በመቶ ድርሻ እንዲኖረው የሚያስችል ዒላማ ተቀምጧል።

**2.1.1. የእንስሳት ዝርያን በማሻሻል ምርትና ምርታማነትን መጨመር**

**ሀ) የወተት ምርትና ምርታማነት**

የወተት ምርትን ከዳልጋ ከብት ከ 234,332.4 ቶን ሊትር በአማካይ በዓመት 12% በማሳደግ በዕቅድ ዓመቱ መጨረሻ ወደ 727,800.9 ሽህ ሊትር ማድረስ፤የሀገር በቀል እንስሳት ዝርያ ምርታመነትን ማሳደግ፣ ከላይ የተጠቀሰው ግብ ለማሳካት የእንስሳት ምርታማነት ከአንድ የሀገር በቀል የወተት ላም የሚገኝ ወተት በቀን በሊትር አሁን ከደረሰበት 1.5 ሊትር በአማከይ በ6% በማሳደግ 2022 ዓ.ም መጨረሻ 2.69 ሊትር ማድረስ፣ በአነስተኛ ስፔሻላይዝድ ወተት ከብት እርባታ የቀን አማካይ ወተት ምርት በ2012 ከነበረው 8 ሊትር ወደ 14.33 ሊትር (6%) እና አማካይ የአንድ አለባ ወቅት የወተት ምርት (lactation milk yield) ከ 2,160 ሊትር ወደ 3,518 ሊትር (5%) በማሳደግ ሲሆን በመካከለኛ ስፔሻላይዝድ (medium specialized dairy production system) የቀን አማካይ ወተት ምርት አሁን ከሚገኘው 13 ሊትር ወደ 19.24 ሊትር (4%) እና አማካይ የአንድ አለባ ወቅት የወተት ምርት (lactation milk yield) ከ 3,873 ሊትር ወደ 5,734 ሊትር (4%) በማሳደግ ነው፡፡

**ለ) የሥጋ ምርትና ምርታማነት**

በቀጣይ 5 ዓመታት የዳልጋ ከብት፣ በግና ፍየል ሥጋ ምርት በ2012 ከደረሰበት እና 20,304.80 ፣2,220.74፣1,496.90 ከነበረበት በአማካይ በዓመት በ12%፣ 10% እና 10% በማሳደግ በ2022 ዓ.ም መጨረሻ ላይ በቅደም ተከተል ወደ 63,063.63. ፣5,760.03፣ 3,882.57 ቶን ለማድረስ ይሰራል፡፡

በቀጣይ 5 ዓመታት ስነምህዳርን መሰረት በማድረግና የእንስሳት ምርታማነትን ለማሳደግ የሚያስችሉ የተለያዩ ቴክኖሎጂዎችንና አሰራሮችን በመጠቀም የዳልጋ ከብት፣ በግና ፍየል ሥጋ ምርታማነት በ2012 ከተደረሰበት 127፣ 13.5 እና 12 የቁም (ካርካስ) ክብደት (carcass weight) በዓመት በአማካይ በ1.2%፣ 1.5% እና 2% በቅደም ተከተል በማሳደግ በ20217 መጨረሻ 143.09፣ 15.67 እና 14.63 ኪ.ግ ለማድረስ ይሰራል፡፡

**ቀጣይ 10 ዓመታት በአማካኝ ከአንድ ላም**

**ሊገኝ የሚችል የወተት ምርት በሊትር**

**ሐ) የዶሮ ስጋና እንቁላል ምርትና ምርታማነትን ማሳደግ፡**

በቀጣይ 10 ዓመታት የዶሮ ስጋና እንቁላል ምርትን ለማሳደግና የሀገር ውስጥ የምግብና ስነ ምግብ ፍላጎትን በማሟላት የውጭ ኤክስፖርትን ለማስጀመር የሚያስችሉ የአካባቢ ዶሮች አያያዝ የማሻሻል፣ የተሻሻለ የቤተሰብ ዶሮ እርባታና የስፔሻላይዝድ ዶሮ እርባታ ተሳታፊዎችን እንዲሁም በየእርባታው የሚያዙትን የዶሮ ቁጥርን መጨመርና ምርታማነትን ማሳደግን መሰረት ያደረገ ስራ ይሰራል፡፡ በዚህም መሰረት፡- የእንቁላል ምርትን በ2012 ዓ.ም ከነበረዉ 1,980.7 ቶን እንቁላል በ2022 ዓ.ም መጨረሻ ላይ ወደ 5፣137.43 ቶን እንቁላል የማሳደግ ስራ ይሰራል፡፡

የዶሮ ስጋ ምርትን በ2012 ዓ.ም ከደረሰበት 238.90 ቶን በ2022 ዓ.ም መጨረሻ ላይ ወደ 847.37 ቶን በማድረግ ይሆናል፡፡

በቀጣይ 10 ዓመታት የተለያዩ የዶሮ አረባብ ስልተ-ምርትን መሰረት በማድረግና የዶሮ ምርታማነትን ለማሳደግ የሚያስችሉ የተለያዩ ቴክኖሎጂዎችንና አሰራሮችን በመጠቀም አሁን ከአንድ አከባቢ ዶሮ በአመት የሚገኘዉን የእንቁላል ምርታማነት 60 በየዓመቱ 1.2% በማሳደግ 68 በማድረስ፣ ከተሻሻሉ የቤተሰብና ከባህላዊ ዶሮ እርባታ በቅደም ተከተል 190 ከነበረበት በየዓመቱ 1.4% በማሳደግ በእቅዱ

ዓመት መጨረሻ 218 ለማድረስ የሚሰራ ይሆናል፡፡

በተመሳሳይ ሁኔታ በቀጣይ 10 ዓመታት የተለያዩ የዶሮ አረባብ ስልተ-ምርትን መሰረት በማድረግና የዶሮ ምርታማነትን ለማሳደግ የሚያስችሉ የተለያዩ ቴክኖሎጂዎችንና አሰራሮችን በመጠቀም አሁን ከአንድ የአከባቢ ዶሮ የሚገኘዉን የስጋ ምርታማነት 0.75 ኪ.ግ ከነበረበት በየዓመቱ 5 በመቶ በማሳደግ 1.22 ኪ.ግ ማድረስ እና የተሻሻሉ ዶሮዎች ስጋ ምርታማነት 1.5 ከነበረበት በየዓመቱ 6 በመቶ በማሳደግ በዕቅድ ዘመኑ መጨረሻ 2.69 ኪሎ ግራም ለማድረስ የሚሰራ ይሆናል፡፡

**መ) የዓሣ ምርት እና ምርታማነትን ማሳደግ**

በቀጣይ 10 ዓመታት የዓሳ ምርትን ለማሳደግና የሀገር ውስጥ የምግብና ስነ ምግብ ፍላጎትን ለማሟላት ከሀይቆች፣ ግድቦች፣ ወንዞችና ሌሎች ትንንሽ የውሃ አካላት እንዲሁም አኳካልቸር በ2012 ዓ.ም ከተደረሰበት ከ550.6 ቶን በየአመቱ በአማካይ ከሀይቆች፣ ግድቦች፣ ወንዞችና ሌሎች ትንንሽ የውሃ አካላት 10% በማሳደግ እና በአኳካልቸር በ2010 ዓ .ም መጨረሻ ወደ 1,428.11 ቶን ለማድረስ ይሰራል፡፡

**ሠ) የስበትና ጭነት እንስሳት ሀብት ልማት**

በክልላችን የስበትና የጭነት ስራዎች የኤክስተንሽን ስራዎች ገና ጅምር ላይ ያለ ብሆንም የስበትናጭነት እንስሳት አገልግሎት በተጨባጭ መሬት ላይ ያለውን እውነታ ስንመለከት በገቢ ማስገኛ፤የስራ ዕድል ፈጠራና ጉልበት አገልግሎት ከፍተኛ በመሆኑ ለ145 ባለሙያና ለ300 ተጠቃሚዎች የግንዛቤ ማስጨበጫ ስራዎች ማከናወን ስራ ታቅዳል፡፡ በስበትና ጭነት ዘርፍ የግንዛቤ ማስጨበጫ ስራዎች ለባለሙያና ለአርሶ አደሩ በስፋት ይሰጣል፡፡ የስበትና ጭነት እንስሳት ርቢ ሁኔታና አያያዝን ማሻሻል፣

የጋማ ከብት እንስሳቱ ቁጥር ማሳደግ ፈረስ በዕቅዱ ዘመን መነሻ 46,537 ከደረሰበት በ 3% ማሳደግ በ 2022 በቁጥር 62፣542፣ በቅሎ 8,134 ከደረሰበት በ3% ማሳደግ በ2022 በቁጥር 10,931 እና አህያ 83,327 ከደረሰበት በ3% ማሳደግ በ2022 መጨረሻ 111,985 ለማድረሰ ይሰራል፡፡

**ረ) የማር ምርትና ምርታማት፡**

በቀጣይ 10 ዓመታት የማርና ሰም ምርትን ለማሳደግና ለሀገር ውስጥ ፍላጎት እና ለኤክስፖርት የማር ምርት በ2012 ዓ.ም 1,077 ቶን ከደረሰበት በአማካይ በዓመት 10% በማሳደግ በ2022 ዓ.ም መጨረሻ ወደ 2,793.46 ቶን ለማድረስ ይሰራል፡፡ በዚህም መሰረት በሚቀጥሉት 10 ዓመታት ከባህላዊ ቀፎ 276.32 ቶን፣ ከሽግግር ቀፎ 1,753.93 ቶን እና ከዘመናዊ /ባለ ፍሬም/ ቀፎ 763.2 ቶን የሚገኝ ይሆናል፡፡ የሰም ምርትን ደግሞ ከ107.7 ቶን በአማካይ በዓመት 7% በማሳደግ በ2022 ዓ.ም መጨረሻ ወደ 211.86 ቶን ለማድረስ ይሰራል፡፡ በዚህም መሰረት በሚቀጥሉት 5 ዓመታት ከባህላዊ ቀፎ 53.42 ቶን፣ ከሽግግር ቀፎ 1239.1 ቶን እና ከዘመናዊ የፍሬም ቀፎ 19.34 ቶን የሚገኝ ይሆናል፡፡

ስነምህዳርን መሰረት በማድረግ የማርና ሰምን ምርት ለማሳደግ የሚያስችሉ ቴክኖሎጂዎችንና አሰራሮችን በመጠቀም ከአንድ ባህላዊ ቀፎ በአንድ ቆረጣ የሚገኝ በአማካይ የማር ምርትን በ2012 ዓ.ም 6 ኪ.ግ ከደረሰበት በአማካይ በዓመት 6% በማሳደግ በ2022 ዓ.ም መጨረሻ ወደ 10.75 ኪግ፤ ከሽግግር እና ከጨፈቃ ቀፎ በ2012 ዓ.ም 17 ኪ.ግ ከደረሰበት በአማካይ 2.2 % በመሳደግ በ2022 ዓ.ም መጨረሻ ወደ 21.13 ኪ.ግ ማድረስና ከአንድ ዘመናዊ (ባለፍሬም) ቀፎ በ2012 ዓ.ም ከደረሰበት 21 ኪ.ግ በ3% በማሳደግ በ2022 ዓ.ም መጨረሻ ወደ 28.22 ኪ.ግ ለማድረስ ታቅዷል፡፡ የንብን ምርታማነት ለማሳደግ አሁን ያለዉን የባህላዊ ቀፎ ቁጥር በሂደት በየዓመቱ በአማካኝ በ5% እንዲቀንስ በማድረግ ወደ ሽግግር ቀፎና ዘመናዊ ቀፎ ለማሸጋገር ይሰራል፡፡ በዚህም አሁን ያለውን 70,756 ባህላዊ ቀፎ ቁጥር በየአመቱ በአማካይ 7% እንዲቀንስ በማድረግ በ2022 ዓ.ም መጨረሻ ወደ 42,364 ዝቅ እንድል ይደረጋል፡፡ የጨፈቃ ቀፎ በ2012 ዓ.ም ከነበረበት 17,001 በየአመቱ በአማካይ 12% በማሳደግ በ2022 ዓ.ም መጨረሻ ወደ 334,148 ማሳደግ፣ የሽግግር ቀፎ በ2012 ዓ.ም 4,472 ከነበረበት በየአመቱ በአማካይ 11% በማሳደግ በ2022 ዓ.ም መጨረሻ ወደ 83,007 እና የዘመናዊ ፍሬም ቀፎ አጠቃቀም በ2012 ዓ.ም 1,376 ከነበረበት በየአመቱ በአማካይ 12% በማሳደግ በ2022 ዓ.ም መጨረሻ ወደ 27,045 ለማድረስ ይሰራል፡፡ እናት ንብ ብዜት በ2012 ዓ.ም 2,187 ከነበረበት በየዓመቱ 25% በማሳደግ በ2022 ዓ.ም 20,368 ለማድረስ ይሰራል፡፡ በለማ ተፋሰስ የሚካሄድ የንብ እርባታ ዉጤታማ ለማድረግ የተደራጁ ማህበራት ቁጥር በ2012 ከነበረበት 3 በየዓመቱ 8 በመቶ በማሳደግ 2022 ዓ.ም 47 ለማድረስ ይሰራል፡፡

**ሰ) የሐር ኩኩባ ምርትና ምርታማነት ማሳደግ**

ይህ ዘርፍ ቀደም ሲል በስፋት ያልተሰራበትና ትኩረት ያልተሰጠው ሲሆን ሀገራችን ከምትከተለው የኢኮኖሚ እድገት አቅጣጫ እየተስፋፋ ላለው እንዱስትሪ በጥሬ እቃነትና በውጪ ገበያ ያለው ተፈላጊነት፣ የሀገራችን ስነ ምህዳር አመቺነት፣ ልማቱ በአነስተኛ መሬት ጉልበትና መነሻ ካፒታል የሚሰራ በመሆኑ፣ በገጠርም ሆነ በከተማ የስራ እድልን ለመፍጠር ማስቻሉና በተለያየ እድሜና ጾታ በሚገኙ የህብረተሰብ ክፍሎች ሊሰራ የሚችል በመሆኑና በአጭር ጊዜ ምርት በመስጠት የህብረተሰቡን ገቢ በማሻሻል ረገድ ያለው አስተዋጽኦ ከፍተኛ በመሆኑ በቀጣይ 10 አመታት ለዘርፉ ልዩ ትኩረት ተሰጥቶት የሚሰራ ይሆናል፡፡ በጉሎ የለማ መሬት በ2012 ዓም 14 ሄ/ር ከደረሰበት በአማካይ በዓመት 10% በማሳደግ በእቅድ ዓመቱ መጨረሻ 36.31 ሄ/ር ለማድረስ ይሰራል፡፡ የሀር ምርት በ2012 ዓ.ም 650 ኪ.ግ ከነበረበት በ2022 ዓ.ም 1,685.93 ኪ/ግ ለማድረስ ይሰራል፡፡ ሥልጠና አግኝተዉ በሀር ልማት የሚሳተፉ ወጣቶች በ2012 ዓ.ም በቁጥር 70 ከነበረበት በየዓመቱ 10 በመቶ በማሳደግ በ2022 ዓ.ም መጨረሻ 1,158 ለማድረስ የሚሰራ ይሆናል፡፡

**ሸ) የቆዳና ሌጦ ምርት**

በቀጣይ 5 ዓመታት የዳልጋ ከብት ቆዳና የበግና የፍየል ሌጦ በ2012 ከነበረበት 715,340 በአማካይ በዓመት 12% በማሳደግ በ2022 ዓ.ም ወደ 2,221,737 ለማድረስ ታቅዷል፡፡

**ቀ) የተሸሻሉ የእንስሳትና ዓሣ ቴክኖሎጂዎችና አሰራሮች አጠቃቀም ማሳደግ**

የግብርናው ዘርፍ ስትራቴጂክ ዓላማ አንዱ የሆነው ገበያ ተኮር የእንስሳትና ዓሣ ሀብት ምርት ለማሳደግ ዘመናዊ ቴክኖሎጂን የሚጠቀም ህብረተሰብ በመገንባትና በገበያ የሚመራ የእንስሳት ሀብት ልማት በማስፋፋት፣ ምርትና ምርታማነትን በማሻሻል፣ ለኢንዱስትሪ ጥሬ ዕቃ የሚውል አቅርቦትን በማሳደግ፣ የህብረተሰብን የተመጣጠነ ምግብና የኢኮኖሚ ዋስትና ማረጋገጥ እና መካከለኛ ገቢ ያለዉ ህብረተሰብ መገንባት አስፈላጊ ነው ፡፡ ይህን ዓላማ ከግብ ሊደርስ የሚችለው የእንስሳት ዝርያ በማሻሻል ፣ የእንስሳት መኖን በጥራትና በብዛት በማምረትና የውሃ አቅርቦት በማሻሻል፣ የእንስሳት በሽታዎችን በመከላከልና በመቆጣጠር፣ ለእንስሳትና ዓሳ ሀብት ልማት የሚውል ተቀባይነት ያለው ቴክኖሎጂ አቅርቦትና በእንስሳትና ዓሳ ቴክኖሎጅዎችና የተሻሻሉ አሰራሮች ላይ ዕውቀቱን፣ አመለካከቱና ክህሎቱ ያደገ ባለሙያና አርሶ አደር በማፍራት የሚፈፀም ይሆናል፡፡

**2.1.2. የእንስሳት ዝርያ ማሻሻል**

የእንስሳት ምርማነትን ለመጨመር የአገር ውስጥ ዝርያዎችን ማሻሻል ከፍተኛ አስተዋፅኦ እንዳለው የሌሎች አገር ልምድና ጥናቶች በሰፊው ያመለክታሉ፡፡ ለዚህም በሀገራችን የእንስሳት ሀብት ዝርያ ማሻሻያ ሥርዓት መገንባት አስፈላጊነቱ ታምኖበት እየተሰራ ይገኛል፡፡ የእንስሳት ዝርያ ማሻሻያ ግብዓት አቅርቦት፣ በእንስሳት ዝርያ ማሻሻል ዙሪያ የግል ባለሀብቱ ተሳትፎ እንዲጠናከር ማድረግ ለዚህ ተግባር የእዉቀት፣ የክህሎትና የአደረጃጀት ችግሮች ተለይቶ ለማስተካከል ይሰራል፡፡

በቀጣይ 5 ዓመታት ዝርያቸው የተሻሻሉ ሐገረሰብ የወተት ዳልጋ ከብቶች በ2012 ዓ.ም 2,131,739 ከነበረበት በየአመቱ በአማካይ 6% በመቀነስ በ2022 ዓ.ም መጨረሻ ወደ 1,148,187 ለማዉረድ ይሰራል፡፡ የተሻሻሉ ዲቃላ የወተት ዳልጋ ከብቶች በ2012 ዓ.ም 171,280 ከነበረበት በየአመቱ በአማካይ 15% በማሳደግ በ2022 ዓ.ም መጨረሻ ወደ 692,923 ለማድረስ ይሰራል፡፡ እንድሁም ንጹህ የዉጭ ዝርያ ያላቸዉ የወተት ከብቶች ቁጥር በ2012 ዓ.ም 3,053 ከነበረበት በየዓመቱ 10 በመቶ በማሳደግ በ2022 ዓ.ም መጨረሻ 40,320 ለማድረስ የሚሰራ ይሆናል፡፡

ዝርያቸው የተሻሻሉ የበግ ግልገሎች በ2012 ዓ.ም 17,835 ከነበረበት በ2022 ዓ.ም መጨረሻ ወደ 416,434 ለማድረስ እና ዲቃላ የፍየለ ግልገሎች በ2012 ዓ.ም 5,498 ከነበረበት በ2022 ዓ.ም መጨረሻ ወደ 128,374 ለማድረስ ይሰራል፡፡

ለተሻሻለ የቤተሰብ ዶሮ እርባታ የሚውሉ ዝርያቸው የተሻሻሉ ዶሮዎች ብዛት በ2012 ዓ.ም በቁጥር 759,119 ከነበረበት በየአመቱ በአማካይ 10% በማሳደግ በ2022 ዓ.ም መጨረሻ ወደ 11,419,673 ለማድረስ ይሰራል ፡፡

**2.1.3. የእንስሳትና ዓሳ ሀብት የትግበራ መስክ**

**i) የወተት ሀብት ልማት**

በቀጣይ 10 ዓመታት ውስጥ ከእያንዳንዱ አርሶ አደር እጅ ከሚገኙ በርካታ ቁጥር ያላቸው የአከባቢ ላሞች ቁጥር በ2012 ዓ.ም የነበሩትን 2,131,739 በሂደት በየዓመቱ በ6% በመቀነስ በ2022 መጨረሻ ወደ 1,148,187 ለማድረስ ይሰራል፡፡ በዚህም ከፍተኛ የወተት ምርት የሚሰጡ የተሻሻሉ ዲቃላ ላሞች አሁን 171,280 ያላቸው ድርሻ 15% በማሳደግ በ2022 መጨረሻ ወደ 692,923 ለማድረስ ይሰራል፡፡

የአገር ውስጥ ዝርያዎችም የተሻለ የቀንና የዓመት ወተት ምርት (daily and lactation milk yield)፣ ረዘም ላሉ ቀናት የመታለብ አቅምን (lactation length)፣ ፈጥኖ አድጎ ለርቢ እንዲደርሱና በየዓመቱ ጥጃ መውለድ እና ማሳደግ እንዲችሉ ለማድረግ የአያያዝ፣ የአመጋገብና ጤና እንክብካቤ ለማሻሻል ጠንካራ ስራዎች የሚሰሩ ይሆናል፡፡ አርሶ አደሩ የወተት ላሞቹን መረጃ መሰረት ያደረገ የተሻለ ምርት የሚሰጡትን እየመረጠ እንዲይዝ የዝርያ ማሻሻል ሥራ ግንዛቤ መፍጠር ሥራ ይሰራል፡፡

የወተት ሀብት ልማት ላይ የተያዙ ግቦችን ለማሳካት የአዳቃይ ቴክኒሻኖችን ክህሎት ማሳደግ፣ አርሶ አደሩ ስለ ወተት ከብት አረባብ፣ አያያዝ፣ አመጋገብና ጤና አጠባበቅ ተከታታይነት ያለው ትምህርትና ስልጠና ለመስጠት የሚያስችል ጠንካራ ሥራ ይሰራል፡፡ ከክልል እስከ ወረዳ ያሉትን ባለሞያዎች የክህሎት ክፍተት እየለዩ በስልጠና ማብቃት፣ የአዳቃይ ቴክኒሻኖችን ውጤታማነት ለማሻሻል የሚያስችሉ አቅርቦቶችን ማሻሻል፤ ከወተት ሀብት ጋር የተያያዘ የፈሳሽ ናይትሮጂን ማምረቻ ተቋማት በሙሉ አቅማቸው አገልግሎት እንዲሰጡ የሚያስችል በክልል ደረጃ ላሉ ባለሙያዎች በቂ የሆነ የእውቀትና የክህሎት ስልጠና እንዲሰጥ ይደረጋል፡፡

የግል ባለሀብት በተሻሻሉ ጊደሮች ማምረት እንዲሰማሩ መደገፍ፣ ማበረታታትና የገበያ ትስስር መፍጠር ሥራ ተጠናክሮ ይሰራል፡፡ በዝርያ ማሻሻል ስራ ተሳታፊ ለሆኑ አርሶ አዶሮች ስለተሻሻሉ የዳልጋ ከብቶች አያያዝ፣ አመጋገብና ጤና አጠባበቅ ስልጠና ይሰጣል፡፡ በዝርያ ማሻሻል ለሚሳተፉ አርሶ አደሮች በቅድሚያ የተሻሻለ መኖ አንዲያለሙ ይደረጋል፡፡ በተሻሻሉ ዝርያዎች የሚከሰተውን የሞት ቁጥር ለመቀነስ የሚያስችሉ ፓኬጆችን በማዘጋጀት ይተገበራል፡፡

ለአየር ንብረት ለውጥ የማይበገር የወተት ሃብት ልማት ለማስፋፋት የአካባቢ ዝርያ በተሻሻሉ ዝርያ መተካት፣ የአመጋገብ ስርዓትና የእንስሳት ፍግ አያያዝ በማሻሻል እንዲሁም ከወተት እርባታ የሚወለዱ ተባእት ጥጆችን ሴቶችና ወጣቶችን በማደራጀት በአጭር ጊዜ ለስጋ አሳድገው የመሸጥ ሥራ እንዲሰሩ ይደረጋል፡፡

የወተት እንስሳት ዝርያን በሰው ሰራሽ ዘዴ በማዳቀል በማሻሻል የተሻሻሉ የወተት ላሞችን ቁጥር የመጨመር ሥራ በሚቀጥሉት 10 ዓመታት ተገቢዉን ትኩረት አግኝቶ የሚፈፀም ይሆናል፡፡ በዚህም መሰረት በቀጣዩ 10 ዓመታት በተሻሻሉ ሁሉም የአረባብ ሥርዓት የተሻሻሉ ዲቃላና ንፁህ የወተት ዳልጋ ከብት ቁጥር በ2012 ዓ.ም ከደረሰበት 1,150,182 በአማካይ በየዓመቱ በ12% በማሳደግ በ2017 ዓም ወደ 1,288,204 ማድረስ፣ የመስክ ማዳቀል አገልግሎት ውጤታማነትን /Field AI Efficiency/ በ2012 ዓ.ም ካለበት 2 የጥቂ ድግግሞሽ በአማካይ በዓመት 3% በማሻሻል /በመቀነስ/ የጥቂ ድግግሞሹን 1.94 ማድረስ፡፡ የተሻሻሉ የወተት ዲቃላ ላሞች የቀን የወተት ምርት በአማካይ አሁን ከደረሰበት 8 ሊትር በአማካኝ 6% በማሳደግ 2022 መጨረሻ 14.33 ሊትር ማድረስ ታቅዷል፡፡ በዚህ የስራ መስክ የሚታቀፉት 753,041 አርሶ አደሮች ናቸው፡፡

**ii) የስጋ ሀብት ልማት**

የሥጋ ሀብት ልማት ዕድገት ምንጭ ሆነው የሚያገለግሉት የሥልተምርት ዓይነቶች የተሻሻለ ተለምዷዊና ስፔሻላይዝድ የእንስሳት ማድለብ ሲሆን የወተት ከብት እርባታ ሥርዓቱ የሚያፈራቸዉ ተባዕት ጥጆችን በማሣደግ ለሥጋ የማዋል ሥራ በስፔሻላይዝድ የሥጋ እንስሳት ማድለብ ያካትታል፡፡ በተለምዷዊ አረባብ ሥርዓት የአርሶ አደሩ የእንስሳት እርባታ የሚመሰረተው በዋናነት የአካባቢ ዝርያ በመጠቀም ሲሆን የዚህ ስርዓት የትኩረት አቅጣጫም የእንስሳት መኖ በማሻሻል፣ አሁን ያለውን ከፍተኛ የግልገሎችና ጥጆች ሞት መጠንን በመቀነስ፤ ሥነተዋልዶ ሥርዓቱንና የነፍስ

ወከፍ ምርታማነትን በማሻሻል፣ እንዲሁም የንሺ መጠንን በማሳደግ ላይ የሚመሰረት ይሆናል፡፡

በስፔሻላይዝድ የዳልጋ ከብት ማድለብ ሥራ (specialized cattle feed lots) የተቀመጠው አቅጣጫ የአነስተኛና መካከለኛ የማድለቢያ ማዕከላትን፣ በእያንዳንዱ ማድለቢያ የሚገባውን እንስሳት ቁጥርና የማድለቢያ ዙር (fattening cycle) በመጨመር፣ የግል ባለሃብቱ በዘመናዊ የሥጋ እንስሳ ማራባት (Ranch) ላይ እንዲሰማሩ በመደገፍ የሚተገበር ይሆናል፡፡ እንዲሁም ሴቶችንና ወጣቶችን በማደራጀት የአንድ ጊዜ ፍፃሜ ድቀላን /Terminal Crossing/ መሰረት ያደረገ አቅራቢዎችን በመጠቀም ምርታማነትን ማሻሻልና የሚደልቡ እንስሳትን የተለያዩ አካባቢዎች በማምጣትና የተሻለ መኖ አቅርቦት ባለባቸው አካባቢዎች እንዲደልቡ ለማድረግ የማስተሳሰር ስራ የሚተገበር ይሆናል፡፡ የተፈጥሮ ሃብት ጥበቃ ሥራን ከመኖ ልማት ጋር በማስተሳሰር መኖን ማልማት፣ ተረፈ ምርትና የተመጣጠነ መኖ በላቀ ደረጃ ለመጠቀም ጥረት ማድረግ ትኩረት ተሰጥቷቸው የሚፈጸሙ ተግባራት ይሆናሉ፡፡

በወተት ሀብት ዙሪያ የሚሰሩ የዝርያ ማሻሻል ስራዎች ለስጋ ምርት አቅርቦት ማደግም አስተዋፅኦ ይኖራቸዋል፡፡ ከማዳቀል ስራ የሚገኙ ተባዕት ጥጆች ለተደራጁ ወጣትና ሴት አሳዳጊዎች በመሸጥና ለስጋ እንዲውሉ በማድረግ ከዲቃላ እንስሳት ሊገኝ የሚችለውን ፈጣን እድገት፣ ከፍተኛ የሰውነት ክብደት፣ የተሻለ የመኖ አጠቃቀም አቅማቸውን መጠቀም እንዲቻል ይሰራል፡፡

የታቀደውን የስጋ ምርት ለማምረት በዋናነት ተፈጻሚ የሚሆነው ስልት የመኖ አቅርቦት፣ ጥራትና አመጋገብን ማሻሻል ሲሆን የመኖ ጥራትን ከማረጋገጥ አኳያ በዋናነት የሚፈለገውን ክብደት ጭማሪ ለማምጣት የሚያስችሉ የመኖ ዓይነቶች እንደ የአካባቢው/ሥነምህዳሩ ሁኔታ ተመርጠው የሚለሙና የሚቀርቡ ሲሆን የአመጋገብ ሥርዓቱም ሁሉንም የንጥረነገር ይዘት ሊያሟላ በሚችል መንገድ አቀናጅቶ በማዘጋጀት የሚፈጸም ይሆናል፡፡ የማድለብ ሥራው ትኩረት የሚያደርገው የተሻለ የመኖና የኢንደስትሪ ተረፈምረት አቅርቦት ባሉባቸው አካባቢዎች ይሆናል፡፡

የማድለብ ሥራ ከፍተኛ የውሃ አቅርቦትን ይጠይቃል፡፡ ከዚህ ጋር ተያይዞ እያንዳንዱ አድላቢ የሚያስፈልገውን የውሃ መጠን ለማሟላት የሚያስችል የውሃ መገኛ አማራጭ ከሚመለከተው አካል ጋር በመቀናጀት የሚሰራ ይሆናል፡፡

እንስሳት በሚደልቡበት አካባቢ መኖራቸው ለተረጋገጡ በሽታዎች የመከላከያ ክትባት መስጠት፣ የውጭና የውስጥ ጥገኛ በሽታዎች ማስወገድ፣ የተጠናከረ ባዮ ሴኩሪቲ ሰርዓት መገንባት እንዲሁም እንስሳቱ በቆይታቸው ጊዜም ተገቢውን ክትትልና ድጋፍ የሚያገኙበትን ሁኔታ ማመቻቸት ይሆናል፡፡

በሁሉም ደረጃ የሚገኙ የአርቢውን አድላቢውን እና ሙያተኛውን አቅም በእንስሳት መኖ አመራረት፣ አዘገጃጀት እንዲሁም አመጋገብ ሥርዓት፤ የሚደልቡ እንስሳት አመራረጥና ጤና ክብካቤ፣ በዝርያ መረጣና ማሻሻል እንዲሁም በእንስሳት አያያዝ ዙሪያ የተጠናከረ አቅም ግንባታ የሚካሄድ ይሆናል፡፡ ሴቶችን፣ ወጣቶችን እና በዝቅተኛ የኑሮ ደረጃ የሚገኙ ሌሎች የህብረተሰብ ክፍሎች ከሥጋ ሃብት ልማት አኳያ ተጠቃሚ ለማድረግ የብድር አቅርቦትና የስራ ቦታን በማመቻቸት፣ የክህሎት አቅማቸውን በስልጠና በመገንባት እንዲሁም የመኖ አቅርቦትን ለማሟላት ከተፈጥሮ ሀብት ልማት ሥራና ከአግሮ ኢንደስትሪዎች በተለይም ከስኳር ፋብሪካዎች ጋር በማስተሳሰር ተረፈ ምርቶችን በላቀ ደረጃ በመጠቀም ግብዓት በማምረትና እንስሳትን በማድለብ ተጠቃሚ የሚሆኑበት አሰራር ይዘረጋል፡፡ የሥጋ ምርትን ለማሳደግ ተግባራዊ የሚደረጉ ስልቶች ማለትም የግልገሎችና ጥጆች ሞት መጠንን በመቀነስ፤ ሥነተዋልዶ ሥርዓቱንና የነፍስ ወከፍ ምርታማነትን ማሻሻል እንዲሁም የንሺ መጠንን ማሳደግ የካርቦን ልቀትን በመቀነስ ለአየር ንብረት ለውጥ የማይበገር አረንጓዴ ልማትን ለማረጋገጥ የሚኖረው ፋይዳ ከፍተኛ ይሆናል፡፡

**iii) የዶሮ ሀብት ልማት**

**ሀ. የተሻሻለ ቤተሰብ ዶሮ እርባታ**

የተለምዷዊ ዶሮ እርባታ መሰረት የሚያደርገው ጭሮሽና የአካባቢ ዝርያ ዶሮችን ሲሆን ትርጉም ያለው የመኖ፣ የጤና፣ የመጠለያ፣ የእርባታ መገልገያ አቅርቦትና የአያያዝ ስራዎች የሌሉበት በመሆኑ ምርትና ምርታማነታቸው ዝቅተኛ እንዲሆን አድርጎታል፡፡ የተሻሻሉ የዶሮ ዝርያ አቅርቦትን ማሻሻል የተሻሻለ የቤተሰብ ዶሮ እርባታ በዋናነት ጥምር አገልግሎት በሚሰጡ የተሻሻሉና ለሞቃታማ አየር ንብረት ተስማሚ በሆኑ የዶሮ ዝርያዎች ላይ የተመሰረተ ሆኖ በባህላዊ አረባብ በጭሮሽ ላይ መሰረት ያደረገው የአረባብ ስርዓት ወደ ከፊል ዘመናዊ አረባብ ስርዓት እንዲሸጋገር ይደረጋል፡፡ በዚህም መሰረት በእያንዳንዱ አርሶ አደር ቤተሰብ እጅ የሚገኙት አነስተኛ ቁጥር ያላቸው የአካባቢ ዶሮ ዝርያዎችን ከ25 ባላነሱ የተሻሻሉ የዶሮ ዝርያዎች እንዲተካና የአረባብ ስርዓቱን እንዲያሻሽል ይደረጋል፡፡

ምርትና ምርታማነትን ለማሳደግ የክትባት አቅርቦትን በማሻሻል የዶሮችን ሞት መጠን፤ የመጠለያ አቅርቦትን በማሻሻል በአውሬ የመጠቃት መጠንንና የእርባታ መገልገያዎች አቅርቦትን በማሻሻል የሚባክነውን የመኖና የእንቁላል ምርት መቀነስ ስራ ይሰራል፡፡ የተሻሻሉ የዶሮ ዝርያ አቅርቦትን በማሳደግ የተሳታፊ ቤተሰቦች ብዛት እንዲጨምር ይደረጋል፡፡ ለዚህ ብቁ የሚያደርጋቸው የአቅም ግንባታ፣ የክትትልና ድጋፍ እንዲሁም በሀገር ውስጥ የወላጅ እናት ዶሮችን የማምረት ስራ እስኪጀመር ድረስ ለየማዕከላቱ የሚያስፈልጉ ከውጭ የሚገቡ የወላጅ ዶሮች አቅርቦት ስራዎች የሚመቻቹ ይሆናል፡፡ የመኖ አቅርቦትን ማሻሻል ለተሻሻለ የቤተሰብ ዶሮ እርባታ 50% የሚሆነው የመኖ ምንጭ በአርሶ አደሩ እጅ የሚገኙ በጓሮ ከሚያለማቸውና የሰብልና የቤት ውስጥ ተረፈ ምርት እና በከፊል በተከለለ መዋያ ከሚለማ አረንጓዴ ዕፅዋት የሚገኝ ይሆናል፡፡ ቀሪው 50 በመቶ መኖ ከአካባቢው በሚገኙ ግብዓቶች የሚዘጋጅ በአርሶ አደሩ ወይም በተደራጁ ወጣቶችና ሴቶች እንዲሁም ከተለያዩ መኖ ማቀነባበሪያ በግዥ የሚገኝ ይሆናል፡፡

ከተሻሻሉ የቤተሰብ ዶሮ እርባታ የዶሮ ስጋና የእንቁላል ምርትና ምርታማነትን ለማሳደግ የዶሮ አረባብና አያያዝ ስርዓቱ ከልቅ ጭሮሽ ወደ ከፊል ጭሮሽ ስርዓት እንዲሸጋገር ይደረጋል፡፡ የዶሮ እርባታ ፓኬጅ በመቅረፅ ስራ አጥ ሴቶችና ወጣቶችን በማደራጀት በጫጩት ማሳደግ፣ በእንቁላል ማምረትና በስጋ ዶሮ ማምረት ሥራ እንዲሰማሩ ከመንግስትም ሆነ ከግል ዶሮ ብዜት ማዕከላት ጋር በማስተሳሰር ጫጩቶች/ቄቦችን እንዲያገኙ ይደረጋል፡፡

**iv) ዓሳ ሀብት ልማት**

የማምረት ጫና ያለበት የሐዋሳ ሐይቅ የዓሳ ምርት ሳይቀንስ በዓመት 420 ቶን በዘላቂነት እንዲያመረት ይደረጋል፡፡

በክልሉ ዋና ሐይቅ የሚባለው ሀዋሳ በርካታ አስጋሪዎች የተሰማሩበት በመሆኑ የአቅሙን ከፍተኛ ደረጃ እየተመረተበት ይገኛል፡፡ ሃይቁ የበለጠ እንዳይጎዳና ቀስ-በቀስ እንዲያገግም፤ ምርት ቀድሞ ወደ ደረሰበት ከፍተኛ ጣሪያ እንዲደርስ ጥበቃና ቁጥጥር ይደረግለታል፡፡ ለዚህም የጋራ ተጠቃሚነትን ያማከለ ተሳትፏዊ ዓሳ ሀብት የክትትልና የቁጥጥር ስርዓት ይዘረጋል፡፡ በማምረት ጫና የተጎዱ ሀይቆች ከጉዳት ለመጠበቅ አስጋሪውንና ሌሎች የሀይቆቹ ባለድርሻ አካላት የሚሳተፉበት የጋራ ተጠቃሚነትን ያማከለ አሳታፊ የአሳ ሀብት አስተዳደር ስርዓት (Fishery Co-management) ይዘረጋል፡፡ ይህም ሀይቁን ከጉዳት ለመታደግ የሚወሰኑ እርምጃዎችን ማለትም በዓሳ ርቢ ወቅትና ቦታ አለማስገርን፣ የወንጠፍት ስፋቱ ከተፈቀደው በታች የሆነ መረብ አለመጠቀምን፣ በተወሰኑ አካባቢዎች እንዲወጣና ጥራቱን ለመቆጣጠር ወዘተ ለመተግበር ያስችላል፡፡ ለዚህም በክልላችን የዓሣ ሀብት ቁጥጥርና ዓሣ ማስገር ፈቃድ አሰጣጥ ደንብ በማዉጣት ለእያንዳንዳቸው የሀይቅ ማኔጅመንት ዕቅድ ያዘጋጃሉ፡፡ ይህ ዕቅድ የሚዘጋጀው በመጀመሪያ መሰረታዊ የዓሳ ሀብት መረጃ /Baseline Data/ በመሰብሰብ ይሆናል፡፡ በዚህ ሂደትም በርካታ ህገወጥ፣ ትርፍ ጊዜ አስጋሪዎች ተለይተው ወደ ህጋዊ መስመር እንዲገቡ ይደረጋል፡፡

በትልልቅ ግድቦችና በትናንሽ የውሃ አካላት የዓሳ ሀብት ጥቅም ላይ ለማዋል በየውሃ አካላቱ አካባቢ የሚኖሩ ወጣቶችና ሴቶች በማስገር ፓኬጅ መሰረት በቡድን ተደራጅተው በማስገር የተመረተውን ዓሳ በማዘጋጀት፣ በማቀናበበርና በመሸጥ ስራ እንዲሰማሩ ይደረጋል፡፡

በሚቀጥሉት 10 ዓመታት የተሻሻሉ /ጤናማ/ የዓሳ ዝርያ እና ምጥን መኖ በማቅረብና አቅም በመገንባት የአኳ ካልቸር ሥራ ላይ እድገት ለማምጣት ሥራዎች ይሰራሉ፡፡ በከፊል ምርታማነት ደረጃ 1 ተሳታፊ አርሶ አደሮች በበቂ ሁኔታ የዓሳ ምርት ለቤተሰብ ፍጆታ እንዲኖራቸው ይደረጋል፡፡ በከፊል ምርታማነት ደረጃ 2 እና ደረጃ 3 የገቢ ማስገኛ በመሆኑ የተማሩ ወጣቶችና ሴቶች የሚሳተፉ ይሆናል፡፡ በከፊል ምርታማነት ደረጃ 2 እና ደረጃ 3 የሚተገበረው በስብስብ /በክላስተር/ መልክ ሆኖ ደረጃ በደረጃ ትንንሽ የዓሳ ጫጩት ማስፈልፈያ ጫጩትን ገዝተው የሚያሳድጉ ዓሳ አርቢዎች እና የዓሳ መኖ አቅራቢ በቡድንና በግል እንዲመሰረቱና በጫጩት አምራቹ እና ለዓሳ አርቢው፣ በመኖ አቅራቢው በመሃላቸው የየምርታቸው የቅብብሎሽ ስርዓት እንዲመሰረት ይደረጋል፡፡

የዓሳ ዘር በአስተማማኝ ሁኔታ ለማቅረብ በክልላችን ከፍተኛ የሆነ የዓሣ ጫጩት ፍላጎትና እጥረት በመኖሩ በየዓመቱ 249,630 ጫጩት የሚያመርቱ የሀዋሳና አርቤጎና የዓሳ ጫጩት ማስፈልፈያና ማሰራጫ ማዕከላት ማጠናከርና የማቋቋም ሥራ ይሠራል፡፡ ማዕከላቱ እንደ አስፋላጊነቱ ከ3 ዓይነት የዓሳ ዝርያዎችን (ቆሮሶ፣ አምባዛ ዱባ) የዓሳ ጫጩቶችን ያመርታሉ፡፡ የግሉ ዘርፉ የጫጩት ማምረት ላይ እንዲሳተፍ አስፈላጊዉ ድጋፍና እገዛ ይደረጋል፡፡

በአጠቃላይ የውሃ አካላት ውስጥ ከሚጨመሩ የዓሣ ጫጩቶች 25% አድገው የአንድ ዓሣ አማካይ ክብደት 0.5 ኪሎ ግራም ሆነው ወደ ምርትነት ይቀየራሉ የሚል ታሳቢ ተደርገዋል ፡፡

የመኖ አቅርቦት ከሞዴል ዓሳ ዕርባታ እና ከጫጩት ማስፈልፈያ ማዕከላት፣ ከተለያዩ ዩንየኖችና ማህበራት እንድሁም በግሉ ዘርፍ በአነስተኛ ደረጃ መኖ አቀናባሪዎች እንዲፈጠሩ በማመቻቸት የሚተገበር ይሆናል፡፡ አሁን ያሉትም የእንስሳት መኖ አቀናባሪዎች የተወሰኑት የዓሳ መኖ ለማቀናበር ዝግጅት ላይ በመሆናቸው የግብዓት አቅርቦት ችግርን በከፊል ይቀርፋሉ፡፡ ከዚህ ተጓዳኝም አርሶ አደሩ በአካባቢው ከሚያገኘው የግብርና ውጤቶች የዓሳ መኖ ማቀነባበር እንዲችል የተለያዩ የአቅም ግንባታ ስራዎች ይከናወናሉ፡፡

በተጨማሪ የቴክኖሎጂው ተግባራዊ ክህሎት እንዲያሳድጉ ለተሰማሩና ለወደፊት በስራው ለሚሰማሩ አ/ደሮች፣ ለልማት ጣቢያ ሰራተኞች፣ ለቴክኒሺያኖች፣ በግል ለሚሰማሩ ባለሀብት ዓሳ አርቢዎች የስልጠናና የኤክስቴንሽን አገልግሎት ይሰጣሉ፡፡ ከዚህ በመነሳት ጥቂት ባሀብቶች የዓሳ ዕርባታን ከጀመሩ ለነዚህ ባሀብቶች በተደጋጋፊና ተመጋጋቢ መልኩ የዓሳ ዘርና የዓሳ መኖ ግብዓት የሚያቀርቡ ድርጅቶች በጎን እንዲፈጠሩ የግብዓትና የብድር አገልግሎት ይመቻቻል፡፡

ሰፊ የዓሳ ሀብት ባለባቸውና በሚለማባቸው አካባቢዎች የዓሳ ሀብት ባለሙያ እስከ ወረዳ ድረስ ለመመደብ እንድቻል የመደብና የሙያ መስመር ጥናት በማድረግ በክልሉ መንግሥት ዉሳኔ በማሰጠትና ስልጠናዎች በማካሄድ በመስኩ በየደረጃዉ የሚፈልገዉ የሰለጠነ የሰዉ ሀይል ደረጃ በደረጃ እንዲሟላ ይደረጋል፡፡ በቀጣይም በተዋረድ ለባለሙያዎች፣ ለልማት ጣቢያ ሰራተኞች ለአርሶ አደሮች ዕውቀትና ክህሎት እንዲዳብር ስልጠና ይሰጣል፡፡

ሴቶችና ወጣቶች በነባርና አዲስ በሚከፈቱ የዓሳ ልማት ቦታዎች ዓሳ በማምረት፣ በድህምርት ዝግጅት፣ በተረፈ ምርት- ወደ መኖ መለወጥ፣ በመረብ ስራ፣ በዓሳ ዕርባታ፣ በውሃ ተክል/አልጌ ልማት ላይ ተሰማርተው የተሻለ ተጠቃሚ የሚሆኑበት አሰራር ይዘረጋል፡፡ ለዚህም የብድር አገልግሎት፣ የቴክኒክ፣ የአቅም ግንባታ ድጋፍ ይደረግላቸዋል፡፡ እንዲሁም ሁሉም የዓሳ ሀብት

ኤክስቴንሽን ተጠቃሚ ቤተሰብ ዓሳ እንዲመገቡ ስለ ዓሳ ምግብ ጠቀሜታ፣ አዘገጃጃትና አመጋጋብ ስልጠና እንዲያገኙ ይደረጋል፡፡ ይህም ከስርዓተ-ምግብ ኤክስቴንሽን ፕሮገራም ጋር በማስተሳሰር ይሆናል፡፡

ለመስኖ ማስፋፋት ስራ የሚገነቡት ትልልቅና ትንንሽ ግድቦችና የመስኖ ስራዎች ለዓሳ ሀብትና አኳካልቸር ልማት ለማዋል ከሚመለከታቸው አስፈጻሚ ተቋማት ከጥናትና ዲዛይን ደረጃ ጀምሮ በቅንጅት የሚሰራ ይሆናል፡፡ በተጨማሪም ልማቱን የሚደግፉ የሙያ ማህበራትና መ/ያ/ድ/ ተቋማት ጋር በጋራ የሚሰራበትና የቅርብ ግንኙነት በመፍጠር ቅንጅታዊ አሰራር እንዲጎለብት ይደረጋል፡፡

**v. የማር ሀብት ልማት**

የማርና የሰም ምርትና ምርታማነት ከማሳደግ አንፃር በጫካና በጓሮ በባህላዊ ቀፎና ያሉ የንብ መንጋዎችን አያያዝ ለማሻሻል ወደ ሽግግር ቀፎና ወደ ፍሬም ቀፎ በማምጣት የባህላዊ ቀፎ ቁጥር እንዲቀንስ የማድረግ ሥራ የሚሰራ ሲሆን ዘርፉን ለማዘመን የሚሰሩ ስራዎች ውጤታማ ለማደረግ በአንድ አመት የቆረጣ ጊዜ (harvesting frequency) የማሳደግ ሥራ ይሰራል፡፡ በዚህም መሰረት በ2012 ዓ.ም የነበረው የባህላዊ ቀፎ የቆረጣ ዙር 1.5 በአመት በአማካይ 0.4% በማሳደግ በ2022 ዓ.ም መጨረሻ 2.22 የማድረስ ሥራ ይሰራል፡፡ እንዲሁም የሽግግር ቀፎ የቆረጣ ዙር በ2012 ዓ.ም የነበረውን 1.62 በአመት በአማካይ 1% በማሳደግ በ2022 ዓ.ም መጨረሻ 1.8 ለማድረስ ይሰራል፡፡ ከአንድ ዘመናዊ ቀፎ በ2012 ዓ.ም ከነበረበት 1.76 የቆረጣ ዙር በአመት 1% በማሳደግ በ2022 ዓም መጨረሻ 2 የቆረጣ ዙር በአመት ለማድረስ ይሰራል፡፡

የንብ መንጋን በተመለከተ እንደ የስነ-ምህዳሩ አርሶ አደሮችን በመመልመልና በንግስት ንብ ብዜት በማሰልጠን ለስራው የሚያስፈልጉ ግብዓቶችን በሟሟላትና በመንግስት በተቋቋሙትና ለወደፊት አዲስ በሚቋቋሙት የንግስት ንብ ማራቢያ ማዕከላት እየተባዙ ለተጠቃሚው የማሰራጨት ስራ ይሰራል፡፡ በዚህ ረገድ አርሶ አደር ደረጃ የተያዘዉን እዉቀት በማስፋት በርካታ አርሶ አደሮችን በማስተማር የንግስት ንብ አቅርቦትን ለማሻሻል ይሰራል፡፡ ቅንጅታዊ አሰራርን ማጠናከር በንብ ላይ የሚከሰቱ ችግሮችን ማለትም የበሽታ፤ የተባይና የጸረ አረም አጠቃቀም በንብ መንጋ ላይ የሚያደርሰውን ጉዳት ለመቀነስ ከሚመለከታቸው አካላት ጋር የቅንጅት ስራ እንዲሰራ ይደረጋል፡፡

አርሶ አደሩን በተመጣጣኝ ዋጋ በአቅራቢያው እንዲያገኝ ይደረጋል፡፡ በዚህም መሰረት የጨፈቃ ቀፎ ቁጥር በ2012 ዓ.ም ከደረሰበት 17,001 በየዓመቱ 12% በመቶ በማሳደግ 344,148፤የሽግግር ቀፎ ቁጥር በ2012 ዓ.ም ከደረሰበት 4,472 በየዓመቱ 11% በመቶ በማሳደግ 83,007 እና ዘመናዊ ቀፎን በ2012 ዓ.ም ከደረሰበት 1,376 በየዓመቱ 12% በማሳደግ 27,045 ለማድረስ ይሰራል፡፡

ሰፋፊ የንብ እርባታ ኢንቨስትመንቶችን ወደ ስራ እንዲገቡ አስፈላጊዉን ድጋፍ ይደረጋል፡፡ በተጨማሪም በአዉት ግሮዌርስ ስርዓት ባለሃብቶችን ከአነስተኛ አናቢዎች ጋር የማስተሳሰርና የብድር አቅርቦት የሚያገኙበት ሥርዓት ይዘረጋል፡፡ የንብ ማነብ ሥራ ከተፈጥሮ ሃብት ልማት ጋር በማስተሳሰር የሚሰራ በመሆኑ አርሶ አደሩ አካባቢዉን እንዲያለማ፣ እንዲጠብቅና እንዲንከባከብ ያስገድዳል፡፡ በተጨማሪም ንቦች በእፅዋት ርቢ ላይ የሚጫወቱት ሚና ከፍተኛ በመሆኑ ለአየር ንብረት ጥበቃ ከፍተኛ አስተዋፅኦ አላቸዉ፡፡

የማርና ሰም ምርትን በብዛትና በጥራት ለማምረት የተሻሻለ የንብ እርባታ ቴክኖሎጂን በስፋት አ/አደሩ ተጠቃሚ እንዲሆን የእውቀትና ክህሎት ክፍተትን ለመሙላት የሚያስችል ስልጠና ከክልል ጀምሮ እስከ ቀበሌ ላሉ ባለሙያዎች ስልጠን ይሰጣል፡፡ የተሻሻሉ ቀፎዎችን አቅርቦትና የንብ መንጋ ችግር ለመቅረፍ እንዲያስችል በገጠር ቀበሌ ላሉ ወጣቶች፤ በአነስተኛና ጥቃቅን ለተደራጁ ሴቶችና ወጣቶች በተሻሻለ ቀፎዎች አሰራርና ለተመረጡ ሞዴል አ/አደሮች በንግስት ብዜት በተግባር የተደገፈ ስልጠና ይሰጣል፡፡

የንብ ማነብ ሥራ የእርሻ መሬት ያለዉንም ሆነ የሌለዉን ተጠቃሚ ስለሚያደርግ፣ በተለይም ሴቶችን በዘመናዊ ንብ ማነብ ማሰማራት በባህላዊ ቀፎ የሚታየዉን ተደራራቢ ከባድ ሥራ ስለሚቀንስ ሴቶችና ወጣቶችን አሰልጥኖ ተጠቃሚ ለማድረግ ትኩረት ተሰጥቶ ይሰራል፡፡ ወጣቶች በማነብ ስራ እንዲሳተፉ የአቅም ግንባታ ስራ በመስራትና ከግብዓትና ብድር ዓቅርቦት ጋር በማስተሳሰር ወደ ልማት እንዲገቡ ይሰራል፡፡

**ስበነትና ጭነት አገልግሎት**

በክልላችን የስበትና የጭነት ስራዎች የኤክስተንሽን ስራዎች ገና ጅምር ስሆንለ145 ባለሙያና ለ300 ተጠቃሚዎች የግንዛቤ ማስጨበጫ ስራዎች ማከናወን ስራ የታቀዱ ሲሆን በስበትና ጭነት ዘርፍ የግንዛቤ ማስጨበጫ ስራዎች ለባለሙያና ለአርሶ አርብቶ አደሩ በስፋት በስፋት ይሰጣል፡፡

የስበትና ጭነት እንስሳት ርቢ ሁኔታና አያያዝን ማሻሻል የጋማ ከብት እንስሳቱ ቁጥር ማሳደግ ፈረስ በ2012 ከደረሰበት 46,537 የእንስሳት ቁጥር 3% በማሳድግ በ2022 ወደ 62,542 ከፍ ማድረግ፣በቅሎ በ2012 ከደረሰበት 8,134 የእንስሳት ቁጥር 3% በ2022 ወደ 10,931 ማሳደግ፣ አህያ በ2012 ከደረሰበት 83,327 የእንስሳት ቁጥር 3% በ2022 ወደ 111,985 ማሳደግ ስራ ይሰራል፡፡

የስበትና ጭነት እንስሳት የጉልበት አገልግሎት በተመለከተ ለጭነትና ሸክም አገልግሎት የጋማ ከብት አያያዝ ማሻሻል መጠለያ ዝግጅትና ደህንነት፣መጠለያ በረት ዝግጅት ከጉልበት በላይ አለማሰራት ውጤታማ ጉልበት ማመንጨት እንዲችሉ ህመም የሚፈጥሩ ነገሮች መቀነስ፣ ሚዛኑን ያልጠበቀ አጫጫን ሁኔታ ለማረም ተስተካከለ ኮርቻ ጥቅም ላይ ማዋልእና ከአቅም በላይ ጭነትና የኮቴ ችግር ማረም የግንዛቤ ማስጨበት ስራ ለባለሙያና ለአርብው ይሰጣል፡፡

**vi. የሀር ኩኩባ ሀብት ልማት**

የእንጆሪ ሐር ልማትን ላይ ለሚሳተፉ አርሶ አደሮች፤ የከተማ ነዋሪዎች እንዲሁም በስፋት ለማርባት ለሚፈልጉ ባለሀብቶች /Commercial cocoon producer/ በተግባር የተደገፈ እውቀትና ክህሎት የሚያስጨብጥ ስልጠና ይሰጣል፡፡ ይህንንም ለማስፈጸም ከወረዳ እስከ ቀበሌ በተዋረድ ለባለሙያዎች፣ ለልማት ጣቢያ ሰራተኞችና አርሶ አደሮች ሥልጠና ይሰጣል፡፡ ከአሁን ቀደም ወደ ሀገራችን የገቡትንና ሌሎች ለሀገራችን ተስማሚ የሆኑ አዳዲስ የሐር ትልና እንዲሁም የሐር ትል መኖ ዝርያዎች ከፈደራል እንስሳትና ዓሳ ሀብት መ/ቤት ጋር በመተባበር ከውጪ በማስገባት በግብርና ኮሌጅ፤ በክልሉ በሚገኙ የግብርና ምርምር ማዕከላትና እንዲሁም በተመረጡ የግርና ቴክንክና ሙያ ማሠልጠኛ ማዕከላት እየተባዙ ለተጠቃሚው እንዲሰራጩ ይደረጋል፡፡ በተጨማሪም ምርትን በጥራት ለማምረት የሚረዱ የተለያዩ የድህረ ምርት ቴክኖሎጂዎች በተመለከተ ሞዴሎችን ከውጪ በማስገባት ሀገር ውስጥ ባሉ ቁሳቁሶች እንዲባዙ በማድረግ ለተጠቃሚው የማድረስ ስራ ይሰራል፡፡

በልማቱ ለሚሳተፉ አርሶ አደሮች ልማቱን በዘላቂነት በብዛትና በጥራት እንዲያመርቱ ገበያ የማመቻቸት ስራ ይሰራል፡፡

በተመረጡ ወረዳዎች፣ ሞዴል አርሶ አደሮችን በክለስተር በማደራጀት በእነዚህ ተሳታፊዎች ልምድ በማካበት ወደ ሌሎች አካባቢዎች እንዲሰፋ የደረጋል፡፡ ለሃር ልማት ተብሎ የሚለሙ የእንጆሪና የጉሎ ተክሎች ሙቀት አማቂ ጋዞችን በመቀነስ የበኩላቸዉን አስተዋፅኦ ይኖራቸዋል ተብሎ ያታሰባል፡፡ ስለሆነም ልማቱን ማፋጠንና ማስፋፋት ልንገነባዉ ካቀድነዉ ለአየር ንብረት ለዉጥ የማይበገር አረንጓዴ ኢኮኖሚ አስተዋፅኦዉ የላቀ እንዲሆን ለማድረግ ይሰራል፡፡

**vii) የቆዳና ሌጦ ሀብት ልማት**

ህብረተሰብ ተሳታፊ እና ተጠቃሚ በማድረግጥራቱን የጠበቀ ቆዳና ሌጦ ምርት ለገበያ ማቅረብ እንዲቻል እንስሳቱ በህይወት እያሉ የውጪ ጥገኛ ቁጥጥር ሥራ ከመስራት ባሻገር የቆዳና ሌጦን ጥራት ሊቀንሱ የሚችሉ ስራዎችን አርሶ አደሩ እንዳይሰራ ግንዛቤ የማስጨበጥ ሥራ መስራት ያስፈልጋል፡፡ ከዚህም በተጨማሪ እንስሳቱ በሚጓጓዙበት ጊዜ በትክክለኛ የማጓጓዣ ሥርዓት እንዲጓጓዙ ማድረግ፣ ሲታረዱም የቆዳና ሌጦ የመግፈፍ ስራ በአግባቡ እንዲያከናውኑና ወዲያውኑ ለማደራጃዎች እንዲያቀርቡ ግንዛቤ ማስጨበጥ ተገቢ ይሆናል፡፡

**2.1.4****. የግብርና ኤክስቴንሽን**

**ሀ) የኤክስቴንሽኑ አጠቃለይ ግብ**

በሚቀጥለው 10 ዓመታት የኤክስቴንሽን ስርዓቱ ለ 1,102,528 አርሶ አደሮች በእንሳሳት እና ዓሳ ሀብት ልማት ተጠቃሚዎች ይሆናሉ ተብሎ ታሳቢ ይደርጋል፡፡ ከእነዚህ የኤክስቴንሽን አገልግሎት ተጠቃሚዎች ውስጥ 80 በመቶ (882,022) የሙሉ ፖኬጅ ቴክኖሎጂ ተጠቃሚ ይሆናሉ፡፡ በተመሳሳይ መልኩ ካሉት የኤክስቴንሽን ተጠቃሚዎች ውስጥ አዳዲስና የተሻሻሉ ቴክኖሎጂዎችንና አሰራሮችን የሚቀበልና ቀጣይነት ባለው መልኩ የሚተገብሩ እንዲሁም ለሌሎች አርሶ/አደሮች አርአያ ሊሆኑ የሚችሉ 30 በመቶ (330,758 ) ሞዴል [[1]](#footnote-1) አርሶ አደሮችን መፍጠር ላይ ትኩረት ተደርጐ ይሰራል፡፡ ከተጠቃሚዎች ውስጥ በእንስሳትና ዓሳ ሥራ ከተሰማሩ እማወራዎችን 10%፣ አባወራዎች 50%፣ እንዲሁም 40 በመቶ የሚሆኑትን ወንድና ሴት ወጣቶች የእንስሳትና ዓሳ ኤክስቴንሽን አገልግሎት ተጠቃሚ ይደረጋሉ፡፡

**ለ) የእንስሳትና ዓሳ ሀብት ኤክስቴንሽን አደረጃጀት ማሻሻል**

የኤክስቴንሽኑ ስርዓት ወደፊት ለመጓዝ ለሚደረገው ጥረት ስኬት ሁሉንም የእንስሳትና ዓሳ ሀብት

ፖሊሲ አንፃር እንዲቃኝ አቅጣጫ ለማስያዝ፣ ለማስተባበር፣ ለመደገፍ እና ለመምራት የሚያስችል አደረጃጀት ማስፈን የግድ ይሆናል፡፡ በመሆኑም በሚቀጠለው አምስት ዓመታት በአገር አቀፍ ደረጃ ወጥ የሆነ እና የተናበበ አደረጃጀት እንዲኖር በክልል ደረጃ የእንስሳትና ዓሳ ሀብትኤክስቴንሽን ተጠሪነቱ ለኤጀንስው ኃላፊ ሆኖ ሁሉንም ዋና ዳይሬክቶሬት /ዝርያ ማሻሻል፣ እንስሳት መኖ ልማትና አጠቃቀም፣ እንስሳት ግብዓት አቅርቦት እና እንስሳት ጤና ጥበቃ ሌሎች/ በእኩል ሊያገለግል በሚችል መልኩ ሊደራጅ ይገባዋል፡፡ በተመሳሳይይ ሁኔታ በክልል፣ በዞን፣ በወረዳና በቀበሌ ደረጃ ተጠሪነቱ ለተቋሙ ለበላይ አካል ሆኖ ሁሉንም ዘርፍ በእኩል ሊያገለግል በሚችል መልኩ መደራጀት ይኖርበታል፡፡ ስለዚህ በክልሉ ደረጃ ወጥ የሆነ እና የተናበበ አደረጃጀት እንዲኖር አንድ ሰነድ ይዘጋጃል፤ሞደል አ/አደር መስፈርት ወጥቶ የሚጸርቅ ይሆናል፡፡ በተጨማሪም በእንስሳትና ዓሳ ሀብት ሥራ ፍቃድ አሰጣጥ ሥርዓትና ፍቃድ ማዉጣት ለምፈልጉ ባለሀብቶች የሥራ ፍቃድ ማግኛ መስፈርቶች ወጥቶ ተግባራዊ ይደረጋል፡፡ በሚቀጥሉት አስር ዓመታት ለአርሶ አደሮችን ተደራሽ ለማድረግ እንደ የእንስሳትና ዓሳ ሀብት ስርዓቱ እና የህብረተሰብ ፍላጎት መሰረት የኤክስቴሽን አደረጃጀት እንዲኖር ይደረጋል፡፡ ከዚህ አንፃር በሲዳማ ክልል ተጨባጭ ሁኔታ የዞኖች አደረጃጀት ሚና የማስተባበር ብቻ ይሆናል፡፡

2.1.5. የአቅም ግንባታ ልማት

**ሀ) የአርሶ አደር ማሰልጠኛ ማእከላት ማሻሻል**

ግብርናችንን በማዘመን ሂደት አርሶ አደሮችን ወደ አነስተኛ ኮሜርሻላይዜሽን ደረጃ ለማሸጋገር ለሚደረገው ጥረት አጋዥ የሆኑ የአርሶ አደር ማሰልጠኛ ማእከላት መንግስት ከተለያዬ ባለድርሻ አካላት ጋር በጋራ የሚሰሩበትን የአሰራር ስርዓት ይዘረጋል፡፡ አሁን ያሉትን የአርሶ አደር ማሰልጠኛ ማእከላት አደረጃጀት የተቀመጠውን መስፈርት በሟሟላት ውጤታማ ማድረግ ያስፈልጋል፡፡ በዚህ መሰረት በሚቀጥሉት 10 ዓመታት 178 ማእከላት ወደ መሰረታዊ፣ 215 ወደ መካከለኛ እና 120 ወደ ከፍተኛ ማሰልጠኛ ደረጃዎች እንዲደረሱ መንግሰታዊ እና መንግስታዊ ካልሆኑ ተቋማት ጋር በመተባበር እንዲጠናከሩ ይደረጋል፡፡ በተጨማሪም ማእከላቱ ለተጠቃሚው ሕብረተሰብ የእውቀትና የክህሎት ሥልጠናዎች፣ የተግባር ሠርቶ ማሣያዎች፣ የመረጃ አገልግሎት በመስጠት የቴክኖሎጂ ፍላጐት መፍጠሪያ እንዲሆኑ የምርምር ማእከላት፣ ማህበራት እና ሌሎች መንግስታዊ ያልሆኑ ተቋማት የሚሰሩበት ማዕከል ይደረጋሉ፡፡

**ለ) የግብርና ቴክኒክና ሙያ ትምህርት ሥልጠና ኮሌጆች መደገፍ**

አቅም በፈቀደ መጠን ከባለድርሻ አካላት ጋር በመተባበር በክልሉ የግብርና ቴክኒክና ሙያ ትምህርትና ሥልጠና ኮሌጆች እንድገነቡ ይደረጋል፡፡ የግብርና ቴክኒክና ሙያ ትምህርት ሥልጠና ኮሌጆች በአርሶ አደሩ እንዲሁም ወቅቱ በሚፈልገው ልክ የልማት ጣቢያ ባለሙያዎችን በሚፈለገው ደረጃ በእንስሳትና ዓሳ ሀብት ዘርፍ በብቃት ለማሰልጠን እንዲሁም የባለሙያዎችን አቅም ለመገንባት አጫጭር ሥልጠናዎችን ለመስጠት አቅማቸውን ለማጎልበት እጅግ አስፈላጊ ናቸው፡፡ በመሆኑም የሚያስፈልገውን የትምህርት መርጃ መሣሪዎችና የተለያዩ ቁሳቁሶች የሚያሟሉበት ሁኔታ መመቻቸት አለበት፡፡ ለዚህም በሚቀጥሉት አምስት ዓመታት በክልላችን ግብርና ተክንክና ሙያ ኮለጆች ተገንብተው አገልግሎት መስጠት እስክጀምሩ ድረስ ከአጎራባች ክልሎች ጋር በመተባበር አገልግሎት የሚሰጥ ይሆናል፡፡ የግብርና ቴክኒክና ሙያ ትምህርት ሥልጠና ኮሌጆች የሚሰጡት የስልጠና ዓይነት በግብርና ስርዓቱ ያሉ ባለድርሻ አካላት ፍላጎት መሰረት መቃኘት አለበት፡፡ ኮሌጆቹ በግላቸው ተደራጅተው መስራት ለሚፈልጉ ወጣቶችና ሴቶች እንዲሁም የግል ባለሀብቱን የባለሙያ ፍላጐት ለማሟላት በእንስሳት ዓሳ ሀብት ዘርፍ ስልጠና እንዲሰጡ ማድረግ ያስፈልጋል፡፡

የግብርና ቴክኒክና ሙያ ትምህርት ሥልጠና ኮሌጆችን እንደየ አካባቢው ፀጋ በስፔሻላይዜሽን በማደራጀት አገልግሎት እንዲሰጡ ማድረግም የቀጣይ የትኩረት አቅጣጫ ሊሆን ይገባል፡፡

**ሐ) የኢንፎርሜሽን ኮሚኒኬሽን ቴክኖሎጂ ለግብርና ኤክስቴንሽን ሰርዓት ማዋል**

የኢንፎርሜሽን ኮሚኒኬሽን ቴክኖሎጂ (ኢኮቴ) ለእንስሳትና ዓሳ ሀብት ኤክስቴንሽን አገልግሎት ኤክቴንሽኑን ለማዘመንና ለማሳለጥ አንዱና ዋንኛው መሳርያ እንደሆነ ይታወቃል፡፡ ኢንፎርሜሽን ኮሚኒኬሽን ቴክኖሎጂ (ኢኮቴ) በኤክስቴንሽን ሰርዓት ውስጥ የኤክስቴንሽን መልእክት ለማስተላለፍ፣ የእንስሳትና ዓሳ ሀብት መረጃ ለመለዋወጥ (የአየር ንብረት ትንብያ፣ የግብዓት እና ግብይት መረጃ..)፣ የአሰልጣኞች ስልጠና ለመስጠት፣ የልማት አካላት ትስስር እና ትብብርን ለማጠናከር እንዲሁም የእንስሳትና ዓሳ ሀብት እውቀት አስተዳደርን ለማዘመን እና የክትትል እና ግምገማ ስራዎችን በተገቢው መንገድ ለመተግበር ትልቅ ሚና አለው፡፡ ስለዚህ በሚቀጥለው 10 ዓመታት የኤክስቴንሽን ሥርዓቱን ለማዘመን የኢንፎርሜሽን ኮሚኒኬሽን ቴክኖሎጂ መሰረተ ልማቶች በሁሉም ደረጃ እንዲደራጁ ይደረጋል፡፡ የኢ.ኮ.ቴ መፍትሔ ሰጭዎች (ICT solution providers) የኤክስቴንሽኑን ሰርዓት ለማዘመን ለሚደረገው ጥረት ሚና እንዲኖራች እና ውጤታማ የኤክስቴንሽን አገልግሎት ለመስጠት እንዲቻል ዓመታዊ የምክክር መድረክ በመመስረት እንዲወያዩ ይደረጋል፡፡

**መ) የሰው ኃይል ልማት እና ማበረታቻ ስርዓት መዘርጋት**

ከዚህ በፊት በሥርዓተ ትምህርት ልማት እና በሥልጠና አሰጣጥ ውስጥ ትኩረት ማግኘት ሲገባቸው ባለፈው ጊዜ ትኩረት ያላገኙ ርዕሰ ጉዳዮች ማለትም የእሴት ሰንሰለት ልማት፣ ገበያ፣ የተግባቦት፣ የማመቻቸት፣ የእንስሳትና ዓሳ አደጋ ተጋላጭነት ቅነሳ አመራር፣ ከአየር ንብረት ለውጥ ጋር የሚስማማ እንስሳትና ዓሳ፣ ሥርዓተ ምግብ እና ሥርዓተ-ፆታ ዙርያ በሚቀጥለው አስር ዓመታት ለሁሉም ባለሙያዎች የአጭር ጊዜ ስልጠና ከሌሎች ባለድርሻ አካላት (ከግሉ ዘርፍ፣ ከማኀበራትና መንግስታዊ ካልሆኑ ድርጅቶች እና ሌሎች) ጋር በመሆን ይሰጣል፡፡

ተመሳሳይ መልኩ ከሌሎች ባለድርሻ አካላት (ከግሉ ዘርፍ፣ ከማኀበራትና መንግስታዊ ካልሆኑ ድርጅቶች እና ሌሎች) ጋር በመሆን በሚቀጠለው አምስት ዓመታት በሰርተፊኬት ደረጃ የሚገኙ የልማት ጣቢያ ባለሙያዎች ሙሉ በሙሉ ወደ ዲፕሎማ ደረጃ እንዲሸጋገሩ ይደረጋል፡፡ እንዲሁም በዲፕሎማ ደረጃ የሚገኙ የልማት ጣቢያ ባለሙያዎች በዲግሪ ፕሮግራም እንዲማሩ ይደረጋል፡፡

የእንስሳትና ዓሳ ኤክስቴንሽን በተጠቃሚው ሕብረተሰብ ዘንድ የአመለካከትና የባህርይ ለውጥ አምጥቶ የእንስሳትና ዓሳ ምርትና ምርታማነት ተከታታይነትና ዘላቂነት ባለው መልክ እንዲያድግ ለማድረግ በኤክስቴንሽን ሥራ ላይ የተሰማሩ ባለሙያዎችን የተሻለ አገልግሎት ለሰጡት የማበረታቻ ሰርዓት ተጠናክሮ ይቀጥላል፡፡ ግንባር ቀደም አርሶ አደሮች በአንጻራዊነት የተሻለ ዕወቀት፣ ልምድና በአካባቢያቸው ተቀባይነት ያላቸው ቴክኖሎጂዎችን በቀላሉ ለማስተላለፍ ምቹ ናቸው፡፡ በመሆኑም እነዚህን ግንባር ቀደም አርሶ አደሮች ቀስ በቀስ ክፍተታቸውን እየሞሉ ወደ ማህረሰብ ቴክኖሎጂ አሸጋጋሪነት (village level technology promoter) ማሳደግ ያስፈልጋል፡፡ ስለዚህ በሚቀጥለው አምስት ዓመታት ግንባር ቀደሞችን ወደ ማህረሰብ ቴክኖሎጂ አሸጋጋሪነት ለማሳደግ ከተለያዩ ባለደርሻ አካለት ጋር በመሆን የአሰራር መመሪያ እንዲወጣ ይደረጋል፡፡

**ሠ) የኤክስቴንሽን አገልግሎት አካላት፣ አገልግሎት አይነት እና አሰራር ስልቶች**

**የብዙ ተዋናዮች (Pluralistic) የኤክስቴንሽን የምክር አገልግሎትን ማሳደግ**

በአገራችንም መንግሥት ያለበትን የአቅምና የበጀት ውስንነት ለመቅረፍ፣ የአርሶ አደሩን የቴክኖሎጂ ፍላጐት ለማርካት፣ እንዲሁም ሥራ አጥ የገጠር ወጣቶች የኤክስቴንሽን ተሳታፊና ተጠቃሚ እንዲሆኑ ለማድረግ በእንስሳትና ዓሳ ልማቱ ተሰማርተው የኤክስቴንሽን አገልግሎት የሚሰጡ መንግሥታዊ እና መንግሥታዊ ያልሆኑ ድርጅቶችን፣ የግል ዘርፉን፣ ሕብረት ሥራ ማህበራትንና ግብዓት አቅራቢዎች በማቀናጀት የብዙ ተዋንያን /Pluralistic/ የኤክስቴንሽን አገልግሎት የሚሰጥበትን ስትራቴጂና የአሰራር መመሪያ ይዘጋጃል፡፡ ከዚህም ጋር ተያይዞ ብዙ ተዋናዮች የሚሰጡት የአገልግሎት አይነት፣ የአገልግሎት ፋይናንሲንግ (የገንዘብ አከፋፈል) ዘዴ እና ተደራሽነት እንዲሁም አስፈላጊ የሆኑ የህግ ማዕቀፎችን በጥናት በማዘጋጀት ተግባራዊ ማድረግ ያስፈልጋል፡፡ በአጠቃላይ የብዙ ተዋንያንን የኤክሰቴንሽን አገልግሎት ውጤታማ ለማድረግ የሚያስችል ጥናት እንዲጠና በማድረግ በየደረጃው እንደየአካባቢው ተጨባጭ ሁኔታ እንዲተገበር ጥረት ያደርጋል፡፡

**የተሟላ የኤክስቴንሽን አገልግሉት በአይነት መስጠት**

ገበያን መሠረት ያደረገ የእንስሳትና ዓሳ ኤክስቴንሽን አገልግሎት በመስጠት ከምርት ወደ ዘላቂ የገበያ ተኮር ኤክስቴንሽን አገልግሎት ለማሸጋገር ይቻል ዘንድ የኤክስቴንሽን ስርዓቱ የተጠቃሚውን ማህበረሰብ እና የአግሮ ኢንዱስትሪ ፍላጎት መሰረት ሊቃኝ ይገባዋል፡፡ ስለዚህ የኤክስቴንሽን ስርዓቱ የእሴት ሰንሰለትን መሠረት ያደረገ እና የተሟላ የኤክስቴንሽን አገልግሉት በሁሉም ዘርፎች በመስጠት የእንስሳትና ዓሳ ሀብቱን ሴክተር ውጤታማ ሊያደርግ ይገባዋል፡፡ በዚህም መሰረት በሚቀጥለው አምስት ዓመታት የኤክስቴንሽን አገልግሎት ቅድሚያ ለሚሰጣቸው የእንስሳትና ዓሳ ሀብት ምርቶች እና የአካባቢውን ፀጋ ከግንዛቤ በማስገባት በወተት ልማት፤ በሥጋ ልማት፤ በዶሮ ልማት፤ በማርና ሰም እንድሁም በሀር ልማት፤ በዓሳ ሀብት ልማት፤ በቆዳ ልማት በእንስሳት መኖ ልማትና አጠቃቀም በእንስሳት ግብዓት፣ በእንስሳት ጤና ጥበቃ ፣ በስርዓተ- ምግብ እና በሥርዓተ ጾታ፤ የኤክስቴንሽን አገልግሎት በተቀናጀ መልኩ ለሁሉም የኤክስቴንሽን ተጠቃሚዎች ይሰጣል፡፡ የሚዘጋጀው ፓኬጅ ዘርፈ ብዙ ጉዳዮችንና በእሴት ሰንሰለት መቃኘቱን ማረጋገጥ ያስፈልጋል፡፡

**የኤክስቴንሽን አቀራረብ እና ስልቶች ማዘመን**

የኤክስቴንሽን አገልግሎቱ በፓኬጅ መልክ የሚዘጋጁ ፈጠረራ(ኢኖቬሽኖችን) ለታለመላቸው ተጠቃሚዎች በወቅቱ ለማስተላለፍ በኢንፎርሜሽን ኮሚኒኬሽን ቴክኖሎጂ የታገዘ እና የተለያዩ የኤክስቴንሽን መልእክት ማስተላለፊያ ስልቶችን አቀናጅቶ የመጠቀም አሰራርን ሊከተል ይገባዋል፡፡ ስለዚህ በሚቀጥለው አምስት ዓመታት የእንስሳትና ዓሳ ኤክስቴንሽን አገልግሎትን በገጠርም ሆነ በከተማ ለሚገኘው ሕብረተስብ ተደራሽ ለማድረግ እና የቴክኖሎጂ ሽግግርንና ሥርፀትን ለማሳለጥ ግላዊ፣ የቡድን እና የተለያዩ የብዙሃን መገናኛ ዘዴዎችን ማለትም ቴሌቪዥን፣ ሬዲዮ፣ ቪዲዮ፣ ተንቀሳቃሽ ስልክ፣ ኢንተርኔት፣ ድረ-ገጽ፣ ማህበራዊ ሚዲያዎችን፣ እና በራሪ ጽሁፎች ወዘተ… እንደ አካባቢው ተጨባጭ ሁኔታና እንደ ተጠቃሚው ሕብረተሰብ የኤክስቴንሽን የመቀበል አቅም በተናጠል እና በቅንጅት እነዚህን ስልቶች ከሌሎች ባለድርሻ አካለት ጋር በመሆን በሁለም የኤክስቴንሽን ተጠቃሚ ሕብረተሰብ ደረጃ ተግባራዊ ይደረጋል፡፡ ከዚህ በተጨማሪም የኤክስቴንሽን ስርዓቱን ከማዘመንና ተደራሽነቱንም ከማስፋት አንጻር የኢኮቴ ለእንስሳትና ዓሳ ኤክስቴንሽን የአሰራር መመሪያ ይዘጋጃል፡፡

በተጨማሪም የተቀናጀ የእንስሳትና ዓሳ ኤክስቴንሽን አገልግሎትን በሞዴል ቀበሌ (Model Kebele) ቅኝት እንዲመራ ይደረጋል፡፡ ይህ አካሄድ ለሞዴልነት የተመረጠውን ቀበሌ በተቀናጀና ሁሉንም ባለድርሻ አካላት ባሳተፈ መልኩ አስፈላጊ የእንስሳትና ዓሳ ቴክኖሎጂዎችን በፓኬጅ መልክ አጣምሮ በመተግበር እና ለሌሎች ቀበሌዎች ማስተማሪያ በማድረግ የማስፋት አካሄድን የሚከተል ይሆናል፡፡ ስለዚህ በሚቀጥሉት 10 ዓመታት በክልል አቀፍ ደረጃ 12 ሞዴል ቀበሌዎች ይመሰረታሉ፡፡

ውጤታማ የሆኑ ምርጥ ተሞክሮዎችን ከሚመለከታቸው ባለድርሻ አካለት ጋር በመሆን የመለየት፣ የማረጋገጥ፣ የመቀመርና የማስፋት ስራዎች በሚቀጥሉት አስር ዓመታት ትኩረት ተሰጥቶት በስፋት ይከናወናል፡፡ ስለዚህ በሚቀጥሉት አምስት ዓመታት በግሉ ዘርፍ፣ በግብረ ሰናይ ድርጅቶች፣ በመግንስት፣ እና ሌሎች የተከናወኑ ምርጥ ወይም ጥሩ የሚባሉና የተረጋገጡ ተሞክሮዎችን በማሰባሰብ በየዓመቱ በጋራ በሰነድ መልክ እንዲዘጋጅ ይደረጋል፡፡ የተዘጋጀውን ሰነድ ከሚመለከታቸው ባለድርሻ አካላት ጋር የጋራ ከተደረገና በአስተያየት ከዳበረ በኋላ ተሞክሮው የሚሰፋበትን አካባቢ በመለየት የማስፋት ሥራው የሚካሄድ ይሆናል፡፡ በተጨማሪም የእንስሳት ሀብት ልማት ሥራ ያለ ምርምር ሥራ ውጤታማ ይሆናል ተብሎ አይጠበቅም፡፡ በመሆኑም በምቀጥሉት 10 አመታት መ/ቤታችን የዘርፉን ውጤታማነት ለማረጋገጥ ማነቆ የሆኑ ነገሮችን በሳይንሳዊ መንገድ ለመፍታት እንድቻል ከቀለም ተምህርትና ምርምር ማዕከላት ጋር በትብርር የምሰራ ይሆናል፡፡

**የእንስሳትና ዓሳ** **ኤክስቴንሽ ተደራሽነት ማስፋት**

የሥርዓተ ፆታ እና ወጣቶችን በእንስሳትና ዓሳ ኤክስቴንሽን ፕሮግራም ውስጥ ማሳተፍ ሴቶች እና ወጣቶች በኤክስቴንሽን ፕሮግራም ውስጥ አስፈላጊ በመሆናቸው እማወራዎችን፣ ባለትዳር ሴቶችና ወጣቶችን በኤክስቴንሽን አገልግሎት ውስጥ እኩል ተደራሽና ተጠቃሚ ሊሆኑ ይገባል፡፡ በዚህም መሰረት በሚቀጥለው አምስት ዓመታት የኤክስቴንሽን ስርዓቱ በየደረጃው ለሚገኙ የኤክስቴንሽን ባለሙያዎች ሥርዓተ-ፆታ ለእንስሳትና ዓሳ ሀብት ኤክስቴንሽን ትግበራና አስፈላጊነት እና በሥርዓተ ፆታ ላይ የግንዛቤ፣ የዕውቀት፣ የክህሎት እና የአመለካከት ለውጥ ለማምጣት ሥልጠና ይሰጣል፡፡ በተጨማሪም ጊዜ እና ጉልበት ቆጣቢ ቴክሎሎጂዎች ከሚመለከታቸው አካላት ጋር በመሆን በአርሶ አደር በማስልጠኛ ማእከላት ላይ ሰርቶ ማሳያ እና ስልጠና ለሁሉም እማወራ ይሰጣል፡፡ የሴቶችን እና የወጣቶችን የቴክኖሎጂ ተደራሽነት እና ተጠቃሚነት ለማረጋገጥ የሴቶች እና የወጣቶች የኤክስቴንሽን ቡድንን በሁለት ሞዴል ቀበሌ በማደራጀት በኢኮቴ የተደገፈ የኤክስቴንሽን አገልግሎት እንዲያገኙ ይደረጋል፡፡ በአጠቃላይ 100% እማወራዎችን፣ 50% ባለትዳር ሴቶችንና 30% ወጣቶችን የኤክስቴንሽን አገልግሎት ተሳታፊና ተጠቃሚ እንዲሆኑ ይደረጋል፡፡

* + 1. **የሥርዓተ ምግብ ትግበራ በእንስሳትና ዓሳ ኤክስቴንሽን ፕሮግራም ውስጥ ማካተት**

በኢትዮጵያ ያለውን የእንስሳትና ዓሳ አመራረት ሥርዓት ሥርዓተ-ምግብን ለማረጋገጥ በሚያስችል መልኩ የኤክስቴንሽን ሥርዓቱን በየጊዜው መቃኘት ያስፈልጋል፡፡ በቀጣይ አምስት ዓመታት የተሰባጠረ ምግብ አመራረትና አመጋገብ ለማሻሻል፣ እሴት ያልተጨመረባቸው የእንስሳትና ዓሳ ምርቶችን ጥራትና ደህንነትን ለማረጋገጥ፣ የምግብና የንጥረ-ምግብ ብክነትን ለመቀነስና የምርቶችን እሴት ለመጨመር ሥርዓተ-ምግብ ተኮር የኤክስቴንሽን አገልግሎት ለሁሉም የኤክስቴንሽን ተጠቃሚዎች ይስጣል፡፡ ሥርዓተ-ምግብ ተኮር የእንስሳትና ዓሳ ኤክስቴንሽን አገልግሎቶችን ለማሳለጥ በአርሶ አደር ማሰልጠኛ ማእከላት ላይ ሥርዓተ ምግብ ተኮር ሠርቶ ማሣያዎች ይተገበራሉ እንዲሁም 10 የሥርዓተ ምግብ ኮርነሮች ከሚመለከታቸው ባለድርሻ አካላት ጋር በመሆን ይፈጠራሉ፡፡ በተጨማሪም ለሁሉም የቀበሌ እንስሳትና ዓሳ ባለሙያዎችን በሥርዓተ ምግብ ተኮር የኤክስቴንሽን አገልግሎት ፅንሰ ሀሳብ ላይ ሥልጠና ይስጣል፡፡

* + 1. **የከተማ እንስሳትና ዓሳ እና ለግል ባለሀብት የኤክስቴንሽን አገልግሎትን መስጠት**

ለከተማ እንስሳትና ዓሳ እና ለግል ባለሀብት የኤክስቴንሽን አገልግሎትን ተደራሽ ከማድረግ አኳያ በሚቀጥሉት አምስት ዓመታት ተኩረት ተሰጥቶት ይሰራል፡፡ በዚህም መሰረት ለከተማ እንስሳትና ዓሳ የኤክስቴንሽን አገልግሎትን ለመስጠት ይቻል ዘንድ የከተማ እንስሳትና ዓሳ የኤክስቴንሽን ሰርዓት ይቀረፃል፤ የማሰፈፃሚያ ሰነድ ይዘጋጃል፤ እንዲሁም የኤክስቴንሽን ፓኬጅ በማዘጋጀት ለሚመለከታች አካላት እንስሳትና ዓሳ እና ግንዛቤ ይፈጠራል፡፡

በተመሳሳይ መልኩ የግል ባለሀብቶችን የኤክስቴንሽን አገልግሎትን ተጠቃሚ ለማድረግ ይቻል ዘንድ የግል ባለሀብቶችን የሚፈልጉትን የኤክስቴንሽን አገልግሎትን በመለየት የሚያስፈልጋቸው አገልግሎት እንዲያገኙ ከሌሎች ባለድርሻ አካለት ጋር በመሆን ድጋፍ ይደረጋል፡፡

**የእንስሳትና ዓሳ ሀብት ልማት አካላት ግንኙነት ማጠናከር**

ሁሉም ባለድርሻ አካላት የእንስሳትና ዓሳ ሀብት ልማቱን በተልኳቸው መሰረት በውጤታማነት እንዲያግዙ የሚያስችል በመርህ ላይ የተመሰረት ህጋዊ ማዕቀፍና ተቋማዊ ይዘት ያለው የግንኙነት መድረክ ማደራጀት ይገባል፡፡ ስለዚህ በሚቀጥሉት አስር ዓመታት የእንስሳትና ዓሳ ሀብትልማት አጋር አካላት ግንኙነት አማካሪ ካውንስል የበለጠ ውጤታማ ለማድረግ በሁሉም ደረጃ በበጀትና በሰው ኃይል የተደራጀ ራሱን የቻለ መዋቅር እንዲኖረው ይደረጋል፡፡ በተጨማሪም የመድረኩ አባላት የጋራ እቅድ በማቀድ፣ የውይይት አጀንዳዎችን በመለየትና በመቅረጽ፣ አፈጻጸምን በጋራ በመገምገም እና በየደረጃው የአቅም ግንባታ ሥልጠና በመስጠት እኩል ተሳትፎ እንዲኖራቸው እና በባለቤትነት መንፈስ መድረኩን እንዲመሩት ምቹ ሁኔታ ይፈጠራል፡፡

በሁሉም ደረጃ በጋራ የፕሮግራም ዕቅዶችን ለማዘጋጀት፣ ለመተግበር፣ መረጃዎችን በመለዋወጥ፣ የመጣውን ውጤት ለመገምገም፣ የአቅም ግንባታዎችን ለማመቻቸትና የግንኙነት ክህሎትን ለማዳበር በአጋር አካላት መካከል ያለውን የሥራ ትብብር እና የመቻቻል መንፈስ እንዲጠነክር ይደረጋል፡፡ በዚህም መሠረት

በምርምር፣ ኤክስቴንሽን እና ከፍተኛ ትምህርት ተቋማት ንዑስ የምክክር መድረክ በክልል ደረጃም እንዲቋቋም ይደረጋል፣

በምርምር፣ ኤክስቴንሽንና አርሶ አደሮች መካከል ያለውን ግንኙነት ለማጠናከር በክልልና በዞን ደረጃ ንዑስ የምክክር መድረክ ይመሰረታል፣

በመንግስታዊና መንግስታዊ ያልሆኑ ድርጅቶች መካከል ንዑስ የምክክር መድረክም እንዲሁም በክልልና በዞን ደረጃ እንዲቋቋም ይደረጋል፣

የእንስሳትና ዓሳ ሀብት ኤክስቴንሽን አገልግሎት ከሚሰጡ የግል ተቋማት መካከል ያለውን ቅንጅታዊ አሰራር ለማጠናከር ንዑስ የምክክር መድረክ በክልልና በዞን ደረጃ ይቋቋማል፣

የእንስሳትና ዓሳ ሀብት ኤክስቴንሽን አገልግሎቱን ለማዘመንና ተደራሽነቱን ለማስፋት በኢኮቴ ዙሪያ ከሚሰሩ የግልና የመንግስት ድርጅቶች ጋር በቋሚነት በመወያየት ውጤታማ የሆኑ ቴክኖሎጂዎችን ወደ ኤክስቴንሽን ስርዓቱ ለማስገባት የሚያስችል ንዑስ የምክክር መድረክ በክልልና በዞን ደረጃ እንዲቋቋም ይደረጋል፡፡

* 1. **የእንስሳት መኖ ሀብት ልማትና አጠቃቀም**

የእንስሳት ምርትና ምርታማነት የሚቀንሱ ችግሮች መካከል ዋና ዋናዎቹ የእንስሳት መኖ እጥረት በመጠንና በጥራት፣ የእንስሳት ጤና ችግር፣ ዝርያ የማሻሻል ስራ ዝቅተኛ መሆን፣ ባህላዊ አረባብ ዘዴና የገበያ ችግር ሲሆኑ ከእነዚህ መካከል የመኖ እጥረት በእንስሳቱ ምርትና ምርታማነት ላይ ያለው አሉታዊ ተጽዕኖ ከፍተኛውን ድርሻ የሚይዝ ነው፡፡ የመኖ ሀብት ልማትና አጠቃቀም ሥራዎችንና የእንስሳት መኖ አቅርቦት ጉድለት እንደ ምክንያቶች የሚጠቀሱ ዋና ዋናዎቹ የግጦሽ መሬት መቀነስ በመጠንና በምርታማነት፣ ካለው መኖ አቅርቦት ጋር ተመጣጣኝ ያልሆነ የእንስሳት ቁጥር፣ በተደጋጋሚ የሚከሰት የአየር መዛባት፣ የመሬት መሸርሸር መጨመር፣ የተሻሻለ መኖ ልማትና አጠቃቀም ላይ ግንዛቤ ማነስና የመኖ አያያዝ ጉድለት፣ የአመጋገብና አጠቃቀም ችግሮች ዋና ዋናዎቹ ናቸው፡፡

የክልሉ የእንስሳት መኖ ፍላጎትና አቅርቦት ገና ያልተጣጣመ መሆኑ እንደተጠበቀ ሆኖ አስክ 2012 ዓ.ም ድረስ ያለው መረጃ እንደሚጠቁመው በአጠቃላይ መቅረብ ካለበት 5.9 ሚሊዬን ቶን ድርቆ መኖ ከዓመታዊ የአቅርቦት መጠን ውስጥ ማቅረብ የተቻለው 4.8 ቶን (81%) ብቻ ነው፡፡ ከሚያስፈልገው ድርቆሽ መኖ የ4.8 ሚሊዮን ቶን 1.1 ሚሊዮን ቶን (19%) ጉድለት እንዳለ ያሳያል፡፡

ስለሆነም በቀጣይ አስር አመታት የእንስሳት መኖ አቅርቦትና ፍላጎት መካከል ያለው ክፍተት በማጥበብ የእንስሳት መኖ አቅርቦቱ በመጠንና በጥራት ለማሳደግ የአከባቢውን ፖቴንሻል፣ የእንስሳት ሀብትንና እርባታ ዓይነቱን፣ ወቅታዊ ሁኔታና ስነምህዳሩን ያገናዘበ የተሻሻለ መኖ እጽዋት ልማትን የተለያዩ የማልምያ ስልቶችን በመጠቀም፣ ከተፋሰስና ከመስኖ ልማት ጋር በማቀናጀት የሳር ቁርጥራጭና ግንጣይ እና የመኖ ችግኝ ተከላ በማካሄድ፣ የሰብል ተረፈ-ምርትና ድርቆሽ በአግባቡ በመሰብሰብ፣ በመያዝና መጠቀም እና የመኖ ልማት ስራዎችን ከመስኖ አውታሮች ጋር አስተሳስሮ በማልማት አጠቃቀምና አመጋገብ በማሻሻልና የግጦሽን አጠቃቀም ስርዓትን በማዘመን ላይ ያተኮረ ስራ ይሰራል፡፡ ስለሆነም በአርሶ አደሩ አካባቢ በመኖ ልማት አበረታች ውጤት ይገኛል ተብሎ ይጠበቃል፡፡ በቀጣይ አስር ዓመትም በመኖ ልማት ላይ መላው አርሶ አደር በማንቀሳቀስ ዘላቂ የመኖ ልማት ለማካሄድ የክልሉ የእንስሳት መኖ ፍላጎትና አቅርቦት ልያጣጥም በሚያስችል መልኩ የዘርፉ የቀጣይ አስር አመታት ዕቅድ

ተዘጋጅቷል፡፡ በዚህ መሠረት፡-

**2.2.1. የእንስሳት መኖ ልማትና አጠቃቀም ማሳደግ፣**

በሁለተኛ እድገትና ትራንስፎርሜሽን ዕቅድ ዘመን የእንስሳት መኖ አቅርቦት በመጠንና በጥራት በማሳደግ የአከባቢውን የመልማት አቅምን፣ የእንስሳት እርባታ አይነትና የአከባቢውን ስነ-ምህዳሩን ያገናዘበ የተሻሻለ መኖ እጽዋት ልማትን የተለያዩ የማልምያ ስልቶችን በመጠቀም ከተፋሰስና ከመስኖ ልማት ጋር በማቀናጀት በማልማት፣ የሰብል ተረፈ-ምርትና ድርቆሽ አሟጠው በመሰብሰብ፣ በአግባቡ በመያዝና በመጠቀም፣ የመኖ ልማት ስራዎችን ከእንስሳት ዝርያ ማሻሻል ጋር አስተሳስሮ በማልማት አጠቃቀምና አመጋገብን ሥርዓትን በማሻሻል፣ ልቅ ግጦሽን በማስቀረት የእንስሳት መኖ አቅርቦት ጉድለት ለመቅረፍ እና የእንስሳት ምርትና ምርታማነት ለማሳደግ ታቅዶ በርካታ ሥራዎች ይከናወናል፡፡ ስለሆነም በአንደኛ እድገትና ትራንስፎርሜሽን ዕቅድ ዘመን መጨረሻ የመኖ አቅርቦት ከተደረሰበት 78% በሁለተኛ እድገትና ትራንስፎርሜሽን ዕቅድ ዘመን መጨረሻ 81 በመቶ ማድረስ የተቻለ ቢሆንም የመኖ አቅርቦትና ፍላጎት መካከል ያለው ክፍተት ማጥበብ አልተቻለም፡፡

ስለሆነም በቀጣይ 10 ዓመታት ውስጥ የእንስሳት ሀብት ልማት ዘርፉን ለማዘመንና እመርታዊ የምርትና ምርታማነት በየእንስሳት ምርት አይነት ለማምጣት እንደቁልፍ ግብአት ከሚያዙ ተግባራት ውስጥ አንዱ የእንስሳት መኖን በበቂ መጠን እና በጥራት ማቅረብ እና በአጠቃቀሙን በማሻሻል ውጤታማ ማድረግ ተገቢ መሆኑን በመገንዘብ በዚህ ዘርፍ ጠንከር ያለ ሥራ በመሥራት የእንስሳት መኖ አቅርቦት ሽፋን በ2012 ዓ.ም ከደረሰበት 81% በአመት በአማካይ 2.3 በመቶ በማሳደግ በ2022 ዓ.ም መጨረሻ ሽፋኑን 101.68% ለማድረስ ይሠራል፡፡

በዚህም መሰረት በአጠቃላይ አመታዊ የድርቆሽ መኖ ምርት በ2012 ዓ.ም ከደረሰበት 22,675 ቶን በአማካይ 10 በመቶ በማሳደግ በ2022 ዓ.ም መጨረሻ 58,813 ቶን ለማድረስ ይሰራል፡፡ ስለሆነም በቋሚና በአመታዊ በተሻሻሉ የመኖ ዕጽዋቶች የለማው መሬት በ2012 ዓ.ም 11,817 ሄ/ር ከደረሰበት መሬት በየዓመቱ በ10 በመቶ በማሳደግ በ2022 ዓም መጨረሻ 27,864 በማድረስ ከዚህ ከተሻሻለ የመኖ ዕጽዋት የሚገኘውን የድርቆ መኖ ምርት በ2012 ዓ.ም 0.65 ሚሊየን የመኖ ምርታማነት በማሻሻል በየአመቱ በአማካይ 12 በመቶ በማሳደግ በ2022 ዓም መጨረሻ ወደ 2.02 ሚሊየን ለማድረስ ይሰራል፡፡ ከዚህም በመስኖ የሚለማ የተሻሻለ መኖ ልማት በ2012 ዓ.ም 75.22 ሄ/ር ከደረሰበት መሬት በየአመቱ በአማካይ 8 በመቶ በማሳደግ በ2022 ዓ.ም 195.1 ሄ/ር በማሳደግና ምርታማነትንበመሻሻል ከዚህ የሚገኘው ድርቆ መኖ

ምርት 2012 ዓ.ም 0.65 ቶን ከደረሰበት በየአመቱ 12 በመቶ በማሳደግ በ2022 ዓ.ም መጨረሻ 2.02 ቶን ለማድረስ ታቅዷል፡፡ የወል፣ በግል፣ በተፋሰስና በተከለሉ ግጦሽ ልማት በ2012 ዓ.ም ከ1,713 ሄ/ር ከደረሰበት መሬት መኖ ምርታማነት በማሻሻል በአማካይ በ5.3 በመቶ በማሳደግ በ2022 ዓ.ም መጨረሻ 2,871 ሄ/ር መሬት ለማድረስ ታቅዷል፡፡

የተፈጥሮ ግጦሽ በህብረተሰብ ተሳትፎ መለስተኛ ማሻሻል (አያያዝ በማሻሻል፣ አረሞችን ማስወገድ፣ የተገደበ ማስጋጥ ዘዴን በመጠቀም (Restricted grazing management).., ወዘተ) በ2012 ዓ.ም 1.67 ቶን ከተደረሰበት አመታዊ ድርቆሽ መኖ በየአመቱ 2.3 በመቶ በማሳደግ በ2022 ዓ.ም መጨረሻ 1.87 ቶን ለማድረስ ይሰራል፡፡ ከቋሚና አመታዊ ሰብሎች የሚገኝ ድርቆ መኖ በ2012 ዓ.ም 3 ሚሊዮን ቶን ከነበረበት ድርቆ መኖ በአማካይ በየአመቱ 2.3 በመቶ በማሳደግ በ2022 ዓ.ም መጨረሻ ላይ 3.77 ቶን ድርቆሽ መኖ ለማድረስ ይሰራል፡፡ ከሰብል ተረፈ ምርት የሚገኝ ድርቆ መኖ አጠቃቀምን በ2012 ዓ.ም 2.39 ሚሊዮን ቶን ከነበረበት ድርቆ መኖ በአማካይ በየአመቱ 2.3 በመቶ በማሳደግ በ2022 ዓ.ም መጨረሻ ላይ 3.00 ሚሊዮን ቶን ድርቆ መኖ ለማድረስ ይሰራል፡፡

የኢንዱስትሪ ተረፈ-ምርት አጠቃቀም በተመለከተ በ2012 ዓ.ም ከነበረበት 0.054 ሚሊዮን ቶን ድርቆ የኢንዱስትሪ ተረፈ-ምርት መኖ በአማካይ በየአመቱ 17% በማሳደግ በ2022 ዓ.ም መጨረሻ ወደ 0.0175 ቶን ድርቆ መኖ ለማሳደግ ይሰራል፡፡ የተቀነባበረ መኖ የተገኘ ድርቆ መኖ ምርት አጠቃቀም በ2012 ዓ.ም ከነበረበት 0.045 ቶን ድርቆ የተቀነባበረ እንስሳት መኖ በአማካይ በየአመቱ 17% በማሳደግ በ2022 ዓ.ም መጨረሻ ወደ 0.216 ቶን የተቀነባበረ መኖ ለማሳደግ ይሰራል፡፡ ሞላስሰ አቅርቦትን በተመለከተ በ2012 ዓ.ም ከነበረበት 13,000 ሊትር ሞላሰስ አቅርቦት በአማካይ 22 በመቶ በማሳደግ በ2022 ዓ.ም መጨረሻ ወደ 94,960 ሊትር ለማሳደግ ይሰራል፡፡ የተዘራና የተተከለ የመኖ ዘርን በተመለከተ በ2012 ዓ.ም 161.8 ኩ/ል ከነበረበት በአማካይ 11 በመቶ በማሳደግ በ2022 ዓ.ም መጨረሻ ወደ 459.42 ኩ/ል ለመዝራትና ለመትከል ይሰራል፡፡ የተተከለ የመኖ ቁጥርራጭና ግንጣን እና ችግኝ አኳያ በ2012 ዓ.ም ከነበረበት 377,150,000 መኖ ቁጥርራጭና ግንጣይ በየዓመቱ በ10% በማሳደግ 607,403,847 ሚሊዮን ለማደረስ ይሰራል፡፡ የመኖ ችግኝ 26,970,000 በአማካይ 10 በመቶ በማሳደግ 889,299,972 ለማድረስ ይሰራል፡፡ አዲስ የመኖ ማባዣ ጣቢያ ለማቋቋም በ2012 ዓ.ም ከነበረበት 24 የመኖ ማባዣ ጣቢያ በአማካይ 8 በመቶ በመሳደግ በ2022 ዓ.ም ወደ 52 ማባዣ ጣቢያ ለማቋቋም የሚሰራ ይሆናል፡፡ በመኖ ዘር ብዜት የሚሰማሩ ባለሀብቶች በ2012 ዓ.ም ከነበረበት 2 የመኖ ዘር አባዥ ባለሀብቶች በአማካይ 3 በመቶ በማሳደግ 2022 ዓ.ም 22 የመኖ ዘር አባዥ ባለሀብቶች ለማድረስ የሚሰራ ይሆናል፡፡

ከላይ የተቀመጡ የመኖ ልማት ግቦችን ለማሳካት የሚከተሉት ተግባራት በቀጣይ 10 ዓመት እንዲተገበሩ ይደረጋል፡፡

1. **የጓሮ የእንስሳት መኖ ልማት ማሳደግ፣**

የእንስሳት ምርትና ምርታማነት ለማሳደግ የእንስሳት መኖ በሚፈልገው መጠንና ይዘት ማቅረብ ያስፈልጋል፡፡ ስለሆነም እያንዳንዱ አርሶ አደር በወልና በግሉ ማሳ የተሰሩ የአፈርና ውሃ ጥበቃ ስትራክቸሮች ላይ ከተፋሰስና ከመስኖ ልማት ጋር በማቀናጀት፣ ከእንስሳት ዝርያ ማሻሻል ጋር በማስተሳስር በቤተሰብ ደረጃ በቂ መሬት ሰጥቶ ከፍተኛ ባዮማስ ያላቸው/ከፍተኛ የመኖ ምርት/ ሊሰጡ የሚችሉ የመኖ ዝርያዎች በማልማት በቀጣይ 10 ዓመት የእንስሳት መኖ ዋስትና በአርሶ አደር ደረጃ ለማረጋገጥ ይሰራል፡፡

በክልሉ የሕዝብ ቁጥርና የመሬት ጥበትም ከጊዜ ወደ ጊዜ እየጨመረ የግጦሽ መሬት ለእርሻና ለሌሎች ተግባራት እየዋለ ከተፈጥሮ ግጦሽ የሚገኝ መኖ በእጅጉ እየቀነሰ መጥቷል፡፡ ስለሆነም የመኖ አቅርቦትና ፍላጎት ለማጣጣም አልተቻለም፡፡ ይህን ችግር በዘላቂነት መቅረፍ የሚቻለው ከግጦሽ መሬት የሚገኘውን ድርቆ መኖ በበቂ ሁኔታ የተሻሻለ መኖ አልምንቶ በመተካት ብቻ በመሆኑ እያንዳንዱ አርሶ አደር በቤተሰብ ደረጃ ኩታ ገጠም በሆነ መልኩ በቂ መሬት ሰጥቶ የተለያዩ የመኖ ማልሚያ ስልቶች ተጠቅሞ ከተፋሰስና ከመስኖ ልማት ጋር በማቀናጀት ከፍተኛ ባዮማስ/ምርት ያላቸው የተሻሻለ መኖ ዕጽዋት እንዲያለማ ይደረጋል፡፡

**የመኖ ዘር አቅርቦት ሥርዓት መዘርጋት**

ለተለያዩ ስነ-ምህዳሮች ተስማሚ የሆኑ የመኖ ዕፅዋት ዘሮችን አቅርቦት ለማሳደግ መስራች ዘሮች በምርምር ማዕከላት ጋር በመቀናጀት እንዲወጡ በማድረግ የክልል ምርጥ ዘር ድርጅት/ኢንተርፕራይዞች፣ በክለስተር በተመረጡ አርሶ አደሮች ማሳ ላይ እና በግል ባለሀብቶች የዘር ማባዛት ስራ እንዲከናወን ይደረጋል፡፡ የመኖ ግብዓት ዝግጀትና አቅርቦት የአካባቢውን ስነ-ምህዳር መሰረት ያደረገ ፈርጅ-ብዙ ጠቀሜታ ያላቸው፣ በምርምር የተሻሻሉና ጥራት ያላቸውን ከፍተኛ ባዮማስ ያላቸው ምርጥ የተለያዩ የመኖ ዝርያዎች፣ የመኖ ሣር ቁርጥራጭና ግንጣይ እና የመኖ ችግኝ ለየሥርዓተ-ምህዳሩ ተስማሚ የሆኑ የተሻሻሉ ቴክኖሎጂዎችንና አሰራሮችን ለአርሶ አደሩ በሚፈለገው አግባብ ተደራሽ እንዲሆኑ ምቹ ሁኔታ ለመፍጠር የግብአት አቅርቦት ሥርዓት ይዘረጋል፡፡ ስለሆነም በቀጣይ አምስት ዓመታት የመኖ ልማት ግቦች ለማሳካት የመንግስት፣ የግልና የማህበረሰብ ከመኖ ማባዣ ጣቢያዎችን የማጠነከርና የማስፋፋት ሥራ ይከናወናል፡፡

በመሆኑም የመኖ ዘር ዝግጅትና ስርጭት ስርዓት በሁሉም ክልሉ አካባቢዎች እየሰፋ እንዲሄድ የመኖ ዘር ብዜት ሥራ በነባር ከመኖ ማባዣ ጣብያ፣ ገማማ፣ ከተፈጥሮ ሀብት ችግኝ ጣብያ፣ በግል አርሶ አደር ማሳ ላይ እንዲከናወን ይደረጋል፡፡ በዚህ ሥራ ለሚሳተፉ ተዋንያን የክህሎት ክፍተት ማሟያ ስልጠና፣ የማቴርያልና የቴክኒክ ድጋፍ እንዲሰጥ ይደረጋል፡፡ ስለሆነም በቀጣይ 10 ዓመታት በሁሉም ወረዳዎች የመኖ ማባዣ ማዕከል እንዲቋቋም ይደረጋል፡፡ አዲስ የመኖ ማባዣ ጣቢያ ለማቋቋም በ2012 ዓ.ም ከነበረበት 24 የመኖ ማባዣ ጣቢያ በአማካይ 8 በመቶ በመሳደግ በ2022 ዓ.ም ወደ 52 ማባዣ ጣቢያ ለማቋቋም የሚሰራ ይሆናል፡፡ በመኖ ዘር ብዜት የሚሰማሩ ባለሀብቶች በ2012 ዓ.ም ከነበረበት 2 የመኖ ዘር አባዥ ባለሀብቶች በአማካይ 3 በመቶ በማሳደግ በ2022 ዓ.ም 22 የመኖ ዘር አባዢ ባለሀብቶች ለማድረስ የሚሰራ ይሆናል፡፡

በዚህም የመኖ ዘር መዝራት በተመለከተ ከመንግስት መኖ ማባዣ ጣብያዎች፣ ከገማማ፣ ከተፈጥሮ ሀብት ችግኝ ጣብያ፣ ከግል ባለሃብቶች እና ከአርሶ አደር ወደ አርሶ አደር የሚደረግ የመኖ ዘር (annual and perinnials) ስርጭት በ2012 ዓ.ም ከደረሰበት 161.8 ኩ/ል 11 በመቶ በማሳደግ በ2022 ዓም መጨረሻ 459.42 ኩ/ል ዘር መሥራት እና የመኖ ሳር ግንጣይና ቁርጥራጭ ተከላ በ2012 ዓ.ም ከደረሰበት 377,150,000 ሚሊዮን በየአመቱ በአማካይ 10 በመቶ በማሳደግ በ2022 ዓም መጨረሻ ወደ ሚሊየን 889,299,972 ለማድረስ እንድሁም የመኖ ችግኝ ተከላ በ2012 ዓ.ም 26,970,000 ሚሊየን ችግኝ ከደረሰበት በየአመቱ በአማካይ 8 በመቶ በማሳደግ በ2022 ዓም መጨረሻ ወደ 539,131,155 ሚሊዬን ለማድረስ ይሰራል፡፡

1. **የተፈጥሮ ግጦሽ ምርታማነትን ማሳደግ፣**

የግጦሽ መሬትን ከማሻሻል አንፃር ከሰውና ከእንሰሳት ተከልለው እንዲቆዩ በማድረግ የሳር ምርታቸው እንዲሻሻል ማድረግ፣ የሚፈልገውን ግብዓት (ዘር፤ ማዳበሪያ እና ኮምፖስት) ማቅረብ፣ በላዩ ላይ መዝራት (oversowing)፣ አረም ማረም፣ በሌላ መኖ እጽዋት መተካት፣ ምቹ ቴክኖሎጂዎችን በመምረጥ እንዲስፋፋ ማድረግ፣ የወል ግጦሽ መሬትን አስተዳደርና አጠቃቀም ሥርዓት መዘርጋት፣ በአንዳንድ አካባቢዎች ያለዉን ተሞክሮ በማስፋት የተፈጥሮ ግጦሽ በህብረተሰብ ተሳትፎ መለስተኛ ማሻሻል (አያያዝ በማሻሻል፣ አረሞችን ማስወገድ፣ የተገደበ ማስጋጥ ዘዴን በመጠቀም (Restricted grazing management).., ወዘተ) በ2012 ዓ.ም ከተደረሰበት አመታዊ 22,675 ሚሊየን ቶን ድርቆ መኖ በ2022 ዓ.ም መጨረሻ 58,813 ቶን ለማድረስ ይሰራል፡፡

የግጦሽ መሬት ለረጅም ዘመናት ሲጋጥና የአፈሩ ለምነት እጅግ አናሳ በመሆኑ በእንስሳት በማይበሉ፣ የንጥረ ነገር ይዞታቸዉ ደካማ የሆነ የመኖ ሳሮችና አረሞች እየተወረረ ይገኛል፡፡ ስለሆነም የግጦሽ መሬት የአፈርና ዉሃ ጥበቃ ስራዎች፣ የአረም ማስወገድ ሥራ ህብረሰቡን ባሣተፈ መልኩ ይሰራል፡፡ በተጨማሪም የተጋጡ መሬቶች እንዲያገግሙ ይደረጋል፡፡ ከዚህም ሌላ የግጦሽ ቦታውን የአፈር ለምነት ለመመለስ የተፈጥሮና ሰው ሰራሽ ማዳበሪያ መጠቀም የመጠቃም ስራ ይሰራል፡፡ ከዚህ በተጨማሪ የተፈጥሮ ግጦሽ መሬትን የተሻሻሉ የመኖ እፅዋት ዘሮች በመዝራት/በመትከል/ አፈሩ ላይ የሚደርሰውን መደህየት በማሻሻል የእፅዋት ሽፋኑ እና ምርታማነቱን ለማሻሻል ይሰራል፡፡ ይህንን ስራ ለመስራት በቅድሚያ የግጦሽ ቦታ የሚገኝበት ስነ-ምህዳር፣ ለስነ-ምህዳሩ ተስማሚ የሚሆኑ የተሻሻሉ የመኖ እፅዋትን፣ የአፈሩን አይነት፣ ምን አይነት የአፈርና ውሃ ጥበቃ ስራ መስራት እንደሚያስፈልግ የመለየት ሥራ ይሰራል፡፡

1. **የእንስሳት መኖ ልማትን ከተፋሰስ ልማት ጋር ማስተሳሰር፣**

ተፋሰስን መሰረት ካደረገው የተፈጥሮ ሀብት ልማት እየተስፋፋ ካለው የመስኖ ልማት ጋር በማስተሳሰር መኖ የማልማት ስራ በስፋት በማከናወን የወልና በግል በተፋሰስና በተከለሉ ግጦሽ ልማት በ2012 ዓ.ም 1,713 ሄ/ር መሬት ከደረስበት በዕቅድ ዘመኑ መጨረሻ 2,871 ለማድረስ እና ከተፈጥሮ መሬት የሚገኘዉን ድርቆ መኖ 1.1 ሚሊዬን ቶን ከደረሰበት በአማካይ በ2.3 በመቶ በማሳደግ በ2022 ዓ.ም መጨረሻ 1.79 ቶን ድርቆ ለድረስ ታቅዷል፡፡ የተጎዱ መሬቶች ቶሎ እንዲያገግሙ የተከለሉ ቦታዎች ፈጥነው እንዲያገግሙ በተሻሻለ የመኖ እፅዋት አንዲሸፈኑ ማድረግ፣ አርሶ አደሩ ከዚህ የሚገኘውን መኖ አጭዶ ለእንስሳቱ እንዲመግብ ማድረግ፣ የተደራጁ ሴቶችና ወጣቶች በተፋሰሱ ውስጥ የለማውን መኖ በአረንጓዴነቱ ወይም በድርቆሽ መልክ ለገበያ እንዲያቀርቡና የንብ ማነብ ስራ ላይ እንዲሰማሩ የሚያስችል የአክስቴንሽን አገልግሎትና ድጋፍ ይሰጣል፡፡

በተፋሰሱ ውስጥ በተሰሩ ስትራክቸሮች ላይ በሚካሄደው የስነ-ህይወታዊ የተፈጥሮ ሀብት ጥበቃ ስራ አብዛኛው በመኖ ዕፅዋቶች እንዲሸፈኑ የመኖ ዘር፣ ችግኞችና ቁርጥራጮች እንዲቀርቡ ይደረጋል፡፡ ለዚህም ግብዓቶች ብዜትና አቅርቦት የስራ ቦታን በማመቻቸት ሴቶችና ወጣቶች በስራው እንዲሳተፉ አስፈላጊው የስልጠና እና የተጠናከረ ድጋፍና የኤክስቴንሽን አግልግሎት ይሰጣል፡፡ ከተፋሰስና ከመስኖ ልማት ጋር ተቀናጅቶ በተሰሩ የአፈርና ውሃ ጥበቃ ስትራክቸሮች ላይ ለእንስሳት መኖነትና የአፈርን ለምነት የሚጠብቁ የመኖ ዕፅዋቶችን ተከላ በማካሄድ እንዲለማ ይደረጋል፡፡ በተፋሰስ፣ በወልና በግል ግጦሽ መሬት፣ በተከለሉ ቦታዎችና የተለያዩ ተቋማት፣ በፓርኮችና በተለያዩ ቦታዎች የሚገኙ ለእንስሳት መኖነት የሚሆኑ መኖ ሳር በወቅቱ ያለብክነት ታጭዶ ጥቅም ላይ እንዲውል ይደረጋል፡፡

* + 1. **የእንስሳት መኖ የማልማት ከመስኖ ስራ ጋር ማስተሳሰር**

በክልሉ በመስኖ የተሻሻለ የእንስሳት መኖ ዕጽዋት ለማልማት የሚያስችል በርካታ የውሀ አማራጮች/ ሀይቆች፣ የተገነቡ የመስኖ አውታሮች፣ የተጠለፋ ምንጮች፣ ወንዞች፣ የተቆፈሩ የማህበረሰብ ኩሬዎች/ ይገኛሉ፡፡ በተፋሰሱ በሚዘረጉ የመስኖ ልማት አውታሮች የሚጠቀሙ አርሶ አደሮች ከሚያካሂዱት የሰብል ልማት ጎን ለጎን ምርታማ የሆኑ የተሻሻሉ የመኖ እፅዋቶችን እንዲያለሙ አስፈላጊው የግብዓት አቅርቦትና የኤክስቴንሽን አገልግሎት እንዲያገኙ ይደረጋል፡፡ ከዚህ የውሀ አማራጮች ከ1,000 ሄ/ር መሬት በላይ የሰብል መሬት ሳይሻማ በመስኖ ካናልና ዳርቻ ተከትሎ የመኖ ልማት ለማካሄድ የሚያስችል የመስኖ አቅም እንዳለ መረጃዎች ይጠቁማሉ፡፡

ባለፉት እድገትና ትራንስፎርሜሽን ዕቅድ ዘመን የአየር ለውጥ ምክንያት የሚከሰት የእንስሳት መኖ እጥረትና የመኖ አቅርቦት ጉድለት ለመሙላት የመኖ ልማትን ከመስኖ ልማት ጋር በማቀናጀት ሥራ የተሰራ ቢሆንም በ2012 ዓ.ም በመስኖ የለማ መሬት ከ75.22 ሄ/ር መሬት ብቻ ነው፡፡ ስለሆነም በቀጣይ 10 አመታት ያለውን የውሃ አማራጮች አማጠው በመጠቀም በመስኖ የሚለማ የተሻሻለ መኖ ልማት ስራ በ2012 ዓ.ም ከደረሰበት 75.22 ሄ/ር መሬት በየአመቱ በአማካይ 8 በመቶ በማሳደግ በ2022 ዓ.ም 195.1 ሄ/ር መሬት በማሳደግና ምርታማነትን በመሻሻል ከዚህ የሚገኘው ድርቆ መኖ ምርት በ2012 ዓ.ም ከደረሰበት 0.65 ቶን በየአመቱ 12 በመቶ በማሳደግ በ2022 ዓ.ም መጨረሻ ቶን ለማድረስ 2.02 ታቅዷል፡፡

* + 1. **የሰብል ተረፈ ምርት አሰባሰብና፣ አያያዝና አጠቃቀምን ማሻሻል፣**

ሰብል-ተረፈ ምርት ከተለያዩ ከብርዕ ሰብሎች፣ ከአገዳ ሰብሎች፣ ከጥራጥሬ እህሎች፣ ከጓሮ አትክልት፣ ወ.ዘ.ተ የሚገኘውን ያለብክነት በወቅቱ አሟጦ በመሰብሰብ ከሰብል-ተረፈ ምርት የሚገኝ ድርቆ መኖ በ2012 ዓ.ም ከነበረበት 2.39 ሚሊዮን ቶን ድርቆ መኖ በአማካይ በየአመቱ 2.3 በመቶ በማሳደግ በ2022 ዓ.ም መጨረሻ ወደ 3 ሚሊዮን ቶን ድርቆ መኖ ለማድረስ ይሰራል፡፡ ከሰብል ተረፈ-ምርት አሰባሰብ፣ ክምችትና አያያዝ እንዲሁም የንጥረ መኖ ይዘትና ተበይነትን ማሻሻል የሚያስችሉ ቴክኖሎጂዎችና የኤክስቴንሽን አገልግሎት ትኩረት ተሰጥቶ የሚከናወን ይሆናል፡፡ ይህን ለማሳካት ሰብል-ተረፈ ምርት አጠቃቀም ዙሪያ ያለውን ተሞክሮ በመቀመርና በማስፋፋት እንዲሁም አስፈላጊውን ግብዓት በማቅረብና ክህሎት በማሳደግ የሚሰራ ይሆናል፡፡ ሰብል-ተረፈ ምርት በዝናብ፣ በፀሀይ እና በሌሎች ባዕድ የሆነ ነገሮች እንዳያባለሹ በአካባቢ የሚገኘው ቁሳቁስ በመጠቀም ቤት/ዳስ/ በመስራት የተሰበሰበውን ሰብል-ተረፈ ምርትን በአግባቡ በመያዝ ከተሰበሰባው ውስጥ 15 በመቶውን /0.4/ ሚሊዮን ቶን ሰብል-ተረፈ ምርትን የተለያዩ የንጥረ ነገር ማሻሻያ ዘዴዎችን በመጠቀም በማሻሻልና በመከተፍ የተበይነቱንና ንጥረ-ነገር ይዘቱን የማሻሻል ስራ ይሰራል፡፡ ከዚህ በተጨማሪ ከቋሚና አመታዊ ሰብሎች ከእንሰት፣ ከሸንኮራ አገዳና ከሙዝ ወ.ዘ.ተ የሚገኝ ድርቆ መኖ አጠቃቀምን በ2012 ዓ.ም ከነበረበት 3 ቶን ድርቆ መኖ በአማካይ በየአመቱ 2.3 በመቶ በማሳደግ በ2022 ዓ.ም መጨረሻ ወደ 3.77 ሚሊዮን ቶን ድርቆ መኖ ለማድረስ ይሰራል፡፡

* + 1. **የእንዱስትሪ ተረፈ-ምርቶችን አቅርቦትና አጠቃቀምን ማሳደግ፣**

የኢንዱስትሪ ተረፈ-ምርቶች ከስኳር ልማት፣ ከቢራ ፋብሪካ፣ ከዘይት መጭመቂያ፣ ከዱቄት ፋብሪካዎችና ከሌሎች የሚገኘውን ተረፈ-ምርት (ሞላሰስ እና ባጋስ፣ የቢራ ብቅልና አተላ፣ የዘይት ፋጉሎና ጭማቅ ሞላሰስ፣ የዱቄት ፉርሽካና ፉርሽኬሎ…) ማሰባሰብ፣ ማከማቸት፣ አያያዝና አጠቃቀምን ማሻሻል የሚያስችሉ ቴክኖሎጂዎችንና አሰራሮችን በማቅረብና በመዘርጋት ተግባራዊ በማድረግ የኢንዱስትሪ ተረፈ-ምርት አጠቃቀም በ2012 ዓ.ም ከነበረበት 0.054 ቶን የኢንዱስትሪ ተረፈ-ምርት መኖ በአማካይ በየአመቱ 17% በማሳደግ በ2017 ዓ.ም መጨረሻ ወደ 0.175 ቶን ድርቆ መኖ ለማሳደግ ይሰራል፡፡ የኢንዱስትሪ ተረፈ ምርት ፋብሪካዎች ባሉባቸው አካባቢዎች የእንስሳት ልማት ኮሪደሮች (ክላስተር) በመፍጠር በዙሪያቸው ያሉ አርሶ አደሮችና ሌሎች የህብረተሰቡ ክፍሎች ተጠቃሚ እንዲሆኑ ይደረጋል፡፡ ለዚህም እንዲረዳ ከአግሮ ፕሮሰሲንግ የሚገኙ ተረፈ-ምርቶች ጥራታቸውን ጠብቀው ለእንስሳት ሀብት ልማቱ ተደራሽ ለማድረግ እንዲቻል የአቅርቦት ሥርዓት ይዘረጋል፡፡ የቅባት እህሎች ማለትም ሰሊጥ፣ ኑግ፣ ተልባ፣ ኦቾሎኒና የመሳሰሉትን በሀገር ውስጥ ወደ ምግብ ዘይት የሚያቀናብሩትን ማበረታት ተረፈ- ምርቶቹን ለእንስሳት መኖ ግብአትነት ከመጠቀም አንፃር ከፍተኛ አስተዋጽዎ ስለሚኖረው እነኝህን ሰብሎች ለሚያቀናብሩ ኢንዱስትሪዎችና የግል ባለሀብቶች ልዩ ድጋፍ በማድረግ እና በመቀናጀት ከዘርፉ ተጠቃሚ ለመሆን በአጎራባች ክልሎችና ከግል ባለሀብቶች ጋር ጠንካራ ሥራ ይሰራል፡፡

ሌላው ሴቶችንና ወጣቶችን በማሰልጠንና በማደራጀት ዩሪያ-ሞላሰስና የመዓድናት አሞሌ፣ የተቀነባበረ መኖ ወ.ዘ.ተ ዝግጅትና ግብይት ላይ እንዲሰማሩ ይደረጋል፡፡

ሞላስሰ አቅርቦትን በተመለከተ በ2012 ዓ.ም ከነበረበት 13,000 ሊትር ሞላሰስ አቅርቦት በአማካይ 22 በመቶ በማሳደግ በ2022 ዓ.ም መጨረሻ ወደ 94,960 ሊትር ለማሳደግ ይሰራል፡፡ የሞላሰስ አቅርቦት ለማሳለጥና ተደራሽ ለማድረግ አርሶ አደሩ በቅርበት እንድያገኝ በማድረግ የሞላሰስ ማከማቻ ሮቶች እና ታንከሮች በኮንክሪት በቀበሌያት ደረጃ እንዲገነባ ይደረጋል፡፡ ለሞላሰስ አቅርቦት የሚያግዙ መሰረት ልማቶች ቦቲ መኪናዎች አቅርቦት በኪራይና በግዣ እንመቻቹ ይደረጋል፡፡

* + 1. **የተቀነባበረ የእንስሳት መኖ አቅርቦትን ማሳደግ፣**

የተመጣጠነ መኖ አር አደሩ በቅርበት እንዲያገኝ የገበያ ትስስር በመፈጠር የተቀነባበረእንስሳት

መኖ ምርት አጠቃቀም በ2012 ዓ.ም ከነበረበት 0.045 ቶን የተቀነባበረ እንስሳት መኖ በአማካይ በየአመቱ 17% በማሳደግ በ2022 ዓ.ም መጨረሻ ላይ ወደ 0.216 ቶን ለማሳደግ ይሰራል፡፡ አርሶ አደሩ የተቀነባበረ እንስሳት መኖ መጠቀም እንዲችሉ ግንዛቤ በማስጨበጥ የሚመለከታቸው ባለድርሻ አካላት ጋር በቅንጅት በመስራት በሁሉም አካባቢ ተደራሽ እንዲሆን የተጠናከረ ኤክስቴንሽን አገልግሎት ይሰጣል፡፡

የሚቀርበው የተመጣጠነ እንስሳት መኖ ጥራቱንና ደህንነቱ የጠበቀ እንዲሆን ከፍተኛ ቁጥጥርና ክትትል የማድረግ ስራ ይሰራል፡፡ የተመጣጠነ መኖ በአከባቢ ከሚገኝ ሰብል ዓይነቶች በማቀነባበር እንዲጠቀሙ ድጋፍና የምክር አገልግሎት መስጠት፣ የተቋቋሙ መኖ ማቀነባባሪዎች በበቂ መጠንና ጥራት ደረጃ ማምረት እንዲችሉ ድጋፋዊ ክትትል ማድረግ፣ በክልሉ የሚገኙ በመኖ መቀነባበሪ የተሰማሩ ዬኒየኖች በሥራቸው የሚገኙ መሠረታዊ ህብረት ሥራ ማህበራት አማካይነት ተደራሽ በሆነ መልኩ እንድያሰራጩ መደገፍ እና መሠረታዊ ህብረት ሥራ ማህበራት የሌሉባቸው አካባቢዎች ከዩኒኖች ተቀብለው የሚያሰራጩ አካላት Agro Dealers በማዘጋጀት፣ አርሶ አደሩ በቀላሉ መኖ ገዝቶ መጠቀም እንዲችል በአነስተኛ ኪሎ ግራም መጠን እንዲታሸግ/Packaging/ ከአቀነባባሪ ድርጅቶች ጋር በቅንጅት ይሰራል፡፡ ለተመጣጠነ መኖ የሚያስፈልገውን ግብዓት በቆሎ፣ አኩሪ አተር፣ ጨዉ እና ሌሎች ግብዓቶች አቅርቦት እንዲጨምር ከባለድርሻ አካላት በቅንጅት የሚሰራ ይሆናል፡፡

የመኖ ማቀነባበሪያ ፋብሪካዎችን አቅም በማሳደግና አዳዲስ ፋብሪካዎችን እንዲቋቋሙ ለባለሃብቶችና ለተማሩ ሴቶችንና ወጣቶችን በማደራጀት ወደ ስራ እንዲገቡ አስፈላጊዉ ድጋፍ እና ክትትል ይደረጋል፡፡ ስለሆነም በመኖ ማቀነባበር ኢንዱስትር የሚሰማሩ ባለሀብቶች ቁጥር በ2012 በቁጥር 2 ካለበት በአማካይ በዓመት 3 በመቶ በማሳደግ በ2022 ዓ.ም መጨረሻ ላይ ወደ 22 ለማድረስ ይሰራል እንዲሁም በመኖ ማቀነባበር የተሰማሩ ዬኒየኖች ቁጥር በ2012 በቁጥር 1 ካለበት በአማካይ በዓመት 3 በመቶ በማሳደግ በ2022 ዓ.ም መጨረሻ ወደ 21 ለማድረስ ይሰራል፡፡ በተጨማሪም አርቢዉ በራሱ ቤት ዉስጥ ለእንሳት የሚያቀርበዉን መኖ አመጣጥኖ እንዲያቀርብ የቴክኖሎጂና የአቅም ግንባታ ድጋፍ ይደረጋል፡፡

የመኖ ምርትን ለመጨመረና ጥራቱን ለማሻሻል እንዲቻል ለአርሶ አደሩ እና በዘርፉ ለተሰማሩ በመኖ አመራረት፣ አያያዝ፣ ንጥረ ነገር በማሻሻል እንዲሁም በአመጋገብ ዙሪያ ሰፊ የአቅም ግንባታ ስራ የሚካሄድ ይሆናል፡፡ ከዚህ በተጨማሪ ለመኖ ቴክኖሎጂዎችና ግብዓት ስርጭትና የኤክስቴንሺን ስርፀት ለማከነወን የሚያስችሉ ስልጠናዎችን በተዋረድ በመስጠትና የስርጭት ስልቶችን በመቀየስና በመከተል ተግባራዊ ይደረጋል፡፡ በመኖ ምርት ማሻሻያ ፓኬጆች ላይ በተለያየ ደረጃ ለሚሳተፉ የዘርፉ ባለሙያዎች፣ አርሶአደሮች፣ ሴቶችና ወጣቶች እንዲሁም በዘርፉ ለተሰማሩ እና ለሚሰማሩ በመኖ አመራረት፣ አዘገጃጀት እንዲሁም አመጋገብ ዙሪያ አቅም ግንባታና የኤክስቴንሽን ስራ ይሰራል፡፡

ከፋብሪካዎች/ፕሮጀክቶች/ ሊገኝ የሚችለውን ተረፈ-ምርት ደግሞ እንሰሳት በዘመናዊ መልኩ በማርባትና በማድለብ ለቄራዎች ለማቅረብ እንዲሁም በተለያዩ የእንሰሳት ተዋፅኦ ላይ ለሚሰማሩ የምርት ማቀነበቀበሪያ ፋብሪካዎች ለመገንባት ዕድል ሊሰጡ የሚችሉ ፋብሪካዎች ናቸው፡፡ በእነዚህ ፋብሪካዎች/ፕሮጀክጅቶች/ ዙሪያ የእንስሳት መኖ ልማትና ማቀነባበር፣ ዘመናዊ የእንስሳት እርባታ፣ የማድለብና ለሌሎች የተለያዩ አግሮ ፕሮሲንግ ኢንዱስትሪዎች በእሴት ሰንሰለት በማስተሳሰር ሰፊ ልማት ለማልማት ይቻላል፡፡ ሌላው ፋብሪካዎች/ፕሮጀክቶች/ ባሉባቸው አከባቢዎች የሚገኙ አርሶ አደሮች እና የግል ባለሃብቶች ከላይ በተጠቀሱት የልማት አማራጭ ስራዎች ላይ ተሳታፊ እንዲሆኑ በማድረግ ተደጋጋፊና ተመጋጋቢ ብሎም ዘላቂ ልማት በተለያዩ ፋብሪካዎች አከባቢና በሃገር ደረጃ ማምጣት ብሎም ሃገሪቱ የተያያዘችውን ፈጣን ልማት ማስመዝገብ የምርጫ ጉዳይ ሳይሆን የህልውና ጉዳይ በመሆኑ እና ስራውን ውጤታማ ለማድረግ ከሚመለከታቸው ባለድርሻ አካላት ጋር በቅንጅት መስራት የሚያስችል ስርዓት ተግባራዊ ይደረጋል፡፡

የመኖ ጥራትን ለመቆጣጠር የተያዙ ግቦችን ለማሳካት የመኖ እና የመኖ ጥሬ ዕቃ አምራች፣ ጅምላ አከፋፋይ ድርጅቶች ለመኖ ንግድ ስራ ብቁ የተቋም አደረጃጀትና አግባብነት ያለው ባለሙያ ተሟልቶ ስለመኖሩ የማረጋገጫ ፍተሻ ይደረጋል፤ ከተለያየ አካላት የሚመረቱ የእንስሳት መኖ ወደ ተጠቃሚ ከመድረሱ በፊት አስፈላጊዉ ጥራትና ደህንነት፣ የንጥረ መኖ ይዘትና አመራረት ከባለድርሻ ጋር በመሆን የተጠናከረ ቁጥጥርና ክትትል ይደረጋል፡፡ በክልሉ ውስጥ የመኖ ማቀነባበሪያ ድርጅቶች የመልካም አመራረት ተሞክሮ እንዲዳብር አግባባዊ ምልከታ በማካሄድ የማስተካከያ ግብረ መልስ እንዲሰጥ ይደረጋል፡፡ የአካባቢ ብክለትን እና የእንስሳት ደህንነትን አደጋ ለመቆጣጠር እንዲያስችል ከመኖ አምራች ተቋማት የሚወጡ የብክለት ምንጮችን በመፈተሸ ተገቢ እርምጃዎች እንዲወሰዱ ይደረጋል፡፡ መኖና የመኖ ንጥረ ነገሮች ላይ ከባለድርሻ አካላት ጋር በመሆን የላቦራቶሪ ጥራት ምርመራ ማጠናከርና የመኖ አፍላቶክሲን(Aflatoxin) መከላከልና መቆጣጠር ላይ ትኩረት በማድረግ ይሰራል፡፡

* + 1. **የእንስሳት መኖ አያያዝ፣ አጠቃቀምና አመጋገብ ስርዓት ማሻሻል**

የመኖ አቅርቦት እጥረት እንደተጠበቀ ሆኖ ከመኖ አጠቃቀምና አመጋገብ ጋር ተያይዞ ያለውን ከፍተኛ የሆነ የመኖ ብክነትና ጉድለት ለመቀነስ ሁሉም አርሶ አደር በመኖ አጠቃቀምና አመጋገብ ዙሪያ የተጠናከረ ግንዛቤ የመፍጠር ሥራ ይሰራል፡፡ የተለያዩ መኖ ዓይነቶች መቼና እንዴት መጠቀም እና ለየትኛ እንስሳት ቅድሚያ ሰጥቶ መመገብ እንዲሁም ሰብል-ተረፈ ምርት እንዴት አሻሽሎ መመገብ እንደለባቸው ግንዛቤ የመፍጠር ሥራ ይከናወናል፡፡ በሌላ በኩል ደግሞ ለእንስሳቱ ከሚቀርበው መኖ አብዛኛው የመመገብ ገንዳ ባለመጠቀም ምክንያት በብክነት የተጋለጠ ነው፡፡ ስለሆነም መጠነኛ የእንስሳት ቁጥር ያላቸው አርሶ አደሮች ሁሉ በቂ መኖ በማዘጋጀት በበተሴብ ደረጃ በአካባቢ ቁሳቁስ እና ኮንክሪት በሚሠሩ መመገቢያ ገንዳዎችን በመስራት በመመገቢያ ገንዳ ተጠቅሞ አስሮ እንዲመገብ ይደረጋል፡፡

ስለሆነም ልቅ ግጦሽ ያስቀሩ ቀበሌያት በ2012 ዓ.ም ከነበረበት 6 ቀበሌያት በአማካይ በየአመቱ 25% በማሳደግ በ2022 ዓ.ም መጨረሻ ወደ 249 ቀበሌያት ለማሳደግ ልቅ ግጦሽ ያስቀሩ አርሶ አደሮች በ2012 ዓ.ም ከነበረበት 5,838 በአማካይ በየአመቱ 3% በማሳደግ በ2022 ዓ.ም መጨረሻ ወደ ለማሳደግ 17,816 ይሰራል፡፡ በመሆኑም በክልሉ 25 በመቶ የሚሆኑ ቀበሌያት የልቅ ግጠሽ በማሰቀረት የአካባቢ ብክለት እንዲቀነስ ይሰራል፡፡ ምርታማ የሆኑ እንስሳት የመመገብ ዘዴ መጠቀም መኖውን በቁጠባ በመጠቀም የመኖ አቅርቦትን የማሻሻል ሥራ ይሠራል፡፡

ትርፍ መኖ የሚመረትባቸውን አካባቢዎች በመለየት መኖውን በወቅቱ አሰባስቦ ለገበያ ለማቅረብ ሴቶችንና ወጣቶች እንዲሁም አርሶ አደሩን የማደራጀት ስራ እና በመኖ አመራረት፣ አያያዝ፣ አመጋገብና መኖውን እንዴት ከገበያ ጋር ማስተሳሰር እንደሚቻል ለአርሶ አደሩ በቂ ግንዛቤ እንዲኖርው የተጠናከረ የኤክስቴንሽን ስራ ይሰራል፡፡ በተጨማሪም የተመረተዉን መኖ ወደ ገበያ ለማቅረብ እንዲችሉ የማሽነሪ አቅርቦትን ማሻሻልና ዞኖች መሰረታዊ የሆኑ ማሽነሪዎች (ትራክተር፣ ቤለር፣ ማጨጃ) እንዲኖራቸዉ ድጋፍ ይደረጋል፡፡ የግል ባለሃብቱ በሰፋፊና ዘመናዊ መኖ ልማት በተለይም በመስኖ መኖ ልማት እንዲሰማራ እና መኖን አምርቶ ለገበያ እንዲያቀርብ ድጋፍና ክትትል ይደረጋል፡፡

አርሶ አደሩ የተለያዩ የማቆያ ዘዴዎች በመጠቀም የመኖ ብክነትን በመቀነስ በበቂ እርጥበት ወቀት የሚኖረውን ትርፍ አረንጓዴ መኖን በድርቆሽ፣ በገፈራና የተለያዩ መንገዶችን በመጠቀም እንዲያከማችና የመኖ እጥረት በሚኖርበት ወቅት ለመጠቀም የሚያስችል ቴክኖሎጂና የኤክስቴንሽን አገልግሎት እንዲያገኝ ይደረጋል፡፡ በአያያዝ ምክንያት የሚባክን ተረፈ-ምርት እንዲቀንስ በተረፈ-ምርቱ አሰባሰብና አቀማመጥ ዙሪያ የክህሎትና የእዉቀት ክፍተቶችን ለመሙላት የሚያስችል ሥራ ይሰራል፡፡

* + 1. **የእንስሳት መጠጥ ውሃ አቅርቦትን ማመቻቸት፡-**

ሁሉም የእንሰሳት ሀብት ሥራዎች ከፍተኛ የውሃ አቅርቦትን ይጠይቃሉ፡፡ በአማካይ አንድ ዳልጋ ከብት በቀን በአማካይ እስከ 40 ሊትር ውሃ ማግኘት ይኖርበታል፡፡ በሌላ በኩል ወተት ላሞች ከዚህ በላይ የሆነ የውሃ አቅርቦት ስለሚያስፈልጋቸው በዚህ ልክ አቅዶ መስራት ያስፈልጋል፡፡ ውሃ ለእንስሳት ከመኖ ይልቅ ወሳኝ በመሆኑ ሁሉም አካባቢ የውሃ አቅርቦት በእንስሳቱ ልክ ታቅዶ ይሰራል፡፡ በመሆኑም የውሀ እጥረት ባለባቸው አካባቢዎች የሚያስፈልጋቸውን የውሃ መጠን ለማሟላት የሚያስችል የውሃ መገኛ አማራጭ ማዘጋጀት የሚያስችል ስርዓት ይዘረጋል፡፡ በሁሉም ክልሉ አከበቢዎች የእንስሳት የመጠጥ ውሃ አቅርቦት ችግር ለመፍታት በሚቀጥሉት 5 ዓመታት እንስሳቱ በቂ ንጽህ ውሃ እንዲገኝ ይሰራል፡፡

የውሀ እጥረት ባለባቸው አከባቢዎች ተመራጭ የሚሆነው አርሶ አደሩ አነስተኛ የውሀ ማሰባሰቢያ ኩሬዎችን በራሱ በመስራት እና በተጨማሪም በቂ ውሀ ከሚገኝበት አካባቢ የተለያዩ መሰረተ ልማቶችን በማሟላት ወደ ተጠቃሚው እንዲደርስ ከሚመለከተው ባለድርሻ አካላት ጋር በቅንጅት ይሰራል፡፡ የሚገነቡ ማንኛውም መጠጥ ውሃ ተቋማትና ቦኖዎች የእንስሳት ውሃ መጠጫ ገንዳ አብሮ እንዲገነባ ይደረጋል፡፡ ከዚህ ሌላ የውሀ አጠቃቀምን መሰረት ያደረገ የቴክኒክ ድጋፍ ማድረግ፣ ምርጥ ተሞክሮ መቀመርና ማስፋፋት፣ የአርሶ አደር የኤክስቴንሽን ስርዓት መዘርጋት ትኩረት ተሰጥቶ የሚከናወን ይሆናል፡፡

* + 1. **የግጦሽ መሬት አያያዝና አጠቃቀምን በማሻሻል ምርታማነትን ማሳደግ**

መኖ እጥረት ባለባቸው (ቦርቻ፤ሎካ አባያ) አካባባቢ የግጦሽ መሬቶች ተፈጥሯዊና ሰው-ሰራሽ በሆኑ ምክንያቶች የሣር ምርታማነተቸው ከጊዜ ወደ ጊዜ እየቀነሰ መቷል፡፡ በአየር ንብረት ለውጥ ምክንያት በተከታታይ ድርቅ መከሰትና ከፍተኛ የእንሰሳት ቁጥር ችግሩን እያባበሰ ይገኛል፡፡ ለእንስሳት መኖነት የማይውሉ የቁጥቋጦ እና የመጤ ዛፎችና ሣሮች ዝርያዎች በመስፋፋት በእንስሳት የሚበሉ የቁጥቋጦና የሣር ዝርያዎችን በመወረር ላይ ይገኛሉ፡፡ ይህም ከፍተኛ ኢኮኖሚዊና ኢኮሎጂያዊ ኪሳራዎችን በማስከተሉ በእንስሳት ምርታማነት፣ በምግብ ዋስትናና በአኗኗር ሁኔታ ላይ ተፅዕኖ እየፈጠረ ይገኛል፡፡ ስለሆነም እነዚህን ችግሮች መፍታትና ሬንጅ መሬቶችን በዘላቂነት ለመጠቀም የውሃ አቅርቦትን የማሻሻል፣ የእንስሳትን ቁጥር ከመሬቱ የመሸከም አቅም ጋር የማጣጣም፣ ሬንጅ መሬቶችን ምርታማነት ለማሳደግ የሚረዱ አሰራሮችን የማስተዋወቅና ማስፋፋት እና መጤ እጽዋቶችን የመቆጣጠር ስራዎች በስፋት የሚሰራ ይሆናል፡፡ በመሆኑም ይንን ሁኔታ የሚያሻሽሉ ሳይንሳዊና ባህላዊ ተግባራትን በቅንጅት በመፈፀም የአርሶ

አደሩን ምርትና ምርታማነት በዘላቂነት ማሳደግ ይገባል፡፡ ለዚህም የችግሩን ስፋትና ጥልቀት ማጥናት፣ ለችግሩ መፍትሔ የሚሆኑ ሳይንሳዊ ዕውቀቶችን ማሰባሰብና የሚተገበሩትን መለየት፣ የህብረተሰቡን ግንዛቤ በማሳደግ ንቅናቄ መፍጠር፣ አካባቢው በተስማሚ የሆኑ አሠራሮች በመጠቀም የተጠቁ ቦታዎችን በማፅዳት የግጦሽ ምርታማነትን የማሻሻል ሥራዎች ይሰራሉ፡፡

* + 1. **የዕቅዱ አፈፃጸም ስልት፤-**

1. **የመኖ ልማት ስራ ግልፅ ዕቅድና አቅጣጫ ተከትሎ መፈፀም፣**

በቀጣይ አስር አመታት ግልፅ ዕቅድና አቅጣጫ በማስቀመጥ በዕቅዱና በአቅጣጫው ላይ በየደረጃው የጋራ ግንዛቤ መያዝና ፈፃሚን ማዘጋጀት ሥራ ቀዳሚ በማድረግ ይፈፀማል፡፡ የሚለማው ማሳ መጠን በአርሶ አደሮች ስም በመለየት ምልመላና መረጣ በማካሄድ የተመለመሉ አርሶ አደሮች በቂ መሬት እንዲያዘጋጁና የማሳ ዝግጅት እንዲያካሄድ ማድረግ፣ በዞኑ/ ወረዳው በገበሬ ማሰልጠኛ ማዕከላት፣ በመኖ ማባዣ ጣቢያ፣ በአርሶ አደር እጅ እና በተፈጥሮ ሀብት ልማት ችግኝ ጣቢያዎች ያለውን የተሻሻለ መኖ ግብቶችን አሟጦ መጠቀም፣ በሚመለከታቸውና ባለድርሻ አካላት መካከል የግንኙነትና የመረጃ ልውውጥ ስራ በማጠናከርና ፈጣንና ቀልጣፋ የሪፖርት ስርዓት መዘርጋት እና መንግስታዊ ያልሆኑ ግብረ-ሰናይ ድርጅቶችም በእንስሳት መኖ ልማት ስራ እንዲሳተፉና ድጋፍ እንዲያደርጉ በማድረግ በመቀናጀት እንዲፈፀም ይደረጋል፡፡

1. **የእንስሳት መኖ ልማትና አጠቃቀም ስራን በማስፋት ስትራቴጂ ማዕቀፍ ማሳካት፣**

የእንስሳት መኖ ልማትና አጠቃቀምሥራ እዚህም እዚያም የተጀማመሩ መልካም ተሞክሮ በሚገባ ተቀምሮ በተደራጀ አኳኃንና በማስፋት ስትራቴጂ ወደሁሉም አካባቢዎች ማዳረስ የቀጣይ አምስት አመታት ርብርብ አጀንዳ ይሆናል፡፡ ስለሆነም የተሻሻለ የእንስሳት መኖ በጓሮ፣ ከተፋሰስና ከመስኖ ልማት ጋር በማቀናጀት ከፍተኛ ባዮማስ/ምርት ያላቸው የመኖ ዕፅዋቶች ከእንስሳት ዝርያ ማሻሻል ጋር አስተሳስሮ በጓሮ፣ በአጥር ዙርያ፣ በእርሻ ዙሪያ፣ ከሰብል ጋር በማሰበጠር፣ ወዘተ…/ በማልማት በቤተሰብ ደረጃ የእንስሳት መኖ ዋስትና ለማረጋገጥ የተከናወኑ በርካታ ሥራዎች አሉ፡፡ ስለሆነም በዚህ ረገድ የተገኙ መልካም ተሞክሮችን አጠናክሮ ማስቀጠልና ጉድለቶችን ደግሞ በማረም በተፈጠረው አቅም ላይ አሁን ከላይ እስከ ታች የተፈጠረውን የሴክተሩን አደረጃጃትና የመንግሥት ትኩረት በላቀ ደረጃ በመጠቀም የሚሰራ ይሆናል፡፡

1. **የእንስሳት መኖ ልማትና አጠቃቀም ስራን አርሶ አደሩን በማነሳሳት በእልህና በቁጭት መፈፀም፣**

የእንስሳትና ዓሳ ሀብት ለክልሉ በሚያስገኘው የላቀ ዋጋ መነሻ የእንስሳት ምርትና ምርታማነት ለማሳደግ የእንስሳት መኖ ልማትና አጠቃቀም ስራዎች አግሮ-እኮሎጂንና እምቅ ሀብት ፖቴንሻል በመዳሰስ መላው አርሶ አደር በማነቃነቅ ተሳታፊና ተጠቃሚ በማድረግ መፈፀም ያስፈልጋል፡፡ ስለዚህ በመላው አርሶ አደራችን መኖ ልማትና አጠቃቀም ተግባሮቻችን አንጻር ያለበትን የአመላካከት፣ ግንዛቤና ክህሎት እንዲሁም የአቅርቦት ማነቆ በመፍታት መተግበር የግድ ይላል፡፡

1. **አካባቢያዊ የመልማት ዕድል በላቀ ደረጃ በመጠቀምና በመኖ እጥረት ተጋላጭነት ለመቋቋም የሚያስች አቅጣጫ ተከትሎ የመፈፀም ስልት፣**

ክልሉ የእንስሳት ሀብት ልማት ስራን አካባቢያዊ የመልማትና ገበያንና የተስማሚነት ካርታን

መሠረት ባደረገ መልኩ የወተትና ሥጋ ተፋሰስን በመለየት እየሠራ እንደሚገኝ ይታወቃል፡፡ የእንስሳቱን ምርታማነት ለማሳደግ የአከባቢውን ፖቴንሻልን፣ ወቅታዊ ሁኔታና ስነ-ምህዳሩን ያገናዘበ የተሻሻለ የእንስሳት መኖ ዕጽዋት ልማት ከተፋሰስና ከመስኖ ልማት ጋር በማቀናጀት የሰብል ተረፈ-ምርትና ድርቆሽ በአግባቡ መሰብሰብ፣ መያዝና አጠቃቀሙን በማሻሻል እንዲሁም የመኖ ልማት ስራዎችን ከእንስሳት ዝርያ ማሻሻል ጋር አስተሳስሮ በማልማት የእንስሳት መኖ አቅርቦቱ በመጠንና በጥራት ማሻሻል ይቻላል፡፡ የመስኖና በተሰሩ የአፈርና ውሃ ጥበቃ እስትራክቸሮች ሙሉ በሙሉ የተሻሻለ መኖ ዕፅዋቶች በማልማት በአየር ንብረት ለውጥ ሳቢያ የሚከሰተውን የመኖ አቅርቦት እጥረት ለመቋቋምና አቅርቦትን ዘላቂ ማድረግ ይቻላል፡፡ የአየር መዛባት ድግግሞሹ ከጊዜ ወደ ጊዜ እየጨመረ የእንስሳት መኖ አቅርቦታችንም ጉድለት እየሰፋ በየዓመቱ በርካታ እንስሳት የመኖ እጥረት እየተጋለጡ በጉዳት እየተዳረጉ ይገኛሉ፡፡

ይህንን የመኖ አቅርቦት ጉድለት በዘላቂነት ለመፍታት ሁሉም አርሶ አደር በበቴሰብ ደረጃ የእንስሳት መኖ ፍላጎት ለማሟላት የእንስሳቱን ምርታማነት ለማሳደግ የእንስሳት መኖ አቅርቦቱ በመጠንና በጥራት ለማሻሻል የተሻሻለ የእንስሳት መኖ ዕጽዋት ከተፋሰስና ከመስኖ ልማት ጋር በማቀናጀት መፈፀም የግድ ይላል፡፡ ይህንን ችግር በዘላቂነት መፍታት የሚቻለው በአርሶ አደሩ አካባቢ ያለንን የግጦሽ መሬት ምርታማነት በማሻሻል፣ በክልሉ ዞኖችና ወረዳዎች የተገኘውን የሰብል-ተረፈ ምርት ያለብክነት በአግባቡ መሰብስብና ማዘጋጀት፣ በተፋሰስ በለሙና በተከለሉ ቦታዎች፣ በወል ግጦሽ መሬት፣ ትምህርት ቤትና በተለያዩ ሃይማኖት ተቋማት የሚገኙ የተለያዩ ለእንስሳት መኖነት የሚውሉ ሳር በወቅቱ ታጭዶ ጥቅም ላይ እንዲውል ማድረግ፣ የኢንዱስትሪ ተረፈ ምርትና የተመጣጠነ መኖ አርሶ አደሮች ገዝተው መጠቀም እንዲችሉ በቅርበት እንዲያገኙ ማመቻቸት እና እንደየአካባቢው ሁኔታ ድርቅን ለመቋቋም የሚችሉ የመኖ ዝርያዎች አንደየአካባቢው ስነ-ምህዳር በመጠቀም ማልማት የቀጣይ የእቅዱ ማሳኪያ አቅጣጫ ይሆናል፡፡

1. **የእንስሳት መኖ ልማትና አጠቃቀም ሥራ ኮሜርሻላይዜሽንን መሠረት ያደረገ የኤክስቴንሽን ድጋፍና ክትትል መፈፀም**

በማድለብ፣ በማሞከትና በወተት ሀብት ልማት ሥራዎች እና በዶሮ ልማት ተሳትፈው በገጠርም ሆነ በከተማ በርካታ ወጣቶችና ሴቶች አርሶ አደሮች እየተሳተፉ ይገኛሉ፡፡ እነዚህም ውጤታማና ትርፋማ ሊሆኑ የሚችሉት የተሟላ የእንስሳት መኖ አቅርቦትና አጠቃቀም ሲኖር ብቻ ነው፡፡ የሰብሉ ምርታማነት ለመጨመር ዳፕ፣ ዩሪያና ኤን.ፒ.ኤስ እንደሚጨምር ሁሉ የወተትና የሥጋ ምርታማነት ለመጨመር ለእንስሳው በቂ መኖ አቅርቦትና አጠቃቀሙን ማሻሻል የግድ ይላል፡፡ በገጠር፤ በከተማና ከተማ ዙሪያ በሁሉም ሊባል በሚችል መልኩ አሁን ያለ በቂ የመኖ ልማትና አጠቃቀም ክህሎትና የኤክስቴንሽን ድጋፍ ሳያገኙ በዘርፉ የተሠማሩ አካላት የሚፈለገውን ውጤት ማስመዘገብ አልተቻለም፡፡ እነዚህ አካላት እሴት ሰንሰለት ተከትለውና እሴት በሚጨምር መልኩ እንዲያመርቱና ለአግሮ ኢንዱስትሪም ዕድገት መሠረት እንዲጥሉ ለማብቃትና በገጠር የእንስሳት ሀብት ልማት ኢንቨስትመንት የተሠማሩትንም በመከታተል ጥራትና ተደራሽነት ያለውን የመኖ ልማትና አጠቃቀም የኤክስቴንሽን ድጋፍና የቴክኖሎጂ አቅርቦት ማነቆዎችን በመፍታትና የተጠናከረ ኤክሰቴንሽንና የምክር ድጋፍ በመስጠት በአጠቃላይ የእንስሳትና ዓሳ ሀብት ልማታችን ኮመርሻላይዝድ በሆነ መልኩ እንዲካሄድ በትኩረት ይሠራል፡፡

በመጨረሻም በሚቀጠሉት አስር አመታት በአጠቃላይም የልማት ቀጠናን ማዕከል ያደረገ የእንስሳት መኖ ልማትና አጠቃቀም የማሻሻል ሥራ እንቅስቃሴ በማቀጣጠል በልማቱ መስክ የሚታዩ ማነቆዎችን በተሟላ ሁኔታ ለማስወገድ በመንግሥት፣ በአርሶ አደሩና በግል ባለሀብቱ ከሚሠራው ሥራ በተጨማሪ ወጣቶችና ሴቶች ተሳትፎ ይበልጥ እንዲሰፋ በማድረግ በየአካባቢው ያሉትን የእንስሳት መኖ ልማት ዕድሎችን በዘርፉ የተሠማሩ ሁሉ በላቀ ደረጃ እንዲጠቀሙ አስፈላጊውን የኤክስቴንሽን፣ የቴክኖሎጂ አቅርቦትና የገበያ ትሥሥር በማድረግ በዘርፉ ትርጉም ያለው፣ የተያዘውን ዕቅድ ሙሉ በሙሉ ለማከናወን በሚያስችል መልኩ እና ለውጥ ለማምጣትና ለማስፋት ሁሉም ባለድርሻ አካላት ባሳተፌ መልኩ በርብርብ የሚሰራ ይሆናል፡፡

* 1. **የእንስሳት ጤና አገልግሎት**
     1. **የእንስሳት በሽታዎችን መከላከልና መቆጣጠር አገልግሎት ማሳደግ**

የእንስሳት ምርትና ምርታማነት ከማሻሻል ወሳኝ ከሆኑት ተግባራት አንዱ የእንስሳት ጤና ነው፡፡ ስለሆነም መከላከልን መሰረት ያደረገ የእንስሳት ጤና አገልግሎት በመስጠት የእንስሳት በሽታዎችን በመቆጣጠርና በመከላከል የእንስሳት ምርትና ምርታማነትን ማሳደግ የሚያስችሉ ድንበር ዘለልና መደበኛ በሽታዎችን ለመከላከል ይሰራል፡፡ በዚህም መሠረት ክትባቶችን ከመስጠት አንጻር በ2012 ዓ.ም ከተደረሰበት8,934,859 ዶዝ አመታዊ የክትባት መጠን በየአመቱ በ8 በመቶ በማሳደግ በ 2022 ዓ.ም 21,067,930ዶዝ ለማድረስ ታቅዷል፡፡ በዚህም በመከላከል ላይ ያተኮረ የእንስሳት ጤና ሥርዓትን በማጠናከር፤ በቂ ግንዛቤ በመፍጠር እና የክትባት አቅርቦት ስርዓቱን በማሻሻል የክትባት አገልግሎት ሽፋኑን በ 2012 ዓ.ም 53.50% ከደረሰበት በየዓመቱ በ10% በመቶ በማሳደግ በ2022 መጨረሻ >100% ለማድረስ ይሰራል፡፡ በዚህም በአውሮፓ መንግስት ድጋፍ አንዲሁም በእንስሳት እና ዓሳ ሀብት ፕሮጄክት ድጋፍ በመታገዝ በስጋት ላይ የተመሰረተ የዶሮ ፈንግል እና የፒፒር በሽታዎች የቁጥጥር ስራ ለመስራት ታቅዷል፡፡

የእንስሳት ህክምና አገልግሎትን በ2012 ከተደረሰበት 980,740 እንስሳትን የማከም ስራ በየአመቱ በ 7 በመቶ በማሳደግ በ2022 የህክምና አገልግሎት የሚያገኘውን እንስሳ ቁጥር ወደ 1,803,050ለማድረስ ይሰራል፡፡ ከዚህም ጋር ተያይዞ በላቦራቶሪ የተደገፈ የህክምና አገልግሎት እንዲጠናከር በክልሉ ከሚገኙ ላቦራቶሪዎች ጋር በመቀናጀት ለክሊኒኮች የስልጠና እና የግብዓት ድጋፍ ይደረጋል፡፡

በክሊኒክ የሚሰጡ የእንስሳት ጤና አገልግሎት ሽፋንን ለማሳደግ በቀጣይ 10 ዓመታት በግሉ ዘርፍ እና በመንግስት ከፍተኛ ትኩረት በመስጠት ተቋማቱን በማጠናከር፣አዲስ በመገንባት እንዲሁም በውስጥ ቁሳቁስ በማጠናከር የሚተገበር ሆኖ የክልኒክ አገልግሎት በ2012 ዓ.ም 117,190 ከተደረሰበት የክሊኒክ አገልግሎት ከመስጠት በመነሳት በየአመቱ በ10 በመቶ በማሳደግ በ2022 የክሊኒክ አገልግሎት ተጠቃሚ እንስሳትን ቁጥር በዓመት ወደ 305,342 ለማድረስ ይሰራል፡፡

* + 1. **የእንስሳት እርድ አገልግሎት**

ደህንነቱ እና ጥራቱ የተጠበቀ የእንስሳት እርድ አገልግሎት አሰጣጥ በከተሞች እና በገጠር ቄራዎች በመስጠት በ2012 ከተደረሰበት በአመትበአማካይለ194,036 እንስሳት የድህረ እና ቅድመ እርድ አገልግሎት መስጠት ታሳቢ በማድረግ በየአመቱ አገልግሎቱን በ10በመቶ በማሳደግ እንዲሁም በቄራ ተመድበው የሚሰሩ ባለሙያዎችን የቴክኒክ ስልጠና እንዲያገኙ በማድረግ፣ ከሚመለከታቸው አካላት ጋር በመቀናጀት ህገወጥ እርድ ግብረ ሀይል በማቋቋም እና ቁጥጥር በማድረግ በ2022 የቅድመ እና የድህረ እርድ አገልግሎት የሚያገኙ እንስሳትን ቁጥር በአማካይ ወደ 504,482ለማድረስ ታቅዶ ይሰራል፡፡

* + 1. **የቆላ ዝንብና የገንዲ በሽታ ቁጥጥር ስራዎች**

በቆላ ዝንብና ገንዲ በሽታ የተጠቁ እንስሳትን ማከም በ2012 ከተደረሰበት 67,788እንስሳትን

በ1% ዴልታሜትሪን ኬሚካል መቀባት ተግባሩን በየዓመቱ በ15 በመቶ በማሳደግ በ2022 የኬሚካል ቅቢ አገልግሎት የሚያገኙ እንስሳትን ቁጥር ወደ 274,240 ማድረስ እንዲሁም 20% ታርጌት የተነከረ ጨርቅ ተከላ አገልግሎትን በ2012 ከደረሰበት 675 በየአመቱ በ10 በመቶ በማሳደግ በ2022 ዓ.ምወደ1,751 ለማድረስ ከቆላ ዝንብና ገንዲ በሽታ መቆጣጠሪያ ማዕከል ጋር በመሆን በቅንጅት ይሰራል፡፡

* + 1. **የውጭ ጥገኛ ቁጥጥር ተግባር**

ውጫዊ ጥገኞችን መከላከልና ቁጥጥርን በተመለከተ በዋናነት ተግባሩ ለበጎችና ፍየሎች የሚከወን ሆኖ የዳልጋ ከብትንም በማካተት በ2012 በአመቱ ከተፈጸመዉ 303,000 የርጭት አገልግሎት በመነሳት በየአመቱ በ 10 በመቶ በማሳደግ እንዲሁም በኬሚካል የሚረጩ እና የሚታከሙ እንስሳትን መከላከያ ኬሚካል በማቅረብ እንዲሁም ስልጠና ለአርሶ አደሩ እና ለቀበሌ ባለሙያዎች በመስጠት አገልግሎቱን በ2022 ወደ 789,476 ለማሳደግ ታቅዷል፡፡

* + 1. **የእንስሳት ጤና መረጃዎች ሽፋን መጨመርና ማዘመን**

የእንስሳት በሽታ ፍንዳታ ክስተት በመከታተል የማጣራት የመለየት እና ምላሽ የመስጠት ስራ (out break investigation and identification) በክልሉ ውስጥ በሚገኙ በአጎራባች ክልሎች በሚገኙ ላቦራቶሪዎች የሚከናወን ሲሆን በ2012 ማዕከላቱ ከደረሱበት 75.4% መነሻ በቀጣይ 5 አመታት 100% ማድረስ፡፡ በላቦራቶሪ በኩል የሚላኩ የወረዳዎች ወርሃዊ የበሽታ ክስተት ሪፖርት **(*DOVAR-2*)** ሪፖርት አሁን ከደረሰበት 91.8 በመቶ ሽፋኑን በማሳደግ ከሚቀጥለዉ አመት ጀምሮ ሁሉም አዳዲስ መዋቅሮች ጭምር ሪፖርቱን ለላቦራቶሪዎች እንዲልኩ በማድረግ ሽፋኑን 100**%** እንዲደርስ ይደረጋል፡፡ በክልል እና ላቦራቶሪዎች ደረጃ የኤፒዴሚዮሎጂና የበሽታ ቅኝት (surveillance) ሥራን አጠናክሮ በመቀጠል አሁን ከደረሰበት 61.4 በመቶ ደረጃውን የጠበቀና ወጥነት ያለው የአሰራር ስርዓት (PDS ጨምሮ) በመፍጠር የተደራጀ ሁሉን አቀፍ የመረጃ ምንጭ እንዲሆን በማስቻል በ2022 መጨረሻ 100% ማድረስ፡፡ በተመሳሳይም ምርትና ምርታማነትን ለማሳደግ እንዲሁም የሃገራችንን የውጭ ንግድ የሚጎዱ ቅድሚያ የሚሰጣቸው በሽታዎችን በመለየት እና በሀገር ደረጃ በተቀመጠው አቅጣጫ መሰረት አሁን ከተካተቱት 5 በሽታዎች ላይ በመጨመር ወደ 9 በሽታዎች በማሳደግ ለቁጥጥር እንዲረዳ በክልሉ ያሉበትን ደረጃና የስርጭት አድማሳቸውን ለመለየት ክልላዊ የቅኝትና አሰሳ ሥራ (Active surveillance) ይካሄዳል፡፡

* + 1. **ደረጃቸውን የጠበቁ የእንስሳት መሰረተ ልማት ተቋማት ግንባታ**

ደረጃቸዉን የጠበቁ የእንስሳት ጤና መሰረተ ልማቶችን ማስፋፋት የጤና ሽፋናችንን ለመጨመር ዋነኛዉ ስትራቴጂ እንደሆነ ይታመናል፡፡ በዚህም መሰረት አሁን በክልሉ ዉስጥ ያሉንን 20 ደረጃቸዉን የጠበቁ ክሊኒኮች ላይ በቀጣይ 10 አመታት ተጨማሪ 85 ክሊኒኮችን በመገንባት በእያንዳንዱ ወረዳ 3 በማድረስ መረህ ክሊኒክ አልባ የሆኑ ወረዳዎችን የክሊኒክ ባለቤት ለማድረግ የሚሰራ ይሆናል፡፡ እንዲሁም ያሉንን ጤና ኬላዎች ታሳቢ በማድረግና ካሉን ቀበሌወች በመነሳት በየቀበሌዉ 1 የጤና ኬላ ይገነባል፡፡ በዚህም መሰረት የጤና ኬላ ብዛት 62 ከነበረበተ 161 ማድረስና በየቀበሌዉ 2 ደረጃቸዉን የጠበቁ የህክምናና የክትባት በረቶች በረቶች በቀጣይ 10 አመት የሚገነቡ ይሆናል፡፡ በዚህም የክራሾች ቁጥር 184 ካለበት 1,139 ለማድረስ ይሰራል፡፡

**የትግበራ መስኮች**

ክልላችን ካለዉ ሰፊ የእንስሳት ሀብት አንጻር የተደራጀ እና ብቃት ያለው የእንስሳት ጤናአገልግሎት አስፈላጊ መሆኑ ቢታመንበትም፣በአሁኑ ጊዜ ያለው የእንስሳት ጤና አገልግሎት በጥራትም ሆነ በተደራሽነት ዝቅተኛ ነዉ፤ይህም የሆነበት ዋነኛ ምክኒያቶች፤ በአርሶ አደሩ ዘንድ ለእንስሳት ጤና አገልግሎት ያለዉ ዝቅተኛ ግንዛቤ፣በፌዴራልም ሆነ በክልል ያለው የዘርፉ አደረጃጀት ወጥነት የጎደለው፣ያልተናበበ እና ያልተቀናጀ መሆኑ፣ዘርፉ የሚጠይቀውንም ዓለም አቀፍ መስፈርት በሚገባ ያላሟላ፤የአገሪቱን የእንስሳት ሀብት ፋይዳ በትክክል ያላገናዘበ መሆኑ፣የግል የእንስሳት ጤና አገልግሎት ባለመዳበሩ፣ለዚሁም አስፈላጊ የሆነው የፖሊሲ ማዕቀፍ፣የማበረታቻ ፓኬጅ አለመዘጋጀቱ፣አዳዲስ የእንስሳት ህክምና ምሩቃን ወደ ልማት ስራው እንዲገቡ የሚያስችል የስራ ፈጠራና ባለሞያዎች ስምሪት ስትራቴጂ ባለመኖሩ፣የተለያዩ የህግ ማዕቀፎች እና ስትራቴጂዎች ቢኖሩም ወቅታዊነት የሚጎላቸውና በረቂቅነት ደረጃ የሚገኙ እና ተገቢው ፕሮግራም ተቀርጾ ወደ ተግባራዊነት እንቅስቃሴ ያልተገባባቸው መሆኑ ሊጠቀሱ ይችላሉ፡፡ በአጠቃላይ ከላይ የተጠቀሱትን የእንስሳት ጤና ተግዳሮቶችን ለመፍታት በሚቀጥሉት 10 ዓመታት ከታች ያሉት ተግባራት ይከናወናሉ፡፡

* + 1. **በመከላከል ላይ ያተኮረ የእንስሳት ጤና ስርዓትን በማጠናከር መተግበር**

በመከላከል ላይ የተኮረ የእንስሳት ጤና ስርአትን በጥራት እና በመጠን የመጨመር ስራዎች ተጠናክረዉ የሚቀጥሉ ሲሆን፣ ካላንደርን መሰረት ያደረገ የክትባት አገልግሎት በሁሉም የክልሉ አካባቢዎች ከመስጠትም ባሻገር እንደ አካባቢዉ ሁኔታና የአየር ጸባይ አሁን ያለዉን የክትባት ካሌንደር በጥናት ላይ ተመርኩዞ የማሻሻል ስራ እና ስልጠና ይሰጣል፡፡ የክትባት አቅርቦት እና ጥራትን ለማሻሻል በየወረዳ እና ቀበሌዉ የክትባት መያዣ እና ማቀዝቀዣ ቁሳቁሶችን ከማሙዋላት ባለፈ ከዚህ በፊት በክልሉ ዉስጥ ተገንብተዉ ነገር ግን በተለያዩ ምክንያቶች ርክክብ ያልተደርገባቸዉና አገልግሎት ለመስጠት ያልበቁትን የክትባት ማከማቻ ዴፖዎችን በመረከብ አስፈላጊዉን እድሳት በማድረግ እና ቁሳቁሶችን በማሟላት ወደ ሥራ እንዲገቡ ይደረጋል፡፡በተጨማሪም አሁን በክልሉ እየተገነባ የሚገኘወን የክትባት ማከማቻ ዴፖ እንዲጠናቀቅ በማድረግ ወደ ስራ እንዲገባ ይደረጋል፡፡

ለተለያዩ የድንበር ዘለል በሽታዎች ከአጎራባች አገሮችና ክልሎች እንዲሁም መንግስታዊ ካልሆኑ ድርጅቶች ጋር በድንበር አከባቢዎች በየአመቱ እየተሰጠ ያለዉ የክትባት ዘመቻ በመጠንም በስፋትም ጨምሮ እንዲካሄድ የሚደረግ ሲሆን፣የአፍተዕግር እና ደስታ መሰል የበጎችና ፍየሎች በሽታዎችን ለመቆጣጠር የሚያስከትሉ ተጽኖዎችን ለመቀነስ አገራዊ እሰትራቴጂ የተዘጋጀ ሲሆን፤የበጎችና ፍየሎች በሽታ አገራዊ ቁጥጥር እንዲጀምር ይደረጋል፡፡ የአፍተዕግር በሽታ እስተራተጂን በተመለከት በፌደራል ደረጃ ጸድቆ ከመጣ በኌላ ክልላዊ ተደርጎ የሚሰራ ሆናል፡፡ በቀጣይም ከላይ የተጠቀሱትና እና ለሎች ቅድምያ የሚስጣቸዉ ድንበር ዘለል በሽተዎችን ለመቆጣጠረ ከአጎራባች ልልሎች ጋር በተቀናጀ መልኩ የሚሰራ ይሆናል፡፡

**ሀ) የእንስሳት ጤና ህክምና እና ክሊኒክ አገልግሎት ሽፋንና ተደራሽነትን ማሳደግ**

በሚቀጥሉት 10 ዓመታት ጥራቱን የጠበቀና ዘመናዊ የእንስሳት ጤና አገልግሎት ሽፋንና ተደራሽነትን በበቂ ደረጃ ለማሳደግ ከባለድርሻ አካላትና ከሌሎች የልማት አጋሮች ጋር የተጀመሩ ስራዎች ተጠናክሮ ይቀጥላሉ፡፡ ለእድገቱ የሚበጁ ሀሳቦችን በማመንጨት ሰፊዉን ባለድርሻ አካላት በማሳተፍ፤ጉዳዪ ከሚመለከታቸዉ የመንግስት ሃላፊዎች ጋር በችግሮቹና በመፍትሄዎቻቸው ዙሪያ ግልጽ የውይይት መድረኮችን ደረጃ በደረጃ መፍጠር እንዲሁም የተነሱት ጉዳዮችና የዉይይት መድረኮቹ የሚዲያ ሽፋን እንዲያገኙ ጥረት ይደረጋል፡፡

በሚቀጥሉት 10 ዓመታት በክልሉ ዉስጥ በሚገኙ ክሊኒክ በሌለባቸዉ ወረዳዎች በያንዳንዳቸው አንድ ክሊኒክ እንዲሁም በየቀበሌያቱ 1 ጤና ኬላ የሚገነባ ይሆናል፡፡ የተገነቡና እንደ አስፈላጊነታቸዉ የሚገነቡ የእንስሳት ጤና ክሊኒኮች እና ጤና ኬላወች አስፈላጊውን የሰለጠነ የሰው ሀይል፣የቁሳቁስ፣ሎጅሰቲክና በቂ በጄት እና ግብዓት በዘላቂነት መመደብ ያስፈልጋል፡፡ በዚህም አኳያ ያለዉን የአከባቢ የእንስሳት ቁጥርና የአገልግሎት ተደራሽነት ፍላጎትን ባገናዘበ መልኩ በወረዳ ክሊኒክ እና በየ ጤና ኬላዉ አንድ ሞተር ሳይክል ለእንስሳት ጤና አገልግሎት እንዲመደብ ጥረት ይደረጋል፡፡

በተጨማሪም የአገልግሎት አሰጣጥ ጥራትን ለማሻሻል በፌደራል ደረጃ የተዘጋጁ የክሊኒኮች ደረጃ እና ስታንዳርድ ኦፕሬትንግ ፕሮሲጀር (SOP) ሰነዶችን ከጸደቁ ቦኌላ ወደ ታች በማዉረድ በማስተዋወቅና ስልጠና በመስጠት እንዲተገበሩ አስፈላጊዉ ድጋፍ እና ክትትል ይደረጋል፡፡ ይህም አሰራር በመጀመረያ በሙከራ ተተግብሮ ከዚያ እንዲሰፋ ይደረጋል፤በዚህም መሰረት የተወሰኑ ክሊኒኮችን በሞዴልነት እንዲተገብሩት አስፈላጊዉን የሰዉ ኃይል፤ በጀት፤ግብዓትና ሎጁሰትክስ በተሟላ መልኩ በመመደብ ሰልጠና በመስጠትና ክትትል፤ግምገማ በማድረግ የተገኙ መልካም ተሞክሮዎችን በመቀመር ወደ ለሎች ክሊኒኮች በማስፋት ይተገበራል፡፡

በሌላ በኩል የባለሙያዎችን ሙያዊ ክህሎትና ዕዉቀት ለማሳደግ የተከታታይ ስልጠና እና ምዘና ስረዓትን የመዘርጋትና የማጠናከር ስራ መስራት አስፈላጊ ነዉ፡፡ በዚህም መሰረት ከዚህ በፊት በጥናት የተለዪ ተከታታይ ክህሎትና ዕዉቀት ማዳበርያ የስልጠና ፍላጎቶችንና ክፍተቶችን መሰረት ያደረጉ የተለያዩ ስልጠና ሞጁሎችን በማዘጋጀት በአቅራብያዉ ካለዉ ከፍተኛ የትምህርት ተቋማት ጋር በመቀናጀት ፍላጎትን መሰረት ያደረገ ተከታታይ ስልጠና ይሰጣል፡፡

**ለ) ተዘዋዋሪ የእንስሳት መድሃኒት ፈንድ አሰራርን ማጠናከርና ማስፋት**

አሁን ያለዉን ከፍተኛ የሆነ የክሊኒኮች የበጀት እና የግብዓት አቅርቦት እጥረትን በዘላቂነት ለመፍታት የተዘዋዋሪ ፈንድ አስተዳደር ስርዓት እና የመድሃኒት እና የሌሎች ግብዓት አቅርቦት አሰራር ስርዓትን በማጠናከርና በማስፋት በሁሉም ወረዳዎች ተግባራዊ ይደረጋል፡፡

**ሐ) የእንስሳት ጤና ምክር ቤትን (Vet. Statutory Body) ማቋቋም እና መተግበር**

የእንሰሳት ጤናም ሆነ አጠቃላይ የእንስሳት ሀብት ሴክተር ከክልል እስከ ወረዳ ድረስ በአግባቡ ተፈትሾ፣ምክክር ተደርጎበት በመረጃ ላይ የተመሠረተ ማሻሻያ እንዲደረግበት ግፊት ይደረጋል፡፡በሌላ በኩል በእንስሳት ጤና አገልግሎት ለግሉ ዘርፍ የተሰጠውን አነስተኛ ትኩረት እንዲሻሻል፣እንዲሁም ይህንን ጉዳይ ለማስፈጸም የተዘጋጁ ሰነዶች እንዲጸድቁ እና ወደ ስራ እንዲገባ በትኩረት ይሰራል፡፡ መንግስት የእንስሳት ጤና ሞያተኞችን ለማሰልጠንም ሆነ የተለያዩ ተቋማትን ለመክፈት እያደረገ ያለዉ ጥረት ከፍተኛ መሆኑ የሚታወቅ ሲሆን፤ነገር ግን የመንግስትም ሆነ የግል የእንስሳት ጤና ሞያተኞች፣አገልግሎቱ እና ተቋማቱም ጭምር በከፍተኛ ቁጥጥር እንዲሰሩ፣ሞያዊ ብቃት እና ስነ-ምግባር ተላብሰው እንዲያገለግሉ ለማድረግ በሁሉም የዓለም ክፍሎች የሚሰራበትን የህግ ማዕቀፍ እና ተቋም ማለትም የእንስሳት ጤና ምክር ቤት (veterinary statutory body) እንዲደራጅ በትኩረት ይሰራል፡፡

**መ. የእንስሳት ጤና ራሽናላይዜሽን ፍኖተ ካርታን መተግበር**

የእንስሳት ጤና ክሊኒክ አገልግሎት ሽፋንን ለማሻሻልና የግል ሴክተሩን ተሳተፎ ለማሳደግ የእንስሳት ጤና ራሽናላይዜሽን ፍኖተ ካርታን በመተግባር ለግል ሴክተሩ ምቹ የስራ ሁኔታ በመፍጠር አግልግሎቱን በሂደት ለግል ሴክተሩ መልቀቅ ያስፈልጋል፡፡ በዚህም መሰረት በመንግስትና በግል ትብብር እንዲሁም በግሉ ሴክተር ብቻ ሊሰሩ የሚችሉ የእንስሳት ጤና አገልግሎት ተግባራት ላይ በትኩረት ይሰራል፡፡ እንደአስፈላጊነቱ በከተሞች አከባቢ እና ዘመናዊ የእንስሳት እርባታ በብዛት በሚካሄድባቸዉ ቦታዎች መንግስት የክሊኒክ አገልግሎቱን ለግል የእንስሰት ጤና ባለሙያዎች እና ስራ ፈጣሪዎች እንዲለቅ ይመቻቻል፡፡

**ሠ) የዳልጋ ከብት ጥጆች እና የበግና ፍየል ግልገሎች ሞት መጠንን መቀነስ**

ከዳልጋ ከብት ጥጆችና የበግና ፍየል ግልገሎች ሞት መጠንን ከመቀነስ አንፃር በፈዳራል መንግስት ደራጃ ችግሩን ለመፍታት የተለያዩ ስልተ ምርት እና የእንስሳት አይነትን መሰረት ያደረጉ 6 የተለያዩ ፓኬጆች፣ የባለሙያ ማሰልጠኛ ማኑዋሎች፣ የአርሶ አደር ማሰልጠኛ ማኑዋሎች መዘጋጀታቸዉ ይታወቃል፡፡ ነገር ግን የተቀረፁትን ፓኬጆች በሀገር ደራጃ ብሎም በክልል ደረጃ ለመተግበር የፌደራል እና የክልል ቅንጅታዊ አሰራር አልተዘረጋም፡፡ ስለዚህም የፌደራሉ መንግስት በፕሮገራሙ ላይ የፈደራል እና የክልል መንግሥት ድርሻን በግልፅ በማስቀመጥ፣ አስፈላጊውን የፋናይናስ አቅርቦት፣ የስልጠና ተቋማትን አደረጃጀት፣ ለጥጆች እና ግልገሎች ጤና አጠባበቅ እና አያያዝ ጠቃሚ የሆኑ የመኖ ፣ የጤና፣ የንፅህና መጠበቂያ ግብአቶችን አይነቶችን በመለየት፣ከዝርያ ማሻሻልና መረጣ ጋር የማቀናጀት ስራዎችን ጨርሶ እንደሚያቀርብ ታሳቢ በማድረግ ስራዉን በሚቀጥሉት 10 አመታት ግዜ ዉስጥ ክልላዊ ማድረግ ያስፈልጋል፡፡

**ረ) የእንስሳት መድኃኒት፤የህክምናና ላብራቶሪ መሳሪያዎች፣ ባዮሎጂካል ደህንነትና ፈዋሽነት ማረጋገጥ**

የእንስሳት መድሃኒት ጥራት፤ደህንነት፤ፈዋሽነትና ቁጥጥርን በተመለከተ ከውጭ በግዥ የሚገባም

ሆነ የሃገር ውስጥ መድሃኒትና ባዮሎጅካል አመራረት፤ አያያዝና አጓጓዝ በአግባቡ መሆኑን የጥራት፤ የፈዋሽነትና የደህንነት ደረጃውን የጠበቀ መሆኑን በጥራት መመዘኛዎች መሠረት አስፈላጊው የጥራት ቁጥጥር ሥራዎች ከሚመለከተዉ ባለድርሻ አካላት ጋር በመሆን በቅንጅት ይከናወናሉ፡፡ ከዚህ ጋር በተያያዘ ሕገወጥ የእንስሳት መድሃኒት ንግድና ዝውውር በክልሉ ውስጥ በከፍተኛ ሁኔታ ተንሰራፍቶ የሚገኝ በመሆኑ ጥራቱ፤ፈዋሽነቱና ደህንነቱ ሳይረጋገጥ ወደፊት ሊመረት የሚችልና በአሁኑ ግዜ በሕገ ወጥ መንገድ የሚገባ መድሃኒት እንዳይሰራጭና በተለያዩ አካባቢዎች ጥቅም ላይ እንዳይውል የሚያስችል መመሪያ እና ሥርዓት በመዘርጋት ይተገበራል፡፡ ችግሩንም በዘላቂነት ለመቅረፍ እንዲቻል ቅንጅታዊ አሰራር በማጎልበት ቁጥጥሩን በማጠናከር ሕገወጥ የእንስሳት መድሃኒት ንግድና ዝውውር የሚካሄድባቸው ዋና ዋና ቦታዎችን የመለየት ሥራዎች ይሰራሉ፡፡ ከተለዩትና ከፍተኛ ሕገወጥ የእንስሳት መድሃኒት ንግድና ዝውውር በሚካሔድባቸው የክልሉ አከባቢዎች የሕብረተሰብ ንቅናቄ በመፍጠር በሕገ ወጥ መንገድ የሚካሄደው ሥርጭትና አጠቃቀም ቁጥጥር ተጠናክሮ የሚቀጥል ይሆናል፡፡

**2.3.10 የቆላ ዝንብና ገንዲ በሽታ ቁጥጥር**

በአገራችን ስራ ላይ ውለው ውጤታማ የሆኑና በአካባቢ ላይ የሚያደርሱት ጉዳት ዝቅተኛ መሆናቸው የተረጋገጡ ቴክኖሎጂዎችን በማቀናጀትና ህብረተሰቡን በማሳተፍ የቆላ ዝንብ ቁጥጥር ስራ ይሰራል፡፡ የገንዲ በሽታ ክስተት ስጋት ባለባቸው አከባቢዎች መከላከያ የኬሚካል ቅቢ፣የታርጌት ተከላ እና ለታመሙ እንስሳት ህክምና መስጠት የመሳሰሉትን ቴክኖሎጂዎች የየወረዳወችን የቆላ ዝንብና የገንዲ በሽታ ስርጭት፣ የመሬት አቀማመጥና አመቺነት መሰረት በማድረግ እንዳስፈላጊነታቸው አቀናጅቶ በመጠቀም ይሰራል፡፡ ለዚህም በአሁኑ ወቅት እያጋጠሙ ያሉ የካሚካል እና የመድሃኒት አቅርቦት ችግርን ከስሩ ለመፍታት በቂ በጀት ከመመደብም ባለፈ ከባለድርሻ አካላት እንዲሁም ከብሄራዊ የቆላ ዝንብ ቁጥጥር ኢንስቲቱት ጋር ቅንጅታዊ ስራ ይሰራል፡፡

**2.3.11. የበሽታ ዳሰሳ እና ቅኝት ስራዓትን ማጠናከር**

የወረዳዎች የበሽታ ርፓርት ምጣኔን ለማሳደግ ለተመዘገቡ በሽታዎች በተንቀሳቃሽ ስልክ ላይ የተመሰረተ ሪፖር በሁሉም የክልሉ ክፍሎች መተግበር እና በየወሩ በላቦራቶሪዎች የሚላከው የእንስሳት ጤና ችግሮች ሪፖርት (DOVARII) በተመለከተ ከወረዳዎች ከሚመጣው መረጃ በተጨማሪ የመረጃ ምንጮችን በማስፋት የማዘጋጃ ቤት ቄራዎችና ኳራንቲን ጣቢያዎችን ዘመናዊ የእርባታ ጣቢያዎችን፣ከእንስሳት ገበያ ማዕከላትን በማካተት ወደ ማዕከላዊ የመረጃ ቋት

በኢንተርኔት አማካኝነት የማስተላለፍ ስራ ይሰራል፡፡

የክልሉን እንስሳት ጤና ተቋማት መረጃዎችን በማደራጀትና በመተንተን ግብረመልስ ለዞኖችና ላብራቶሪዎች ይሰጣል፡፡ በሀገር ውስጥ ሆነ በክልላችን ለማይገኙ ነገር ግን በጎረቤት ሀገራት በመገኘታቸው ከፍተኛ ስጋት ለሆኑት የስምጥ ሸለቆ ትኩሳት (RVF)፣ የምስራቅ ዳርቻ ትኩሳት (ECF) እና ጉንፋን መሰል የወፎች ተላላፊ በሽታ (HPAI) ላይ ተከታታይ ቅኝት በማካሄድ (Active surveillance)፤ በተጨማሪም የተከሰቱ በሽታዎችም በአጭር ጊዜ መቆጣጠር እንዲቻል በሁሉም የእንስሳት ጤና ላብራቶሪዎች ስር ፈጣን ምላሽ የሚሰጡ ግብረሃይሎች ይደራጃሉ፡፡

ከፍተኛ የስራ እድል ይፈጥራሉ ተብሎ ከሚታመንባቸዉ የዶሮ ሀብት ልማት ከፍተኛ ድርሻ ይኖረዋል፡፡ ስለሆነም በቀጣይ 10 አመታት የዶሮ በሽታ ቅኝት፤ዳሰሳና የላቦራቶሪ ምርመራና ልየታ ሥራ ይጠናከራል፤የባለሙያ ክህሎትና የተቋማት አቅምም በዘላቂነት የሚገነባ ይሆናል፡፡

**2.3.12. የእንስሳት ጤና ላቦራቶሪ ምርመራና ምርምርን ማጠናከር**

አሁን ካሉን 3 የእንስሳት ጤና ላቦራቶሪዎች በተጨማሪ በቀጣይ 5 አመታት 2 ላቦራቶሪዎች እንዲገነቡ የሚደረግ ሲሆን፣ የብሄራዊ እንስሳት ጤና ምርመራና ምርምር ማዕከልን አቅም በመጠቀም በሁሉም እንስሳት ጤና ላብራቶሪዎች በምርመራና የጥራት አስተዳደር ሥርዓት አቅማቸው ይገነባል፣ በተመረጡ የእንስሳት በሽታዎች ምርመራ፣ ቅኝት እና ሰርቲፊኬሽን ሥራ ለማካሄድ ብቁ ይሆናሉ፣ ዘላቂነት ያለው የላብራቶሪዎች ኬሚካል፣ ሪኤጀንትና ባዮሎጅካል አቅርቦት እና የመሳሪያዎች ተከላ፣ ጥገናና ካሊብሬሽን ሥርዓትም ይዘረጋል፡፡ ይህንንም ለማስፈጸም የብሄራዊ እንስሳት ጤና ምርመራና ምርምር ማዕከል ከእያንዳንዱ ላብራቶሪ ጋር በመሆን ያሉባቸውን ክፍተቶቹን ለመሙላት አቅዶ ይሰራል የሚለዉን ታሳቢ ተደርጓል፡፡ በሽታዎች በሚያደርሱት የጉዳት መጠን እየተመዘኑ ቅደም ተከተል እየወጣላቸው ቅድሚያ ባገኙ በሽታዎች ላይ እያደገ የሚሄድ የበሽታ ቁጥጥር ስልት (Progressive Disease Control Strategy) በመንደፍ ተግባራዊ ይደረጋል፡፡ ለወጪ ንግድ የሚዘጋጁ እንስሳት የሚመረቱበትና በተሻሻሉ እንስሳት ዝርያዎች ላይ የተመሰረተው የወተት ከብት እርባታ በሚካሄድባቸው አካባቢዎች የአፍተግር በሽታን ቁጥጥር በመጀመር ወደ ሌሎች የክልሉ አካባቢዎች የማስፋት ሥራ ይከናወናል ለዚህም የሚሆን የክትባ አቅርቦት ችግርን የፌደራሉ መንግስት እንደሚፈታዉ ይታመናል፡፡

**2.3.13. የስጋ ምርመራ አገልግሎት ማሻሻል**

እንደሚታወቀው ከበሽታ፤ከብክለት የጸዳ እንዲሁም ጥራቱን የጠበቀ ሥጋና ተረፈ ስጋ ቄራ ውስጥ ለማምረት በመሰረታዊነት የምንጠቀምበት ግብዓት የዕርድ እንሰሳት እንደመሆናቸዉ መጠን የዝርያቸውና የጤናቸው ሁኔታ ጋር በእጅጉ የተያያዘ በመሆኑም እንሰሳት በሚረቡበትና በሚኖሩበት አካባቢ የእንሰሳት ጤና አገልግሎት የተስፋፋና በተለይም ድንበር ዘለል ተዛማች (TADS) በሽታዎች የመከላከልና የመቆጣጠር ተግባራት ተጠናክረዉ ይሰራሉ፡፡ በሁሉም የወረዳ ዋና ከተሞች ላይ የቅድመ እና የድህረ እርድ ምርመራ የሚያከናዉኑ የስጋ መርማሪ ባለሞያወች ይቀጠራሉ፡፡ በተጨማሪም የፌደራሉ መንግስት የሚያወጣቸዉን የእንሰሳት ጤና ፐብሊክ ሄልዝና ደህነት አዋጅ መሰረት በማድረግ የሥጋ ምርመራና ሀይጂን ደንብ ፣ ሌሎች መመሪያዎች፣ ጋይድ ላይንና ኤስ ኦፒ በክልል ደረጃ ተግባራዊ እንዲሆኑ ይደረጋል፡፡

**2.3.14. በእንስሳት ሕክምና የማህበረሰብ ጤና አገልግሎትን ማጠናከር (veterinary public health)**

ከእንስሳት ወደ ሰው የሚተላለፉ የተመረጡ በሽታዎችን በመቆጣጠርና የእንስሳት ውጤቶችን ደህንነት (safety) በመጠበቅ በህዝብ ላይ የሚያደርሱትን ጉዳት መቀነስ በሚቀጥሉት 10 ዓመታት ትኩረት ተሰጥቷቸው ከሚፈጸሙ ተግባራት አንዱ ነው፡፡ ከዚህ ጋር ተያይዞ ተላላፊ በሽታዎችን መቆጣጠርን በተመለከተ የዕብድ ውሻ በሽታን በዋና ዋና ከተሞች መቆጣጠር፣ በወተት ከብቶች ላይ የሚታየውን የዳልጋ ከብቶች ነቀርሳ (ቲዩበርኩሎሲስ) ለመቆጣጠር ክልላዊ የስርጭት መጠን የመለየትና አዋጭ የቁጥጥር ስልት በምርምር የመምረጥና በዚሁ ላይ ተመስርቶ የቁጥጥር ስትራቴጅ የመንደፍ ስራ ይከናወናል፡፡ የመጀመሪያ ደረጃ የእንስሳት ምርቶችን ደህንነት ማረጋገጥን በተመለከተ የግል ሴክተሩ በቄራዎች ግንባታ የሚሳተፍበትን ሁኔታ በማመቻቸት በተለያዩ ከተሞች የተገነቡ ቄራዎችን በማዘጋጃ ቤቶች ተይዘው ያሉ ቄራዎችን ቀስ በቀስ ወደ ግል ወይም በማኔጅመንት ኮንትራት የማስተላለፍ ስራ ከፌደራል በሚወርዱ አቅጣጫወች መሰረት የካሄዳሉ፡፡

ከሰዉ ወደ እንስሳትና ከእንሰሳት ወደ ሰዉ የሚተላለፉ በሽታዎችን ለመከላከልና ለመቆጣጠር በሚቀጥሉት 10 ዓመታት ከታች የተዘረዘሩ ተግባራትን ለማከናወን የሚሰራ ይሆናል፡ በእንስሳት ህክምና ህብረተሰብ ጤና የህብረተሰቡን ተሳትፎና ተጠቃሚነት ማሳደግ አባ ሰንጋን እና የእብድ ውሻ በሽታን ለመቆጣጠር እና ለመከላከል የተዘጋጁትን የቁጥጥር ሥርዓቶች ከፌደራል መንግስት ጸድቆ ሲወርድ ከባለድረሻ አካላትጋር በመተባበር ወደ ሥራ በማስገባት በሕብረተሰብ እና በእንስሳት ጤና ላይ የሚያደርሱትን ጉዳት መቀነስየከብቶች የሳንባ ነቀርሳን (BTB) እና የውርጃ በሽታን (Brucellosis) ለመቆጣጠር እና ለመከላከል የቁጥጥር ሥርዓት በፌደራል ደረጃ እየተሰራ ሲሆን ጸድቆ ሲመጣ ወደ ሥራ በማሰገባት የቁጥጥር ሥራ መሥራት ከእንስሳት ወደ ሰው የሚተላለፉ በሽታዎችንና በምግብ ደህንነት በተመለከተ የሕብረተሰቡን ግንዛቤ ለማሳደግ የተለያዩ ሥልጠናዎችን እና በተለያዩ የመገናኛ ብዙኃን (ራዲዮ፣ቴሌቪዥን፣

ብሮሸሮች፣ መጽሔቶች፣ወዘተ...) የግንዛቤ ማስጨበጫ ትምህርት መሥጠት የእንስሳትና እንስሳት ተዋጽኦ ምግብ ደህንነት ከመጠበቅ አንጻር፤ እንዲሁም ለአከባቢያዊ ፍጆታ የሚዉል የእንስሳት እርድ የሚከናወንባቸዉ ቄራዎችን የኢንስፔክሽንና ሰርቴፊኬሽን አገልግሎት ለማጠናከር ከታች የተዘረዘሩ ዋና ተግባራት የሚከናወኑ ይሆናል

ከሕብረተሰብ ጤና፤ ከእንስሳት ጤናና ከምግብ ደህንነት ተቋማት ጋር በቅንጅት ለመሥራት የሚያስችል የመግባቢያ ሰነድ ወይም ፕሮቶኮል ማዘጋጀትና እሱንም ደረጃ በደረጃ ማከናወን ከአጋርና ባለድርሻ አካላት ጋር ያለውን ቅንጃታዊ አሰራር በማሳደግ የአንድ ጤና ተግባራትን በማጠናከር የሚሰራ ይሆናል፡፡

ከዚህ በፊት የተዘጋጁ የቄራዎች ዲዛይን መሠረት በማድረግ ዘመናዊ ቄራዎች በዞኖችና ከተማ መስተዳድሮች እንዲገነቡ ከዞኖችና ከከተማ መስተዳደሮች ጋር ቅንጀታዊ አሰራር በመፍጥርና ድጋፍ በመስጠት የሚተገበር ይሆናል፡፡ተጨማሪ የሥጋ ምርመራ ባለሙያዎች ሰልጠነው ያለውን የባለሙያ ዕጥረት ለመቅረፍ እንዲችሉ ከሚመለከታቸው አካላት ጋር በቅርበት የሚሰራ ይሆናል፡፡ ለተለያዩ ባለሙያዎች ከእንስሳት ወደ ሰው በሚተላለፉ በሽታዎች፣ በምግብ ደህንነት ዙሪያና እና አንቲ ማክሮቢያል ሬዚስታንስ ላይ የአጭር እና የመካከለኛ ጊዜ ሥልጠናዎችን በመሥጠት ክህሎታቸውን ማሣደግ የተለያዩ የግንኙነት መሣሪያዎችን እና ቴክኖሎጂዎችን በመጠቀም ከዞኖችና ወረዳዎች ጋር የሚደረገውን ግንኙነት እና የመረጃ ልውውጥ ወደ ተሻለ ደረጃ ለማሳደግ ከሚመለከታቸዉ አካላት ጋር በቅረበት የሚሰራ ይሆናል፡፡በተመረጡ እና እንደ ሞዴል በሚታዩ ለሃገር ውስጥ ፍጆታ ሥጋን በሚያቀርቡ ቄራዎች ምግብ ጥራትና ደህንነት ስርዓት (HACCP) እናዲተገበር ከዛም እንዲስፋፋ ከባለድርሻ አካላት ጋር በቅርበት የሚሰራ ይሆናል፡፡

**የእንስሳትና ዓሣ ግብዓት አቅርቦት**

የዝርያ ማሻሻል ስራ ለማሳካት በክልሎችን ያለው አንድ የአባለዘር ማምረቻ ማዕከል በሙሉ

አቅሙ እንዲሰራ በማድረግና ከፌደራል የአባለዘር ማምረቻ ላቦራቶሪ እንዲቀርብ በማድረግ የአባለዘር አቅርቦትን በ2012 ከደረሰበት 67,055 ሺህ ዶዝ ዓመታዊ ምርት በየዓመቱ በአማካይ 15% በማሳደግ በ2022 ዓ.ም መጨረሻ 271,275 ሺህ ዶዝ ለማድረስ ይሰራል፡፡ ለዳልጋ ከብቶች ዝርያ ማሻሻያ ለአባለዘር ማምረት ተግባር የሚውሉ በቁጥር ሆሊስታይን ፍሪዥያን ትክክለኛ መረጃ ያላቸው፣ ጤንነትና የስነ ተዋልዶ ብቃታቸው የተረጋገጠና ዝርያቸው የተሻሻለ ኮርማዎች በ2012 ዓ.ም ከነበረበት 7 በየዓመቱ 15% በማሳደግ በ2055 ዓ.ም 159 ከውጭ ሀገር እንዲሁም በአገር ውስጥ ከተመረጡት የግልና የመንግሥት እርባታዎች ተመርጠው ለሀዋሳ አባለዘር ማምረቻና ማሰራጫ ማዕከላት እንዲገቡ ይደረጋል፡፡ የኣለዘር ብክነትን ለማስቀራትም የማዳቀያ ቁሳቁሶች (AI-kits) ተሟልተው እንዲቀርቡ ይደረጋል፡፡ እቅዱን ለማሳካትና አቅም ለመፍጠር የአባለዘር ማምረቻ ላቦራቶሪውና የፈሳሽ ናይትሮጂን ማምረቻዎች በሰለጠነ ሰው ሀይልና ግብዓት አቅርቦት የማጠናከር ስራ በትኩረት ይሰራል፡፡ በክልላችን አሁን ያለዉን 1 የፈሳሽ ናይትሮጂን ማምረቻ ማሽን ጥገናዉን በማጠናከር በሙሉ አቅሙ እንዲያመርት በማድረግ የፈሳሽ ናይትሮጂን አቅርቦትን ዓመታዊ ምርት በ2012 ከደረሰበት 11,918 ሊትር በአማካይ በየዓመት በ15% በማሳደግ በ2022 ዓ.ም መጨረሻ 48,215 ሊትር ለማድረስ ይሰራል፡፡ የፈሳሽ ናይትሮጂን ብክነትን ለማስቀራትም በየወረዳው ቢያንስ 3 የፈሳሽ ናይትሮጂን መያዣ ኮንትነሮች እንዲቀርቡ ጥረት ይደረጋል፡፡ ተደራጅተው ወደ ሥራ ለሚገቡ ወጣቶችና ሴቶች እንዲሁም ለአባለዘር ምርትና ለተፈጥሮ ጥቂ ኮርማ እናትነት የሚያገለግሉ ከስነተዋልዶ በሽታዎች ነፃ የሆኑ ጊደሮችን በ2012 ከደረሰበት 5 በአማካይ በየዓመት በ20% በማሳደግ በ2022 ዓ/ም በቁጥር 156 ማድረስ ይሰራል ፡፡ የጊደሮችና ኮርማዎች ምንጭ በተመለከተ የግል እርባታዎች፣ የመንግሥት ራንቾችና የመንግስት TVET ኮሌጆች ይሆናሉ፡፡ የግል ባለሀብት በተሻሻሉ ጊደሮችና ኮርማዎች ማምረት ተግባር ላይ እንዲሰማራ የመደገፍ፣ የማበረታታትና የገበያ ትስስር የመፍጠር ሥራም ተጠናክሮ በልዩ ትኩረት ይሰራል፡፡ የሰው ሰራሽ እንሰሳት ማዳቀል አገልግሎት ላልተዳረሰባቸው ቦታዎች ምንጫቸው ከታወቁ ቦታዎች (የግልም ሆነ የመንግስት የእርባታ ጣቢያዎች) ለድቀላ አገልግሎት የሚውሉ ኮርማዎችን መርጦ ማሳደግና መጠቀም፣ ለሰው ሰራሽ የማዳቀል ስራ የሚውል ግብዓት አቅርቦት በማሻሻል እና ተደራሽ በማድረግ፣ በክልሉ የሚገኙ የፈሳሽ ናይትሮጂን ማምረቻ መሳሪያዎችን በሙሉ ዓቅማቸው እንዲያመርቱ በማድረግ፣ የድሪት ማጎልበቻ ሆርሞንን አቅርቦት በጊዜና በመጠን የማሻሻል ሥራ ይሰራል፡፡ ለበግ ዝርያ ማሻሻል ተግባር የሚውሉ ትክክለኛ መረጃ ያላቸው፣ ጤንነትና የስነ ተዋልዶ ብቃታቸው የተረጋገጠና በክልላችን ዝርያቸው በማሕበረሰብ መረጣ ፕሮግራም የተሻሻለ አውራዎችን በ2012 ከደረሰበት 132 በአማካይ በየዓመቱ በ15% በማሳደግ በ2022ዓ/ም

መጨረሻ ላይ በቁጥር 3,082 እንዲሁም ለፍየል ዝርያ ማሻሻል ተግባር የሚውሉ በደቡብ በምርምር ትክክለኛ መረጃ ያላቸውን የኮንሶ ፍየል አውራዎችን በ2012 ዓ/ም ከደረሰበት 14 በአማካይ በየዓመት በ50% በማሳደግ በ2022 ዓ/ም መጨረሻ በቁጥር 2,380 እንዲቀርብና እንዲሰራጭ ይደረጋል፡፡ በተመረጠ ስነ ምህዳር የበግና የፍየል ዝርያዎችን ምርታማነት ለማሻሻል የሀገር በቀል በምርታማነታቸው የሚታወቁትን ዝርያዎች ከክልላችን ምርምር ጋር በመቀናጀት በራንቾች ውስጥ በመረጣ በማሻሻል የበግና የፍየል ምርታማነታቸው እንዲያድግ ይደረጋል፡፡ ከራንቾች የሚገኙ የተመረጡ በጎችና ፍየሎች የአርሶ አደሩና የግል ባለሀብት እንስሳት ለማሻሻል በሚቀረፁ ተሳትፎዊ የማሕበረሰብ የዝርያ ማሻሻል ፕሮግራም መሰረት ድርሻቸውን እንዲወጡ የሚሰራ ይሆናል፡፡

የተሻሻሉ ዝርያ ቄብና ኮክኔ አቅርቦትና ስርጭት በ2012 ከደረሰንበት 759,119 በየዓመቱ በ10% በማሳደግ በ2022 ወደ 1,659,946 ለማድረስ፣ እንዲሁም የተሻሻሉ ዝርያ የአንድ ቀን እድሜ የደሮ ጫጩቶችን አቅርቦትና ስርጭት ቁጥር በ2012 ዓ/ም ከደረሰበት 776,082 በየዓመቱ በ10% በማሳደግ በ2022 ዓ/ም መጨረሻ ወደ 1,697,039 ለማድረስ የተጠናከረ ሥራ ይሰራል፡፡

የተሻሻሉ ቀፎዎችን አቅርቦት ለማሻሻል በአካባቢ ቁሳቁስ እንዲሰራ በማድረግ አርሶ አደሩን በተመጣጣኝ ዋጋ በአቅራቢያው እንዲያገኝ ይደረጋል፡፡ በዚህም መሰረት የሽግግር ቀፎ በ2012 ዓ.ም በቁጥር 4,472 ከደረሰበት በየዓመቱ 11% በመቶ በማሳደግ በ2022 ዓ/ም መጨረሻ ወደ 83,007 እና ዘመናዊ ቀፎን በ2012 ዓ.ም በቁጥር 1,376 ከደረሰበት በየዓመቱ 12% በማሳደግ በ2022 ዓ/ም መጨራሻ ወደ 27,045 ለማድረስ በትኩረት ይሰራል፡፡

የዓሳ ጫጩቶች አቅርቦትን በተመለከተ 2012 ዓ.መ በቁጥር 28,886 ከነበረበት በየዓመቱ በ10% በማሳደግ በ2022 ዓ.ም መጨረሻ ወደ 74,923 ለማድረስ ይሰራል፡፡ ለዚህ ግብ ስኬትም በክልላችን የምገኙ ሁቱም የዓሳ ጫጩቶች ማባዣ ማዕከላት በሙሉ አቅማቸው እንዲያመርቱ ግንባታቸው ያልተጠናቀቀውን የማስጨረስ ሥራ በልዩ ትኩረት በማጠናቀቅና አስፈላጊዎቹ ግብዓቶች በቀጣይነት የሚሟሉ ሲሆን ሶስቱም ዓይነት የዓሳ ዝርያዎችን (ቆሮሶ፣ አምባዛና ዱባ) የዓሳ ጫጩቶች ለተጠቃሚዎች እንዲቀርቡ ይሰራል፡፡ በዓሳ ጫጩት አቅርቦት ዙሪያ የሚታየውን እጥረት ለመቅረፍ የግሉ ዘርፉ በጫጩት ማምረት ተግባር ላይ እንዲሳተፍ አስፈላጊዉ የህግ ማዕቀፍ ዝግጅት ከሚመለከታቸው አካላት ጋር ማዘጋጀትና ስራ ላይ እንዲውል ከማድረግ በተጨማሪ በቂ ድጋፍና እገዛም ይደረጋል፡፡ ከዚህም በተጨማሪ አቅምና ፍላጎት ያላቸው ተቋማት /የግል ባለሀብት/ ምርጥ የዓሳ ዘር ከውጭ አገር አስገብቶ አባዝተው ለሌሎች እንዲያቀርቡ ከፌዴራል ጋር በመቀናጀት ይሰራል፡፡ ለዓሳ ምርትና ምርታማነት ማሳደግ በጣም አስፈላጊ የሆኑ መገልገያ ግብአቶች (10 ተጎታች መረቦች፣ 3 ጀልባዎች፣ 3 የጀልባ ማንቀሳቀሻ ሞተር፣ 2 የዉሃ ፓምፕ፣ 2 ጀነሬተር) የሚቀርቡ ይሆናል፡፡

* 1. **ዘርፈ ብዙ ጉዳዮች**

2.5.1. ስርዓተ ፆታ

**በአባወራና በእማዎራ መካከል ያለውን የምርታማነት ልዩነት ማጥበብ**

**የእንስሳትና ዓሳ ሀብት ኤክስቴንሽንና ሌሎች አገልግሎቶችን ተደራሽነት እና ተጠቃሚነትን ማሳደግ፡-** በሚቀጥሉት አምስት ዓመታት የኤክስቴንሽን ስርዓቱ ለ 937,938 አርሶ አደሮች የኤክስቴንሽን አገልግሎቶች ተጠቃሚዎች ይደረጋል፡፡ ከእነዚህ የኤክስቴንሽን አገልግሎቶች ተጠቃሚዎችው ውስጥ በዕርባታ ሥራ ከተሰማሩ እማወራዎችን 10%፣ ባለትዳር ሴቶች 50%፣ እንዲሁም 40 በመቶ የሚሆኑትን ወጣቶች በእንስሳት ዕርባታ ኤክስቴንሽን አገልግሎት ተጠቃሚ ማድረግ ሲሆን በዋናነት፡- በእንስሳት ልማት በሙሉ ፓኬጆች የሴቶች እና ወጣቶች ተጠቃሚና ተሳታፊ ምርትና ምርታማነትን የማሳደግ ተግባራት ይከናወናሉ።

ክልላዊ የእንስሳትን ምርትና ምርታማነትን ለማሳደግ በሚደረገዉ እንቅስቃሴ ሴቶች እና ወጣቶች ጉልህ አበርክቶ ይኖራቸዉ ዘንድ በእንሰሳት ልማት በስርዓተ-ምግብ፤ በሥርዓተ-ጾታ፤ በአየር ንብረት ሁኔታ ትንብያ መረጃ እና በገበያ ዙርያ በተቀናጀ መልኩ በኤክስቴንሽን ተጠቃሚ ማድረግ ነዉ፡፡

2.5.2. ስርዓተ ምግብ ዋስትና

ከአመጋገብ ስርአት አለመስተካከል ጋር በተያያዘ በሀገራችን የሚታየውን መቀንጨር፤ መቀጨጭ፤ አነስተኛ ክብደት ወዘተ ለመቀንስና በዚሁ ምክንያት በዜጎች ላይ የሚደርሰውን የተዛባ አካላዊ እድገትና በተለያዩ በሽታዎች መጠቃትን ለማስወገድ የእንስሳትና ዓሳ ሀብቱ ልማት ጉልህ ሚና እንዳለዉ የተለያዩ ጥናቶች አረጋግጠዋል። የዜጎችን የሥርዓተ ምግብ ዋስትና ማረጋገጥ ኢኮኖሚያዊ ጠቀሜታም እንዳለዉ የሚይታወቅ ሲሆን በሥርዓተ ምግብ መጓደል የእንስሳትና ዓሳ ሀብት ምርቶች በ17% እንደሚቀንሱ ይታወቃል። በእነዚህ ምክንያቶች የግእንስሳትና ዓሳ ምርትና ምርታማነት እንደዚሁም የአረባብ ስልቱ ሥርዓተ ምግብ ተኮር እንዲሆን ማድረግ ወሳኝ ተግባርና ለሴክተር መ/ቤቱም ተልዕኮ ግብ መምታት የበኩሉን አስተዋጽኦ የሚያደርግ ነው።

**2.6. የሰው ኃይልና የፋይናንስ ፍላጎት**

**2.6.1. የሰው ኃይል ፍላጎት**

በሚቀጥሉት 5 ዓመታት በክልል ደረጃና ተጠሪ ተቋማት የሆኑ መስሪያ መ/ቤቶችን ጨምሮ የሚያስፈልገው የሰው ሃይል በየዘርፉና በየሙያ መስኩ ተለይቶ እንዲቀርብ ይደረጋል፡፡ በተለይ አዳቃይ ተክንሽያን በ2012 ከነበረበት 69 በየዓመቱ 23 በመቶ በማሳደግ በ2017 ዓ.ም 154 ለማድረስ ይሰራል፡፡

**2.6.2. የፋይናስ ፍላጎት**

በዕቅዱ ላይ የተቀመጡትን የዘርፉን ምርትና ምርታማነት ዒላማዎች ከግብ ለማድረስ እንደየንዑስ ዘርፎቹ የተለያዩ የትግበራ መስኮች የተለዩ ሲሆን ለነዚህም የትግበራ መስኮች ማስፈፀሚያ የሚውል የገንዘብ ትመና ይሰራል። በወጪ ትመናው ሂደት ላይ የዋሉ ቁልፍ የወጪ ዓይነቶችም፤ ስልጠና፣ አውደ-ጥናት፣ የአቅም ግንባታና ክትትል ስራዎች፣ በአማካሪ የሚሰሩ ስራዎች፣ የሰው ኃይል፣ የግንባታ ስራዎች፣ የቁሳቁስ ግዢ፣ የአይቲ መሰረተ-ልማቶች እንዲሁም የትግበራ መስኮቹ እንደ የባህሪያቸው የሚኖሯቸው የወጪ አይነቶችን ከግንዛቤ ውስጥ በማስገባት ነው። ከነዚህ የወጪ ዓይነቶች ውስጥ በተለያዩ ንዑስ ዘርፎች ውስጥ የመሰረተ ልማት ግንባታ ስራዎችና የቁሳቁሶች ግዢ ትልቁን ድርሻ ይወስዳሉ፣ ከዚሁ ስራ ለየተግባራቱና የወጪ ዓይነቶች ዋነኛ የገንዘብ ምንጮችን መንግሥት ሲሆን በአጠቃላይ በቀጣይ 5 አመታት የሚኖረው የተሰላ በጀት 180,850,455 ብር ይሆናል፡፡

**ማጠቃልያ**

እንስሳት ለክልላችን ህዝቦች ለምግብነት፡ ለመዲሃኒትነት፡ ለገቢ ምንጭነት ለንግድ እንቅስቃሴ ማቀላጠፊያነት፡ለትራንስፖርት፡ለእርሻ ጉልበት እና ለውጭ ምንዛሬ ቁልፍ ሀብት ሆኖ የሚያገለግል ከመሆኑም ባሻገር በክልሉ የሚገኘው ከፍተኛ የእንስሳት ክምችት፡ተስማሚ ስነሚህዳር ፡የኢንቨስትመንት እድሎች፡የህብረተሰቡ ፍላጎትና የእንስሳት ምርት ፍላጎት በከፍተኛ ደረጃ መጨመር ተጨማሪ እድል የሚፈጥር ብቻ ሳይሆን በክልላችን ለእንስሳት ሀብቱ ትኩረት የነፈገ የትኛውም የልማት ዕቅድና እንቅስቃሴ የትም እንደማያደርስ በተጨባጭ የሚያሳይ ነው፡፡ በመሆኑም በ10 ዓመቱ ለማሳካት የተያዙ ግቦችን በተጨባት በማሳካት የክልሉ ህዝቦች የበለጠ ተጠቃሚ ለማድረግ ከወትሮወ የተለየ የድጋፍና ክትትል ሥርዓት ተዘጋጅቶ ተግባራዊ የሚደረግ ሲሆን በተለይ እንስሳት አያያዝና አመጋገብ፤ዝርያ ማሻሻል፡መጠሊያና መመገቢያ ዝግጅት በመዝገብ አያያዝ፡የግብዓትና በእእስሳት ጤና መሠረተ ልማት ዝርጋት ትኩረት ተደርጎ ይሰራል፡፡ ለዝህም ከአመራር ከባለሙያ ከአ/አደር ከግል ባለሀብቶችና መንግስታዊ ከልሆኑ ድርጅቶች ጋር በልዩ ትብብርና ጠንካራ ግንኝነት እንድፈጠር ይደረጋል፡፡ በዚህ በምቀጥሉት አምስት ዓመታት ዘመናዊ የእንስሳት እርባታ ዜይቤ በተጨባጭ የሚከተል ባለሙያና አ/አደር ለመፍጠር መሠረት በመገንባት የተሸለ ዕንስሳት ምርትና ምርታማነት ለማስመዝገብ እምነት ተይዟል፡፡

1. ልማት መስኮችና አምራቾች በተገቢው ደረጃ የሚያገለግል የተሟላ ዘመናዊ ቁመና ያለው የግብርና ኤክስቴንሽን ሥርዓት በማደራጀት የኤክስቴንሽን አገልግሎት ጥራትን ከአገራዊ የግብርና ልማት [↑](#footnote-ref-1)